Malayalam eBooks of 11 Bible stories for online reading\n1. സ്നാപക യോഹന്നാന്റെ പ്രഭാഷണം\nയേശുക്രിസ്തു ജ്ഞാനസ്നാനം സ്വീകരിച്ചത് സ്നാപക യോഹന്നാനില്‍നിന്നും ആയിരുന്നു. ബൈബിളില് വിശുദ്ധ ലൂക്കായുടെ സുവിശേഷം മൂന്നാം അധ്യായത്തില് കൊടുത്തിരിക്കുന്നത് ശ്രദ്ധേയമാണ‌്. യോഹന്നാന‌് മരുഭൂമിയില്‍വച്ച് ദൈവത്തിന്റെ അരുളപ്പാടുണ്ടായി. അതിനുശേഷം പാപമോചനത്തിനുള്ള മാനസാന്തരത്തിന്റെ ജ്ഞാനസ്നാനം അദ്ദേഹം പ്രസംഗിച്ചുകൊണ്ടു ജോര്‍ദാന്റെ സമീപപ്രദേശങ്ങളിലേക്ക് വന്നു:\n"കര്‍ത്താവിന്റെ വഴി ഒരുക്കുവിന്; അവന്റെ പാത നേരെയാക്കുവിന്. താഴ്വരകള് നികത്തപ്പെടും, കുന്നും മലയും നിരത്തപ്പെടും, വളഞ്ഞ വഴികള് നേരെയാക്കപ്പെടും, പരുപരുത്തവ മൃദുവാക്കപ്പെടും; സകല മനുഷ്യരും ദൈവത്തിന്റെ രക്ഷ കാണുകയും ചെയ്യും"\nഅങ്ങനെ ഈ പ്രവാചകന്റെ സ്വരം ശ്രവിച്ച ജനങ്ങള്‍ക്ക് ഇവന്‍തന്നെയോ ക്രിസ്തു എന്ന് യോഹന്നാനെപ്പറ്റി ചിന്തിച്ചുതുടങ്ങി. അതു മനസ്സിലാക്കിയ യോഹന്നാന് അവരോടു പറഞ്ഞു:\n"ഞാന് ജലംകൊണ്ടു സ്നാനം നല്‍കുന്നു. എന്നാല്, എന്നെക്കാള് ശക്തനായ ഒരുവന് വരുന്നു. അവന്റെ ചെരുപ്പിന്റെ കെട്ട് അഴിക്കാന്പോലും ഞാന് യോഗ്യനല്ല. അവന് പരിശുദ്ധാത്മാവിനാലും അഗ്നിയാലും നിങ്ങള്‍ക്കു സ്നാനം നല്‍കും. വീശുമുറം അവന്റെ കയ്യിലുണ്ട്. അവന് കളം വെടിപ്പാക്കി ഗോതമ്പ് അറപ്പുരയില് ശേഖരിക്കുകയും പതിര‌് കെടാത്ത തീയില് ദഹിപ്പിക്കയും ചെയ്യും"\nഅങ്ങനെ ആ വരവിനെ എളിമയോടും ആദരവോടുംകൂടി യോഹന്നാന് കാത്തിരുന്നപ്പോള് യേശുവിനു ജ്ഞാനസ്നാനം നല്‍കാനുള്ള ഭാഗ്യം അദ്ദേഹത്തിനു വന്നുചേര്‍ന്നു. ഇവിടെ നാം ചിന്തിക്കേണ്ട ചില കാര്യങ്ങള് ഉണ്ട്. ഏതെങ്കിലും ഒരു തെരഞ്ഞെടുപ്പ് പ്രചരണം നോക്കുക- എതിരാളിയെപ്പറ്റി ഒരു നല്ല വാക്കെങ്കിലും പറയാതെ അവന് അധികാരത്തില് വന്നാല് വരാവുന്ന കുഴപ്പങ്ങളായിരിക്കും അയാള് അക്കമിട്ടു നിരത്തുക. കഴിഞ്ഞ കാലങ്ങളില് ഭൂതക്കണ്ണാടിവച്ചു നോക്കി കുറ്റം കണ്ടുപിടിച്ചു ചെളിവാരി എറിയും.\n"എന്നെക്കാള് ദുര്‍ബലനായ ഒരുവന് വരുന്നു. എന്റെ ചെരുപ്പിന്റെ കെട്ട‌് അഴിക്കാന്പോലും അവന് യോഗ്യനല്ല. വീശുമുറം അവന്റെ കയ്യില് ഇല്ലാത്തതിനാല് ഗോതമ്പും പതിരും വേര്‍തിരിക്കാന് അവനു പറ്റില്ല"\nഎന്നിങ്ങനെ വീമ്പിളക്കുന്നത് തെറ്റായ പ്രവണതയാണ‌്.\nജോലിസ്ഥലങ്ങളിലും പൊതുസ്ഥലങ്ങളിലും എളിമയുള്ള ഒരു നേതാവിനെ മഷിയിട്ടുനോക്കിയാലും കണ്ടുകിട്ടില്ല. പൊങ്ങച്ചവും അധികാരക്കൊതിയും വീമ്പിളക്കലും പൊതുരംഗം കീഴടക്കിയിരിക്കുന്നു. പുറമേ വിനയം ഭാവിക്കുന്ന ആളുകളുടെ മനസ്സിനുള്ളിലും അഹങ്കാരം കൊടികുത്തി വാഴുകയായിരിക്കും ചിലപ്പോള്. 'എനിക്കുശേഷം മഹാപ്രളയം' എന്നു ചിന്തിച്ചു ജീവിക്കുന്നവരും ധാരാളമായുണ്ട്. ഉന്നത വിദ്യാഭ്യാസം നേടിയവര് നേടിയത് സ്വയം തിരിച്ചറിവാണെങ്കില് വിനയം ന്യായമായും വരേണ്ടതാണ‌്. കാരണം, അറിഞ്ഞ അറിവിനേക്കാള് എത്രയോ അധികമായിരിക്കും അറിയാത്തത് എന്ന് അക്കൂട്ടര് ചിന്തിക്കണം.\n2. "My Boss isaJewish carpenter"\nലോകവ്യാപകമായി വാഹനങ്ങളിലും വീടുകളിലും മറ്റും ഒട്ടിക്കുന്ന സ്റ്റിക്കര്‍വാചകം ആണിത്. എന്റെ ബോസ് ഒരു യഹൂദന് മരപ്പണിക്കാരന് എന്നു പറയുന്നത് യേശുക്രിസ്തുവിനെ സൂചിപ്പിക്കുന്നു. ഇവിടെ ഇതു പറയാനുള്ള സന്ദര്‍ഭം കേള്‍ക്കൂ:\nരാജേഷ് കോട്ടയത്തെ ഒരു കടയുടെ മുന്നില് കാര് പാര്‍ക്ക് ചെയ‌്ത സമയത്തുതന്നെ മറ്റൊരാള് അവന്റെ കാറിനോട് തൊട്ടു-തൊട്ടില്ല എന്ന മട്ടില് കാര് മുന്നിലിട്ടു. രാജേഷിനു തന്റെ വാഹനം ഒട്ടും പിറകിലേക്ക് ഇറക്കിയിടാന് പറ്റാത്ത രീതിയിലുള്ള അരമതില് അവിടെ ഉണ്ടായിരുന്നു. കാര്യമായ ചെരിവുള്ള പ്രതലത്തില് മുന്നിലെ കാര് തിരിച്ചുപോകുമ്പോള് ലേശം പിറകിലേക്ക് ഉരുണ്ടാല്? ഒരു മുന്‍കരുതല് എന്നവണ്ണം അദ്ദേഹത്തോട് അപ്പോള്‍ത്തന്നെ രാജേഷ് പറഞ്ഞു:\n"സര്, കാര് എടുക്കുമ്പോള് ഒന്ന് ശ്രദ്ധിക്കണേ.. സ്പേസ് ഒട്ടുമില്ല"\nഉടന് വന്നു അയാളുടെ മറുപടി-\n"ഞാന് പുറകോട്ടു ഡ്രൈവ‌് ചെയ്യാറില്ല"\nനീരസം നിറഞ്ഞ ഈ മറുപടി പറഞ്ഞിട്ട് അയാള് കടയിലേക്ക് കയറിപ്പോയി. ഇതിലും ഭേദം അയാള് ഒന്നും പറയാതെ പോകുന്നതായിരുന്നു എന്ന് അവനു തോന്നി. ഏതെങ്കിലും കള്ളപ്പണക്കാരനായിരിക്കും, പണമുണ്ടെന്നുകരുതി മര്യാദ കാണണമെന്നില്ലല്ലോ എന്ന് വിചാരിച്ച് അയാളുടെ കാറിന്റെ പിറകിലേക്ക് നോക്കിയപ്പോള് അവിടെ ഒരു വടിയില് രണ്ടു സര്‍പ്പങ്ങള് ചുറ്റിവരിഞ്ഞിരിക്കുന്ന ചിഹ്നം ഒട്ടിച്ചിരിക്കുന്നു- ഡോക്ടര് ചിഹ്നം! മാത്രവുമല്ല, ഒരു എളിമയുള്ള ക്രിസ്ത്യാനി എന്ന് വിളിച്ചുകൂവുന്ന മറ്റൊരു സ്റ്റിക്കര് അതിനു കുറച്ചു താഴെ പതിച്ചിട്ടുമുണ്ട് - 'My Boss isaJewish carpenter'\nവിനയവും വിദ്യാഭ്യാസവും ഒന്നിച്ചുപോകണമെന്ന് യാതൊരു നിര്‍ബന്ധവുമില്ല. യഥാര്‍ത്ഥത്തില്, യേശു സ്നേഹത്തിന്റെയും കരുണയുടെയും സഹനത്തിന്റെയും എളിമയുടെയും ആള്‍രൂപമായിരുന്നു. യേശുവിന്റെ ജനനംതന്നെ ലാളിത്യത്തിന്റെ നിറകുടം ആണെന്നു കാണാം.\n3. യേശുവിന്റെ ജനനം\n'ജോസഫ് ദാവീദിന്റെ കുടുംബത്തിലും വംശത്തിലും പെട്ടവനായിരുന്നതിനാല്, പേരെഴുതിക്കാനായി ഗലീലിയിലെ പട്ടണമായ നസറത്തില്‍നിന്ന് യൂദയായില് ദാവീദിന്റെ പട്ടണമായ ബേത്‌ലഹെമിലേക്ക് ഗര്‍ഭിണിയായ ഭാര്യ മറിയത്തോടുകൂടെ പോയി. അവിടെയായിരിക്കുമ്പോള് അവള്‍ക്കു പ്രസവസമയമടുത്തു.അവള് തന്റെ കടിഞ്ഞൂല്‍പുത്രനെ പ്രസവിച്ചു. അവനെ പിള്ളക്കച്ചകൊണ്ട് പൊതിഞ്ഞു പുല്‍ത്തൊട്ടിയില് കിടത്തി. കാരണം, സത്രത്തില് അവര്‍ക്കു സ്ഥലം ലഭിച്ചില്ല' -ഇപ്രകാരമാണ‌് ബൈബിളില് യേശുവിന്റെ തിരുപ്പിറവിയെ എഴുതിയിരിക്കുന്നത്.\nക്രിസ്ത്യാനി എന്നാല് ക്രിസ്തുവിന്റെ അനുയായി എന്നര്‍ത്ഥം. ജനനംകൊണ്ട് എളിമയുടെ വക്താവായ യേശുവിനെ അനുകരിച്ച് ധൂര്‍ത്തും അത്യാഡംബരവും വെടിയാന് ഓരോ ക്രിസ്ത്യാനിക്കും കടമയുണ്ട്. രണ്ടായിരം വര്‍ഷം മുന്‍പുള്ള ജീവിതശൈലി വേണമെന്നല്ല ഇതുകൊണ്ട് അര്‍ത്ഥമാക്കുന്നത്. ലോകത്ത് ചില രാജ്യങ്ങളില് കൊട്ടാരസദൃശമായ പള്ളികള് പണിയുന്നുണ്ട്. എന്തിനെന്നോ?\nകാലിത്തൊഴുത്തില് പിറന്ന യേശുവിനെ ആരാധിക്കാന്!\nപക്ഷേ, പലതും വിനോദസഞ്ചാരയിടങ്ങളായി മാറിയപ്പോള് ഭക്തര് പള്ളികളുടെ വര്‍ണ്ണപ്പകിട്ടില് സെല്ഫികള് എടുത്ത് ഫെയ‌്സ്ബുക്കില് ഇട്ടു 'ലൈക്കുകള്' വാരിക്കൂട്ടി. പള്ളികള് ഇങ്ങനെ നിന്നു മിന്നുമ്പോള്, ഭക്തരുടെ ശ്രദ്ധ പതറാന് സാധ്യതയുള്ളതിനാല് നന്നായി പ്രാര്‍ഥിച്ചു ദൈവത്തിന്റെ 'ലൈക്കുകള്' കിട്ടാന് പ്രയാസമായേക്കാം!\nകൂടുതല് പണം ഇതിന്റെ നിര്‍മാണത്തിനായി സംഭാവന നല്‍കിയവരുടെ പേരുകള് ഒരിക്കലും മാഞ്ഞുപോകാത്ത വിധത്തില് ഫലകങ്ങളിലോ ഭിത്തികളിലോ കൊത്തിവയ‌്ക്കുമത്രേ! മറ്റു പ്രസിദ്ധീകരണങ്ങളിലൂടെ പേരും പെരുമയും തുകയും വിളംബരം ചെയ്യപ്പെടുന്നു. ആ ലിസ്റ്റില് ഉള്ളവര് പള്ളിമുറ്റത്തുനിന്ന് പൊങ്ങച്ചം പ്രഖ്യാപിക്കുന്നു:\n"ഞാന്, ..രാജ്യത്തില്‍നിന്നും കൊണ്ടുവന്ന മിസ്റ്റര് ..എന്‍ജിനീയര് ….മാതൃകയില് പണിത ഈ പള്ളിക്ക് ….തുക ചെലവായി"\nഅവിടങ്ങളിലെ ഉയര്‍ന്ന മതപുരോഹിതര് അത്യാഡംബര വാഹനങ്ങളില് വന്നിറങ്ങുമ്പോള് കാറിന്റെ വാതില്‍വരെ ഭൃത്യര് തുറന്നുകൊടുക്കണം. അതിനുശേഷമുള്ള പ്രസംഗത്തില്-\n"കുഞ്ഞാടുകളെ, നിങ്ങള് എളിമനിറഞ്ഞ ലളിതജീവിതം നയിക്കുവിന്" എന്നുംമറ്റും പറഞ്ഞേക്കാം. അതേസമയം, ഫ്രാന്‍സിസ് മാര്‍പാപ്പ ലോകത്തിനു നല്‍കിയ മഹനീയ മാതൃക കാണുക. വത്തിക്കാനിലെ ആഡംബരവസതിയായ അപോസ്റ്റോലിക് പാലസ് ഒഴിവാക്കിയതു മാത്രമല്ല, മുന്‍ഗാമികള് ഉപയോഗിച്ചിരുന്ന BMW-X5, MERCEDES കാറുകള് വേണ്ടെന്നുവച്ച്, 1984 RENAULT-4 പഴഞ്ചന് വിന്റേജ് കാര് ഉപയോഗിക്കുന്നു.\nപഴയ കാലത്തിലേക്ക് ഒന്നു തിരിഞ്ഞുനോക്കിയാലോ? ഒന്നാമത്തെ മാര്പാപ്പയെന്നു കരുതുന്ന വിശുദ്ധ പത്രോസിനെ യേശു കണ്ടെത്തിയത് എളിമയുടെ മികച്ചൊരു ദൃഷ്ടാന്തംതന്നെ.\n4. ആദ്യത്തെ ശിഷ്യന്മാര്\nവിശുദ്ധ ലൂക്കായുടെ സുവിശേഷത്തില് അഞ്ചാം അദ്ധ്യായം ശ്രവിക്കൂ: ദൈവവചനം ശ്രവിക്കാന് ജനങ്ങള് അവനു(യേശു) ചുറ്റും തിങ്ങിക്കൂടി. അവന് ഗനേസറത്ത്തടാകത്തിന്റെ തീരത്തു നില്‍ക്കുകയായിരുന്നു. രണ്ടു വള്ളങ്ങള് കരയോടടുത്തു കിടക്കുന്നത് അവന് കണ്ടു. മീന്‍പിടിത്തക്കാര് അവയില്‍നിന്നിറങ്ങി വല കഴുകുകയായിരുന്നു. ശിമയോന്റെതായിരുന്നു (പത്രോസ്) വള്ളങ്ങളില് ഒന്ന്. യേശു അതില് കയറി. കരയില്‍നിന്ന് അല്പം അകലേക്ക് വള്ളം നീക്കാന് അവനോട് യേശു ആവശ്യപ്പെട്ടു. അതില് ഇരുന്ന് അവന് ജനങ്ങളെ പഠിപ്പിച്ചു. സംസാരിച്ചുതീര്‍ന്നപ്പോള് അവന് ശിമയോനോടു പറഞ്ഞു:\n"ആഴത്തിലേക്കു നീക്കി, മീന് പിടിക്കാന് വലയിറക്കുക"\n"ഗുരോ, രാത്രി മുഴുവന് അദ്ധ്വാനിച്ചിട്ടും ഞങ്ങള്‍ക്ക് ഒന്നും കിട്ടിയില്ല. എങ്കിലും നീ പറഞ്ഞതനുസരിച്ച് ഞാന് വലയിറക്കാം"\nവലയിറക്കിയപ്പോള് വളരെയേറെ മത്സ്യങ്ങള് അവര്‍ക്ക് കിട്ടി. അവരുടെ വല കീറിത്തുടങ്ങി. അവര് മറ്റേ വള്ളത്തില് ഉണ്ടായിരുന്ന കൂട്ടുകാരെ ആംഗ്യം കാണിച്ച് സഹായത്തിനു വിളിച്ചു. അവര് വന്ന് രണ്ടു വള്ളങ്ങളും മുങ്ങാറാകുവോളം നിറച്ചു. ശിമയോന്‍പത്രോസ് ഇതുകണ്ടപ്പോള് യേശുവിന്റെ കാല്‍ക്കല് വീണു :\n"കര്‍ത്താവേ, എന്നില്‍നിന്ന് അകന്നുപോകണമേ; ഞാന് പാപിയാണ‌്" എന്നു പറഞ്ഞു. എന്തെന്നാല്, തങ്ങള്‍ക്കു കിട്ടിയ മീനിന്റെ പെരുപ്പത്തെപ്പറ്റി ശിമയോനും കൂടെയുണ്ടായിരുന്നവരും അദ്ഭുതപ്പെട്ടു. അതുപോലെതന്നെ, അവന്റെ പങ്കുകാരായ സെബദീപുത്രന്മാര്-യാക്കോബും യോഹന്നാനും വിസ്മയിച്ചു. യേശു ശിമയോനോടു പറഞ്ഞു: "ഭയപ്പെടേണ്ടാ, നീ ഇപ്പോള്‍മുതല് മനുഷ്യനെപ്പിടിക്കുന്നവനാകും"\nവള്ളങ്ങള് കരയ‌്‌ക്കടുപ്പിച്ചതിനുശേഷം എല്ലാം ഉപേക്ഷിച്ച് അവര് അവനെ അനുഗമിച്ചു. യഹൂദരില് അനേകം പണ്ഡിതര് ഉണ്ടായിരുന്നിട്ടും മീന്‍പിടിത്തക്കാരെ തന്റെ ശിഷ്യരായി കൂടെക്കൂട്ടിയ യേശുവിന്റെ എളിമ എത്ര മഹത്തരം!\n5. കുഷ്ഠരോഗിയെ സുഖപ്പെടുത്തുന്നു\nപിന്നീടൊരിക്കല്, യേശു ഒരു പട്ടണത്തില് ആയിരിക്കുമ്പോള് ഒരു കുഷ്ഠരോഗി വന്ന് അവനെക്കണ്ട് സാഷ്ടാംഗം വീണു പ്രാര്‍ഥിച്ചു:\n"കര്‍ത്താവേ, അങ്ങേക്ക് മനസ്സുണ്ടെങ്കില് എന്നെ ശുദ്ധനാക്കാന് കഴിയും"\nയേശു കൈ നീട്ടി അവനെ തൊട്ടുകൊണ്ട് പറഞ്ഞു: "എനിക്ക് മനസ്സുണ്ട്; നിനക്കു ശുദ്ധിയുണ്ടാകട്ടെ"\nതല്‍ക്ഷണം കുഷ്ഠം അവനെ വിട്ടുമാറി. യേശു അവനോടു പറഞ്ഞു:\n"ഇക്കാര്യം നീ ആരോടും പറയരുത്. പോയി, നിന്നെത്തന്നെ പുരോഹിതനു കാണിച്ചു കൊടുക്കുകയും മോശ കല്പ്പിച്ചിട്ടുള്ളതനുസരിച്ചു ജനങ്ങള്‍ക്ക് സാക്ഷ്യത്തിനായി ശുദ്ധീകരണക്കാഴ്ച്ചകള് സമര്‍പ്പിക്കുകയും ചെയ്യുക"\nഇവിടെയും യേശു പ്രശസ്തി നേടാന് ആഗ്രഹിക്കുന്നില്ല എന്ന് കാണാം. ഇന്നത്തെ നിത്യജീവിതത്തില് പലരും കീര്‍ത്തി നേടാന് എന്തു കോമാളിത്തരവും കാണിക്കാന് മടിക്കാറില്ല.\n6. ലേവിയെ വിളിക്കുന്നു\nയേശു പോകുംവഴി ലേവി എന്നൊരു ചുങ്കക്കാരന് ചുങ്കസ്ഥലത്ത് ഇരിക്കുന്നത് കണ്ടു.\nഎന്ന് യേശു അവനോടു പറഞ്ഞു. അവന് എല്ലാം ഉപേക്ഷിച്ച്, എഴുന്നേറ്റ് അവനെ അനുഗമിച്ചു. ലേവി തന്റെ വീട്ടില് അവനുവേണ്ടി വലിയൊരു വിരുന്ന് നടത്തി. ചുങ്കക്കാരുടെയും മറ്റുള്ളവരുടെയും ഒരു വലിയ ഗണം അവരോടൊപ്പം ഭക്ഷണത്തിനിരുന്നു. ഫരിസേയരും നിയമജ്ഞരും പിറുപിറുപ്പോടെ അവന്റെ ശിഷ്യരോട് പറഞ്ഞു:\n"നിങ്ങള് ചുങ്കക്കാരോടും പാപികളോടുമൊത്ത് തിന്നുകയും കുടിക്കുകയും ചെയ്യുന്നതെന്ത്?"\n"ആരോഗ്യമുള്ളവര്‍ക്കല്ല, രോഗികള്‍ക്കാണു വൈദ്യനെ ആവശ്യം. ഞാന് വന്നിരിക്കുന്നത് നീതിമാന്‍മാരെ വിളിക്കാനല്ല, പാപികളെ പശ്ചാത്താപത്തിലേക്ക് ക്ഷണിക്കാനാണ‌്"\nഇന്നുള്ള ആവശ്യങ്ങള് നിഗളത്തിന്റെയും വലിമയുടെയും പൊങ്ങച്ചത്തിന്റെയും ഭാരങ്ങള് പേറുന്നവയായതിനാല് എളിമയും വിനയവും എവിടെയോ അസ്തമിച്ചിരിക്കുന്നു.\n7. ആരാണു വലിയവന് ?\nതങ്ങളില് വലിയവന് ആരാണ‌് എന്ന് അവര് തര്‍ക്കിച്ചു. അവരുടെ ഹൃദയവിചാരങ്ങള് അറിഞ്ഞ യേശു ഒരു ശിശുവിനെ എടുത്ത് അടുത്തുനിര്‍ത്തി, അവരോടു പറഞ്ഞു:\n"എന്റെ നാമത്തില് ഈ ശിശുവിനെ സ്വീകരിക്കുന്ന ഏവനും എന്നെ സ്വീകരിക്കുന്നു; എന്നെ സ്വീകരിക്കുന്നവന് എന്നെ അയച്ചവനെ സ്വീകരിക്കുന്നു. നിങ്ങളില് ഏറ്റവും ചെറിയവന് ആരോ അവനാണു നിങ്ങളില് ഏറ്റവും വലിയവന്"\nഇതുകൂടാതെ, ബൈബിളില് (ലൂക്കാ-22, 26-വാക്യം) ആരാണു വലിയവന് എന്നതിന്റെ മറുപടിയായി യേശു:\n"നിങ്ങളില് ഏറ്റവും വലിയവന് ഏറ്റവും ചെറിയവനെപ്പോലെയും അധികാരമുള്ളവന് ശുശ്രൂഷകനെപ്പോലെയും ആയിരിക്കണം"\nശിശുക്കളുടെ നൈര്‍മല്യം മനസ്സില് കാത്തുസൂക്ഷിക്കുക എന്ന് പറഞ്ഞാല് അത്രമേല് ശുദ്ധവും കളങ്കമില്ലാത്തതും ആയ മനസ്സിനുടമ എന്നര്‍ത്ഥം. അപ്പോള് യേശുവും അതുവഴി ദൈവവും ഒരുവനില് നിറയുമ്പോള് നമ്മുടെ കണ്ണിനു ചെറിയവന് എന്നു തോന്നുന്നവന് വാസ്തവത്തില് വലിയവനായിത്തീരും.\n8. നിങ്ങള്‍ക്ക് എതിരല്ലാത്തവന്\n"ഗുരോ, നിന്റെ നാമത്തില് പിശാചുക്കളെ പുറത്താക്കുന്ന ഒരാളെ ഞങ്ങള് കണ്ടു. അവന് ഞങ്ങളോടൊപ്പം അനുഗമിക്കാത്തതുകൊണ്ട് ഞങ്ങള് അവനെ തടഞ്ഞു"\n"അവനെ തടയേണ്ടാ, എന്തെന്നാല്, നിങ്ങള്ക്ക് എതിരല്ലാത്തവന് നിങ്ങളുടെ ഭാഗത്താണ‌്"\nസാധാരണയായി എതിരാളികളെ വീഴ്ത്താന് എന്തു കുബുദ്ധിയും പ്രയോഗിക്കുന്ന ഇക്കാലത്ത്, യേശുവിന്റെ വിശാല കാഴ്ചപ്പാടും എളിമയും പല കാര്യങ്ങളും ഓര്‍മ്മിപ്പിക്കുന്നു. പരസ്പര ബഹുമാനവും തുല്യതാ മനോഭാവവും ആരോഗ്യകരമായ മത്സരവും നാം കാത്തുസൂക്ഷിക്കാന് കടപ്പെട്ടവരാണ‌്.\n9. യേശു പഠിപ്പിച്ച പ്രാര്‍ത്ഥന\nയേശു ഒരിടത്തു പ്രാര്‍ഥിച്ചുകൊണ്ടിരിക്കുകയായിരുന്നു. പ്രാര്‍ഥിച്ചു കഴിഞ്ഞപ്പോള് ശിഷ്യന്മാരില് ഒരുവന് വന്നു പറഞ്ഞു:\n"കര്‍ത്താവേ, യോഹന്നാന് തന്റെ ശിഷ്യരെ പഠിപ്പിച്ചതുപോലെ ഞങ്ങളെയും പ്രാര്‍ഥിക്കാന് പഠിപ്പിക്കുക"\n"നിങ്ങള് ഇങ്ങനെ പ്രാര്‍ഥിക്കുവിന്. പിതാവേ, അങ്ങയുടെ നാമം പൂജിതമാകണമേ. അങ്ങയുടെ രാജ്യം വരണമേ; അന്നന്നു വേണ്ട ആഹാരം ഓരോ ദിവസവും ഞങ്ങള്‍ക്ക് നല്കണമേ. ഞങ്ങളുടെ പാപങ്ങള് ഞങ്ങളോടു ക്ഷമിക്കണമേ. എന്തെന്നാല്, ഞങ്ങളുടെ കടക്കാരോട് ഞങ്ങളും ക്ഷമിക്കുന്നു. ഞങ്ങളെ പ്രലോഭനങ്ങളില് ഉള്‍പ്പെടുത്തരുതേ"\nകൊട്ടും കുരവയും ആര്‍പ്പുവിളികളും രോഗശാന്തിയുടെ അവകാശവാദങ്ങളും ആത്മപ്രശംസയും അമിതഭാഷണവും ഒന്നുമില്ലാത്ത ഈ പ്രാര്‍ഥനയില് എളിമയും വിധേയത്വവും ദൈവത്തിലുള്ള ആശ്രയത്വവും ദര്‍ശിക്കാനാവും.\n10. സക്കേവൂസിന്റെ ഭവനം\nയേശുവിനെ കാണണം എന്നു വിചാരിച്ചു മരത്തില് കയറിയ സക്കേവൂസിന്റെ കഥ വായിക്കൂ.\nയേശു ജറീക്കോയില് പ്രവേശിച്ചു കടന്നുപോകുകയായിരുന്നു. അവിടെ സക്കേവൂസ് എന്നു പേരുള്ള ഒരാളുണ്ടായിരുന്നു. അവന് ചുങ്കക്കാരില് പ്രധാനിയും ധനികനുമായിരുന്നു. യേശു ആരെന്ന് കാണാന് അവന് ആഗ്രഹിച്ചു. പൊക്കം കുറവായതിനാല് ജനക്കൂട്ടത്തില് നിന്നുകൊണ്ട് അതു സാധ്യമായിരുന്നില്ല. അവന് മുന്‍പേ ഓടി, ഒരു സിക്കമൂര്‍മരത്തില് കയറിയിരുന്നു. യേശു അതിലെയാണ‌ു കടന്നുപോകാനിരുന്നത്. അവിടെയെത്തിയപ്പോള് യേശു മുകളിലേക്ക് നോക്കിപ്പറഞ്ഞു:\n"സക്കേവൂസ്, വേഗം ഇറങ്ങിവരിക. ഇന്ന് എനിക്ക് നിന്റെ വീട്ടില് താമസിക്കേണ്ടിയിരിക്കുന്നു"\nഅവന് തിടുക്കത്തില് ഇറങ്ങിച്ചെന്ന് സന്തോഷത്തോടെ അവനെ സ്വീകരിച്ചു. ഇതുകണ്ടപ്പോള് അവരെല്ലാവരും പിറുപിറുത്തു:\n"ഇവന് പാപിയുടെ വീട്ടില് അതിഥിയായി താമസിക്കുന്നല്ലോ"\nസക്കേവൂസ് എഴുന്നേറ്റു പറഞ്ഞു:\n"കര്‍ത്താവേ, ഇതാ, എന്റെ സ്വത്തില് പകുതി ഞാന് ദരിദ്രര്‍ക്കു കൊടുക്കുന്നു. ആരുടെയെങ്കിലും വക വഞ്ചിച്ചെടുത്തിട്ടുണ്ടെങ്കില് നാലിരട്ടിയായി തിരിച്ചു കൊടുക്കുന്നു"\nയേശു അവനോടു പറഞ്ഞു:\n"ഇന്ന് ഈ ഭവനത്തിനു രക്ഷ ലഭിച്ചിരിക്കുന്നു. ഇവനും അബ്രാഹത്തിന്റെ പുത്രനാണ‌്. നഷ്ടപ്പെട്ടുപോയതിനെ കണ്ടെത്തി രക്ഷിക്കാനാണ‌ു മനുഷ്യപുത്രന് വന്നിരിക്കുന്നത്"\nഎളിമയുള്ള മനസ്സിന്റെ ഉല്പന്നമായിരിക്കും മിക്കപ്പോഴും പശ്ചാത്താപം. വാശിയും വിരോധവും ദുരഭിമാനവും അസൂയയും വിനയമില്ലാത്ത മനോഭാവത്തെ സൂചിപ്പിക്കുന്നു. 'താണ നിലത്തേ നീരോടൂ' എന്ന പഴഞ്ചൊല്ല് ഓര്‍ക്കുക.\n11. ശിഷ്യന്മാരുടെ പാദം കഴുകുന്നു\nഅത്താഴത്തിനിടയില് യേശു ഒരു താലത്തില് വെള്ളമെടുത്ത്, ശിഷ്യന്മാരുടെ പാദങ്ങള് കഴുകി തൂവാലകൊണ്ട് തുടച്ചു. അതിനുശേഷം യേശു അവരോടു പറഞ്ഞു:\n"ഞാന് എന്താണു നിങ്ങള്‍ക്കു ചെയ‌്തതെന്ന് നിങ്ങള് അറിയുന്നുവോ? നിങ്ങളുടെ ഗുരുവും കര്‍ത്താവുമായ ഞാന് നിങ്ങളുടെ പാദങ്ങള് കഴുകിയെങ്കില് നിങ്ങളും പരസ്പരം പാദങ്ങള് കഴുകണം. എന്തെന്നാല്, ഞാന് നിങ്ങള്‍ക്കു ചെയ‌്തതുപോലെ നിങ്ങളും ചെയ്യേണ്ടതിനു ഞാന് നിങ്ങള്‍ക്കൊരു മാതൃക നല്‍കിയിരിക്കുന്നു"\nബൈബിള് പഠിച്ചാല് അതില് അനേകം ജീവിതമൂല്യങ്ങള് അടങ്ങിയിരിക്കുന്നു എന്ന് മനസ്സിലാക്കാനാവും. ഒരു സ്വഭാവഗുണമായ എളിമയുടെ ചില പാഠങ്ങള് ഇവിടെ പറഞ്ഞിരിക്കുന്നത് ശരിയായ അര്‍ത്ഥത്തില് വിനിയോഗിച്ചാല് നമ്മുടെ ലോകം നല്ലതാകും..\nThese are some examples of Bible online free stories in Malayalam reading. Try to absorb the fine elements of humility, simplicity and empathy etc. from the life of Jesus Christ.


എം.ജി.ആറിന്‍റെ പാതയില് രജനി സ്വന്തം രസികരെ കൊടി പിടിപ്പിക്കുമ്പോള് - themediasyndicate\nഎത്രയോ കാലമായി തമിഴകം കാത്തിരിക്കുന്ന ഒന്നാണ് രജനികാന്തിന്‍റെ രാഷ്ട്രീയ പ്രവേശം. 1996 ല് ജയലളിതയോട് ഇടഞ്ഞു ആദ്യമായി പരസ്യ രാഷ്ട്രീയ നിലപാട് എടുത്തകാലം മുതല് തമിഴ് മക്കള് കൊതിക്കുന്ന ഒന്നാണ് വെള്ളിത്തിരയില് നിന്നും ജനമധ്യത്തിലേക്കുള്ള രജനിയുടെ ചുവടു മാറ്റം. ഓരോ വട്ടവും ദാ ഇപ്പോള് എന്ന പ്രതീതി ഉയര്‍ത്തിയ ശേഷം സ്വയം പിന്‍വലിഞ്ഞ രജനി തന്‍റെ രാഷ്ട്രീയ പ്രവേശം പ്രഖ്യാപിക്കുമ്പോള് ജയാനന്തര അണ്ണാ ഡി.എം.കെയിലെ പടലപ്പിണക്കവും കരുണാനിധിയുടെ ചാണക്യ ബുദ്ധിയുടെ പിന്‍ബലം ഇല്ലാത്ത ഡി.എം.കെയുടെ അവസ്ഥയും വിലയിരുത്തുന്നവര്‍ക്കു ഇതാണ് പറ്റിയ സമയം എന്ന് പറയാതെ തരമുണ്ടാകില്ല. തമിഴ് രാഷ്ട്രീയത്തില് രണ്ടു പതിറ്റാണ്ട് ലേറ്റ് ആണെങ്കിലും രജനിയുടെ പുതിയ അവതാരം അദ്ദേഹത്തിന്റെ സിനിമാ ഡയലോഗ് പോലെ ലേറ്റസ്റ്റ് ആകുമെന്ന് നൂറു തരം.\nകരുണാനിധിയോട് ഇടഞ്ഞ് ഡി.എം.കെ വിട്ട എം.ജി.ആര് കാട്ടിയ പാതയിലൂടെയാണ് രജനി രാഷ്ട്രീയ ചുവടു വെക്കുന്നത് എന്നതാണ് കൌതുകകരം. സ്വന്തം രസികര് മന്‍ട്രത്തെ വിശ്വസിച്ച് കരുണാനിധിയുടെ പ്രതാപകാലത്തുപോലും വെല്ലുവിളിയുമായി ഒറ്റയ്ക്ക് നിന്ന് പോരാടിയ എം.ജി.ആറിനെ പോലെയാണ് നിലവില് രജനിയും തന്‍റെ രസികര് മന്‍ട്രത്തില് ആണ് വിശ്വാസം അര്‍പ്പിച്ചത്. ഏതെങ്കിലും ഒരു വാര്‍ത്താ സമ്മേളനത്തില് തന്‍റെ രാഷ്ട്രീയ പ്രവേശ പ്രഖ്യാപനം നടത്താതെ ആരാധകരുടെ നടുവിലേക്ക് ആക്കിയത് ആ വിശ്വാസം ഒന്ന് കൊണ്ട് മാത്രമാണ്. മൂന്നു ദിവസം നീണ്ട കൂടിയലോചനക്കൊടുവില് ആരാധക പിന്തുണ ഉറപ്പാക്കിയ ശേഷം മാത്രം കരുതലോടെയുള്ള പ്രഖ്യാപനം. അത്രയൊന്നും കരുതല് വേണ്ടതില്ല യഥാര്‍ത്ഥത്തില് രജനി എന്ന സൂപ്പര് താരത്തിന്. ലോകത്തിന്‍റെ ഏതെങ്കിലും കോണിലിരുന്നു പ്രഖ്യാപിച്ചാല് പോലും ഏറ്റെടുക്കാന് തമിഴ് നാട്ടിലെ ഏറ്റവും ശക്തമായ ആരാധക കൂട്ടം ഒപ്പമുള്ളപ്പോള് പ്രത്യേകിച്ചും. എന്നിട്ടും ഓരോ നിമിഷവും നിങ്ങള്‍ക്കൊപ്പം എന്ന പ്രതീതി നിലനിര്‍ത്താന് രജനി ശ്രദ്ധിച്ചു.\nആത്മീയ ജീവിതം ഇഷ്ടപ്പെടുന്ന രജനി തന്‍റെ പാര്‍ട്ടി പ്രഖ്യാപനത്തിലും അത് തുടരുന്നു എന്നതാണ് രസകരമായ ഒന്ന്. അധികാര വടംവലിയും അഴിമതിയും കൊണ്ട് ലോകത്തിനു മുന്നില് തലകുനിച്ചു നില്‍ക്കുന്ന തമിഴ് ജനതയ്ക്ക് സത്യം, കര്‍മം, വികസനം എന്നിവയില് ഊന്നിയ ഒരു തത്വശാസ്ത്രം ആണ് രജനി വെച്ച് നീട്ടുന്നത്.ജാതി, ഉപജാതി, മത പരിഗണന ഇല്ലെന്ന പരാമര്‍ശവും ജാതി രാഷ്ട്രീയത്തില് അധിഷ്ടിതമായ തമിഴ് രാഷ്ട്രീയത്തില് ചലനം ഉണ്ടാക്കും. എന്തായാലും തന്‍റെ സ്വാതീക പ്രതിശ്ചായ നിലനിര്‍ത്തിയാകും രജനി രാഷ്ട്രീയത്തില് മുന്നോട്ടു പോകുക.\nവരുന്ന നിയമസഭാ തിരഞ്ഞെടുപ്പിന് ഒരുങ്ങാനുള്ള രജനിയുടെ പ്രഖ്യാപനം തമിഴ്‌നാട്ടിലെ മുഖ്യധാരാ രാഷ്ട്രീയ പാര്‍ട്ടികള്‍ക്ക് ഒരു വെല്ലുവിളിയാകും എന്നുറപ്പ്. വിജയകാന്ത് ഡി.എം.ഡി.കെ പ്രഖ്യാപിച്ച പോലെ ആകില്ല അതെന്നു അറിയാവുന്ന അണ്ണാ ഡി.എം.കെയും ഡി.എം.കെയും കരുതലോടെ നീങ്ങും. എല്ലാ പാര്‍ട്ടികളിലും ആരാധകര് ഉള്ള രജനി സ്വന്തം ആരാധകരെ കൊടി പിടിപ്പിക്കുമ്പോള് എല്ലായിടത്തു നിന്നും അണികളുടെ ചോര്‍ച്ചയും ഉണ്ടാകും. വരുന്ന നിയമസഭാ തിരഞ്ഞെടുപ്പില് എല്ലാ സീറ്റിലും മത്സരിക്കും എന്ന പ്രഖ്യാപനം ബിജെപിക്കും പ്രതീക്ഷ നല്‍കുന്ന ഒന്നല്ല. രജനിയെ ബിജെപിയില് ചേര്‍ക്കാനോ അല്ലെങ്കില് രജനിയുടെ നേതൃത്വത്തില് മുന്നണി രൂപീകരിച്ച് തമിഴ് നാട്ടില് ചുവടുറപ്പിക്കാനോ ആണ് ബിജെപി കൊതിച്ചത്. ഒറ്റയ്ക്ക് നില്‍ക്കാന് ഉള്ള രജനിയുടെ നീക്കം താന് ഒരു ചേരിയിലും ഇടം പിടിക്കാത്ത നിഷ്പക്ഷന് ആണെന്ന പ്രതിശ്ചായ ലക്ഷ്യമിട്ടു കൊണ്ടാണ്.എന്നാല് ലോകസഭാ തിരഞ്ഞെടുപ്പില് രജനിയുടെ നിലപാടുകള് പിന്നീടുള്ള ചര്‍ച്ചകളില് ആകും ഉരുത്തിരിയുക എന്നത് ഒരു ഓഫര് ആണെന്ന് കാണാം. പാര്‍ട്ടി ചുവടുറപ്പിക്കുന്നതിന് മുന്‍പ് രജനി ഒരു പരീക്ഷണത്തിന് തയാറല്ല. എന്നാല് തന്‍റെ നിലപാടുകളുടെ ഉരകല്ലായി ലോകസഭാ തിരഞ്ഞെടുപ്പിനെ മാറ്റും രജനി.ഇത് കേന്ദ്ര അധികാരം ലക്ഷ്യമിടുന്ന ദേശീയ കക്ഷികള്‍ക്കുള്ള ഒരു ചൂണ്ടയാണ്. ഇതില് ബിജെപിക്ക് പ്രതീക്ഷിക്കാന് വകയുണ്ട് താനും.\nബസ് കണ്ടക്ടറായി ജീവിതം തുടങ്ങി തമിഴ് സൂപ്പർതാരത്തിലേക്കുള്ള രജനീകാന്തിന്‍റെ ജീവിതം സിനിമയെ വെല്ലുന്നതാണ്. സൂപ്പർതാര പദവി അലങ്കരിക്കുേമ്പാഴും ലളിതമായ ജീവിതം രജനിയുടെ പ്രത്യേകതയായിരുന്നു. രാഷ്ട്രീയത്തിൽ കാര്യമായ ഇടപെടലുകൾ താരം നടത്തിയിരുന്നില്ല. ജയലളിതയും കരുണാനിധിയുമെല്ലാം അരങ്ങുവാണിരുന്ന തമിഴ്നാട് രാഷ്ട്രീയത്തിൽ അന്ന് രജനിയുടെ സാധ്യതകൾ കുറവായിരുന്നു. ഇപ്പോൾ ജയലളിതയുടെ മരണത്തോടെ തമിഴ് രാഷ്ട്രീയത്തിൽ ഒരു ശൂന്യതയുണ്ട്. അസുഖബാധിതനായ കരുണാനിധിക്ക് ഇനിയൊരു അങ്കത്തിന് ബാല്യമില്ലവുമില്ല. ഇതാണ് രജനിയെ പോലുള്ള സൂപ്പർതാരത്തിന് രാഷ്ട്രീയ പ്രവേശനത്തിന് പറ്റിയെന്ന സമയമെന്നാണ് നിരീക്ഷരുടെ പക്ഷം.


നിർഭയ കേസിലെ വധശിക്ഷ നടപ്പാക്കാൻ മൂന്ന് ദിവസം മാത്രം ബാക്കി നിൽക്കെ പ്രതി പവൻകുമാർ ഗുപ്ത സുപ്രിംകോടതിയിൽ തിരുത്തൽ ഹർജി സമർപ്പിച്ചു. പവൻകുമാറിന് മാത്രമാണ് നിയമപരിഹാര വഴികൾ അവശേഷിക്കുന്നത്. തിരുത്തൽ ഹർജി നൽകിയതോടെ മാർച്ച് മൂന്നിലെ വധശിക്ഷ അനിശ്ചിതത്വത്തിലായി.\nവധശിക്ഷയ്‌ക്കെതിരെയാണ് പവൻകുമാറിന്റെ തിരുത്തൽ ഹർജി. നേരത്തെ വിവിധ കോടതികൾ പ്രതികൾക്ക് നിയമപരിഹാരം തേടാൻ സമയം അനുവദിച്ചെങ്കിലും തിരുത്തൽ ഹർജിയോ ദയാഹർജിയോ സമർപ്പിക്കാൻ പവൻകുമാർ തയാറായിരുന്നില്ല. ഡൽഹി പട്യാല ഹൗസ് കോടതി ഈ മാസം പതിനേഴിന് പുതിയ മരണവാറന്റ് പുറപ്പെടുവിച്ചിരുന്നു. വധശിക്ഷ നടപ്പാക്കാൻ മൂന്ന് ദിവസം മാത്രം ബാക്കിനിൽക്കെയാണ് പവൻകുമാർ ഗുപ്ത സുപ്രിംകോടതിയിൽ തിരുത്തൽ ഹർജി സമർപ്പിച്ചിരിക്കുന്നത്.\nഹർജി കോടതി തള്ളിയാലും രാഷ്ട്രപതിക്ക് ദയാഹർജി സമർപ്പിക്കാൻ സമയം ലഭിക്കും. ഇതോടെ മാർച്ച് മൂന്നിന് നിശ്ചയിച്ചിരിക്കുന്ന വധശിക്ഷ നടപ്പാക്കാൻ കഴിയില്ലെന്നാണ് സൂചന. വധശിക്ഷ വെവ്വേറെ നടത്തണമെന്ന കേന്ദ്രസർക്കാരിന്റെ ആവശ്യത്തിൽ സുപ്രിംകോടതി തീർപ്പ് കൽപിച്ചിട്ടുമില്ല. പ്രതികളായ മുകേഷ് സിംഗ്, വിനയ് ശർമ, അക്ഷയ് കുമാർ സിംഗ് എന്നിവരുടെ ദയാഹർജി രാഷ്ട്രപതി തള്ളിയിരുന്നു.\nstory highlights- Pawan gupta, nirbhaya case


മാസ്ക് ധരിക്കാൻ വിസമ്മതിച്ചു; യാത്രക്കാരിയുടെ മുഖത്ത് തുപ്പി യുവതി; ഒടുവില് കിട്ടിയത് മുട്ടന്‍പണി - RashtraDeepika\nമാസ്ക് ധരിക്കാൻ വിസമ്മതിച്ചു; യാത്രക്കാരിയുടെ മുഖത്ത് തുപ്പി യുവതി; ഒടുവില് കിട്ടിയത് മുട്ടന്‍പണി\nസരസോട്ട (ഫ്ലോറിഡ): സൗത്ത് വെസ്റ്റ് ഫ്ലോറിഡ ഇന്‍റർനാഷനൽ വിമാനത്താവളത്തിൽ ഡൽറ്റാ എയർലൈൻസ് വിമാനത്തിനുള്ളിൽ ഒരു യുവതി മാസ്ക് ധരിക്കാൻ വിസമ്മതിക്കുകയും യാത്രക്കാരുടെ മുഖത്തു തുപ്പുകയും ചെയ്തതിനെ തുടർന്ന് പോലീസ് എത്തി അറസ്റ്റു ചെയ്തു.\nജൂലൈ 14 നായിരുന്നു സംഭവം. 23 വയസുള്ള അഡിലെയ്ഡ് ക്രൊവാംഗിനെയാണ് പോലീസ് അറസ്റ്റു ചെയ്ത് ലീ കൗണ്ടി ജയിലിൽ അടച്ചത്. ഇവർക്ക് 65000 ഡോളറിന്‍റെ ജാമ്യം അനുവദിച്ചിട്ടുണ്ട്.\nമാസ്ക്ക് ധരിക്കാതിരുന്ന അഡ്‍ലെയ്ഡിനോടു മാസ്ക്ക് ധരിക്കാൻ വിമാന ജോലിക്കാർ ആവശ്യപ്പെട്ടുവെങ്കിലും അനുസരിച്ചില്ല.\nമാത്രമല്ല ഇവർ വാതിലിനു സമീപം ഇരിക്കുകയും സഹയാത്രക്കാരുടെ മുഖത്തു തുപ്പുകയും ചെയ്തതായി പോലീസ് പറയുന്നു.\nഒടുവിൽ ക്യാപ്റ്റൻ എത്തി ഇവരെ വിമാനത്തിൽ നിന്നും പുറത്താക്കാൻ ആവശ്യപ്പെട്ടുവെങ്കിലും എഴുന്നേൽക്കാൻ വിസമ്മതിച്ചു. ഇതിനെ തുടർന്നാണ് പോലീസ് എത്തിയത്.\nതുടർന്നു പോലീസിനോടും ഇവർ തട്ടികയറുകയും അറസ്റ്റിനെ എതിർക്കുകയും ചെയ്തു. ഒടുവിൽ ഇവരെ ബലപ്രയോഗത്തിൽ കീഴടക്കുകയും കൈവിലങ്ങണിയിച്ചു പുറത്തു കൊണ്ടുപോകുകയും ചെയ്തു.\nഇവർക്കെതിരെ പോലീസിനെ എതിർക്കൽ, വിമാന യാത്രക്ക് തടസം സൃഷ്ടിക്കൽ തുടങ്ങിയ കുറ്റങ്ങളാണ് ചുമത്തിയിരിക്കുന്നത്.\nവിമാനത്തിൽ യാത്ര ചെയ്യുന്നവർ മുഖാവരണം ധരിക്കണമെന്ന നിർദേശമാണ് ഡിസീസ് കൺട്രോൾ ആൻഡ് പ്രിവൻഷൻ സെന്‍റർ നൽകിയിട്ടുള്ളത്.\nചൈനയിൽ നിന്നും ഇറക്കുമതി ചെയ്ത അഞ്ച് കണ്ടെയ്നറുകളിൽ 5000 വ്യാജ ആപ്പിൾ എയർപോട്സുകളും 1372 വ്യാജ ആപ്പിൾ എയർപോഡ്‌സ് പ്രൊകളും; ഒടുവില്…\nഫ്ലോറിഡ ദുരന്തത്തിൽ മരിച്ച ഇന്ത്യൻ കുടുംബാംഗങ്ങളുടെ സംസ്കാരം നടത്തി! അപകടത്തിൽ മരിക്കുമ്പോൾ ഭാവന നാലുമാസം ഗർഭിണിയായിരുന്നു…


യുവതിയുടെ മരണം: ആട് ഇടിച്ചു പരുക്കേല്‍പ്പിച്ചെന്നു ഭര്‍ത്താവ്, സത്യം പുറത്തു വന്നപ്പോള് നടന്നത് കൊടുംക്രൂരത - Keralabhooshanam Daily യുവതിയുടെ മരണം: ആട് ഇടിച്ചു പരുക്കേല്‍പ്പിച്ചെന്നു ഭര്‍ത്താവ്, സത്യം പുറത്തു വന്നപ്പോള് നടന്നത് കൊടുംക്രൂരത\nHome/NEWS/KERALA/യുവതിയുടെ മരണം: ആട് ഇടിച്ചു പരുക്കേല്‍പ്പിച്ചെന്നു ഭര്‍ത്താവ്, സത്യം പുറത്തു വന്നപ്പോള് നടന്നത് കൊടുംക്രൂരത\nഓയൂര്(കൊല്ലം) : വാപ്പാലയില് യുവതി ദുരൂഹ സാഹചര്യത്തില് മരിച്ച സംഭവത്തില് ഭര്‍ത്താവ് അറസ്റ്റില്. ഓടനാവട്ടം വാപ്പാല പള്ളിമേലതില് വീട്ടില് അരുണ്‍ദാസ് (36) ആണ് അറസ്റ്റിലായത്. കഴിഞ്ഞ നാലിനാണ് അരുണ് ദാസിന്റെ ഭാര്യ ആശ (27) മരിച്ചത്.\nയുവതിയുടെ ബന്ധുക്കള് മരണത്തില് സംശയമുണ്ടെന്ന് ഉന്നതോദ്യോഗസ്ഥര്‍ക്ക് പരാതി നല്‍കിയിരുന്നു. പോസ്്റ്റുമോര്‍ട്ടം റിപ്പോര്‍ട്ടില് ആശയുടെ അടിവയറ്റിനേറ്റ ചവിട്ടാണ് മരണകാരണമെന്ന് തെളിഞ്ഞതിനെത്തുടര്‍ന്നാണ് അറസ്റ്റ്.\nപോലീസ് പറയുന്നത്: ദിവസവും മദ്യപിച്ചെത്തി അരുണ് വഴക്കുണ്ടാക്കാറുണ്ട്. ഒക്ടോബര് 31ന് വഴക്കിനിടെ ആശയുടെ വയറ്റില് ചവിട്ടുകയും അവര് അബോധാവസ്ഥയിലാവുകയും ചെയ്തു. നവംബര് ഒന്നിന് താലൂക്ക് ആശുപത്രിയിലും തുടര്‍ന്ന് ജില്ലാ ആശുപത്രിയിലും പ്രവേശിപ്പിച്ചു. ഇവിടനിന്ന് മീയണ്ണൂരിലെ സ്വകാര്യ ആശുപത്രിയില് ആശയെ വീട്ടുകാര് എത്തിച്ചു. ചികിത്സയിലിരിക്കെ മരിച്ചു.\nയുവതിയുടെ ബന്ധുക്കള് പരാതി നല്‍കിയതിന്റെ അടിസ്ഥാനത്തില് അരുണിനെ പൂയപ്പള്ളി പോലീസ് കസ്റ്റഡിയിലെടുത്ത് ചോദ്യംചെയ്ത് വിട്ടയച്ചിരുന്നു. പാറയുടെ മുകളില്‍നിന്ന് ആട് ഇടിച്ചിട്ടാണ് പരിക്കേറ്റതെന്നാണ് ആശുപത്രിയില് പറഞ്ഞത്. മക്കളായ ഒന്‍പത് വയസ്സുള്ള അല്‍ബാന്റെയും ഏഴ് വയസ്സുള്ള അലന്റെയും അരുണ്‍ദാസിന്റെ അമ്മ എല്‍സി ദാസിന്റെയും മൊഴിയെടുത്തിരുന്നു. ആശുപത്രിയില് നല്‍കിയ വിവരത്തിലും വീട്ടുകാര് നല്‍കിയ മൊഴിയിലും വൈരുധ്യം കണ്ടെത്തിയിരുന്നു. പോസ്റ്റ്‌മോര്‍ട്ടം റിപ്പോര്‍ട്ടില് കൊലപാതകമാണെന്ന് തെളിയുകയായിരുന്നു.\nഡിവൈ.എസ്.പി. നസീറിന്റെ നേതൃത്വത്തില് പൂയപ്പള്ളി ഇന്‍സ്‌പെക്ടര് വിനോദ് ചന്ദ്രന്, എസ്.ഐ.മാരായ രാജന്‍ബാബു, രതീഷ് കുമാര്, എ.എസ്.ഐ.മാരായ ഉദയകുമാര്, അനില്‍കുമാര്, വിജയകുമാര്, വനിതാ സിവില് പോലീസ് ഓഫീസര് ജുമൈല എന്നിവരുള്‍പ്പെട്ട സംഘമാണ് പ്രതിയെ പിടികൂടിയത്.\nബംഗാളില് ഒരു മന്ത്രി കൂടി രാജിവെച്ചു, ബിജെപിയിലേക്കെന്ന് സൂചന, മമത പ്രതിരോധത്തില്\nപ്ലസ്ടു വിദ്യാര്‍ഥിനി കുത്തേറ്റ് മരിച്ച നിലയില്; ബന്ധുവിനായി തിരച്ചില്


Anchal Uthra murder case: follow up | സുരേന്ദ്രൻ കുറ്റം ഏറ്റത് ഭാര്യയെയും മകളെയും രക്ഷിക്കാനോ? സ്വർണം കുഴിച്ചിട്ടത് അറിയാമെങ്കിലും കൊലപാതകത്തെ കുറിച്ച് അറിയില്ലെന്ന് സൂരജിന്റെ അമ്മ; ഗൂഢാലോചന ഉൾപ്പെടെയുള്ള കാര്യങ്ങളിൽ കാര്യങ്ങളിൽ സഹോദരിക്കും അമ്മയ്ക്കും പങ്കുണ്ടൊ എന്നറിയാൻ വെള്ളിയാഴ്ച വീണ്ടും ചോദ്യം ചെയ്യും; ബാങ്ക് ലോക്കറിൽ നിന്ന് ഉത്രയുടെ പത്തുപവൻ സ്വർണം കണ്ടെടുത്തു; അഞ്ചൽ ഉത്രവധക്കേസിൽ ഭർത്താവിന്റെ കുടുംബം മൊത്തം സംശയത്തിന്റെ നിഴലിൽ - MarunadanMalayalee.com\nJune 03, 2020 | 11:01 PM IST | Permalink\nകൊല്ലം: അഞ്ചൽ ഉത്രവധക്കേസിൽ ഭർത്താവ് സൂരജിന്റെ കുടുംബം ഒന്നടങ്കം സംശയത്തിന്റെ നിഴലിൽ. പിതാവ് സുരേന്ദ്രന് പിന്നാലെ സൂരജിന്റെ അമ്മയ്ക്കും സഹോദരിക്കും കൊലപാതക ഗൂഢാലോചനയിൽ പങ്കുണ്ടെന്നതിന്റെ സൂചനകളാണ് ഇപ്പോൾ ലഭിക്കുന്നത്. ഇക്കാര്യങ്ങളിൽ വ്യക്തത വരുത്തുന്നതിനായി ഇവരെ വെള്ളിയാഴ്ച വീണ്ടും ചോദ്യം ചെയ്യും. സ്വർണം കുഴിച്ചിട്ട കാര്യം അറിയാമായിരുന്നെന്ന് സൂരജിന്റെ അമ്മ ചോദ്യം ചെയ്യലിൽ സമ്മതിച്ചെങ്കിലും കൊലപാതകത്തെകുറിച്ച് അറിയില്ലെന്നായിരുന്നു മൊഴി. സൂരജ് മുമ്പും വീട്ടിൽ പാമ്പിനെ കൊണ്ടുന്നതായി കണ്ടിട്ടുണ്ടെന്ന് പിതാവ് മൊഴി നൽകിയിട്ടുണ്ട്.സൂരജ് പല തവണ പാമ്പിനെ വീട്ടിൽ കൊണ്ടുവന്നതായി അമ്മക്കും സഹോദരിക്കും അറിയാമായിരുന്നെന്നും നേരത്തെ റിപ്പോർട്ടുകൾ പുറത്തുവന്നിരുന്നു. ഇതിന്റെ എല്ലാം അടിസ്ഥാനത്തിൽ കുടുംബത്തെ ഒന്നടങ്കം സൂരജിന്റെ കൂട്ടു പ്രതികളായി ചേർക്കാനുള്ള സാധ്യതയും അന്വേഷണ ഉദ്യോഗസ്തർ തള്ളിക്കളയുന്നില്ല. സ്ത്രീധ പീഡനത്തിനും ഗാർഹിക പീഡനത്തിന്റെയും പേരിൽ സൂരജിന്റെ കുടുംബാംഗങ്ങൾക്കെതിരെ വനിതാ കമ്മീഷനും കേസ് എടുത്തിരുന്നു. ഭാര്യയും മകളും കുടുങ്ങുമെന്ന ഘട്ടം വന്നതോടെ സുരേന്ദ്രൻ സ്വയം കുറ്റം ഏറ്റതാണെന്നാണ് ഇപ്പോൾ ഉയരുന്ന സംശയം.\nഅതിനിടെ ബാങ്ക് ലോക്കർ പരിശോധിക്കുന്ന അന്വേഷണ സംഘം 10 പവൻ സ്വർണം ലോക്കറിൽ നിന്ന് കണ്ടെത്തി. ഉത്രയെ മൂർഖനെകൊണ്ടി കൊത്തിച്ച് കൊല്ലിച്ച ഭർത്താവ് സൂരജിനെയും ബാങ്കിലെത്തിച്ച് തെളിവെടുപ്പ് നടത്തി. സാമ്പത്തിക ലക്ഷ്യം വച്ച് നടത്തിയ കൊലപാതകത്തിൽ നിർണായക തെളിവായ ആഭരണങ്ങൾ ഉണ്ടോ എന്നറിയാനാണ് ലോക്കർ തുറന്ന് പരിശോധന നടത്തിയത്. പത്ത് പവൻ ആഭരണങ്ങളാണ് അടൂരിലെ ബാങ്ക് ലോക്കറിൽ നിന്നും കണ്ടെത്തിയത്. ആറ് പവൻ സ്വർണം ഈടായി കാണിച്ച് കാർഷിക വായ്പ എടുത്തതായും തെളിഞ്ഞു. നേരത്തെ മുപ്പത്തി ഏഴര പവൻ സ്വർണം പറമ്പിൽ കുഴിച്ചിട്ടത് സൂരജിന്റെ അച്ഛൻ സുരേന്ദ്രൻ കാണിച്ചു കൊടുത്തിരുന്നു. ഇതേ തുടർന്നാണ് സുരേന്ദ്രനെ അറസ്റ്റ് ചെയ്തത്. ശേഷിക്കുന്ന സ്വർണ്ണാഭരണങ്ങളിൽ ചിലത് ഉത്രയുടെ വീട്ടുകാർക്ക് കൈമാറി എന്നാണ് മൊഴി.\nനേരത്തെ ലോക്കറിൽ സൂക്ഷിച്ചതെന്ന് പറയുന്ന 98 പവൻ സ്വർണ്ണത്തിൽ 37.5 പവൻ പൊലീസ് കണ്ടെടുത്തിരുന്നു. സൂരജിന്റെ അടൂരിലെ വീട്ടിനടുത്തെ റബ്ബർ തോട്ടത്തിൽ രണ്ട് പൊതികളിലായി കുഴിച്ചിട്ട നിലയിലാണ് സ്വർണ്ണാഭരണങ്ങൾ കണ്ടെത്തിയത്. സുരേന്ദ്രൻ തന്നെയാണ്് സ്വർണം കുഴിച്ചിട്ട സ്ഥലം അന്വേഷണ ഉദ്യോഗസ്ഥർക്ക് കാട്ടിക്കൊടുത്തതും. അച്ഛന് എല്ലാം അറിയാമെന്ന് സൂരജ് മൊഴിനൽകിയിട്ടുണ്ട്. മാർച്ച് രണ്ടിന് ആദ്യം അണലിയെക്കൊണ്ട് കടിപ്പിക്കും മുൻപ് രാവിലെ സൂരജ് സ്വർണം ലോക്കറിൽ നിന്ന് മാറ്റിയിരുന്നു.\n90 പവൻ സ്വർണം വിവാഹ സമയത്ത് നൽകിയെന്നാണ് വിവാഹ രേഖകളിൽ കാണിച്ചിരിക്കുന്നത്. ക്രൈംബ്രാഞ്ച് ഡിവൈഎസ്‌പി എ അശോകിന്റെ നേതൃത്വത്തിൽ 12.40-ന് ആരംഭിച്ച പരിശോധന വൈകിട്ട്4മണിക്കാണ് അവസാനിച്ചത്. പിന്നീട് സൂരജിനെ ബാങ്കിലെത്തിച്ച് തെളിവെടുപ്പ് പൂർത്തിയാക്കി അന്വേഷണ സംഘം മടങ്ങി. ശേഷിക്കുന്ന സ്വർണം വിനിയോഗിച്ചതിന്റെ വിവരങ്ങളും അന്വേഷണ സംഘം ശേഖരിക്കുന്നുണ്ട്.


വാഹനം പൊളിക്കണമെങ്കില് നന്നാക്കേണ്ട; വേണ്ടത് ഒറിജിനല് ആര്‍സിയും ഫിറ്റ്‌നെസ് സര്‍ട്ടിഫിക്കറ്റും | Do not repair the vehicle if it needs to be dismantled; Original RC and Fitness Certificate required\nവാഹനം പൊളിക്കണമെങ്കില് നന്നാക്കേണ്ട; വേണ്ടത് ഒറിജിനല് ആര്‍സിയും ഫിറ്റ്‌നെസ് സര്‍ട്ടിഫിക്കറ്റും\nAug 30, 2020, 11:46 AM IST\nവാഹന രജിസ്‌ട്രേഷന് സോഫ്റ്റ്‌വേറായ 'വാഹനി'ലെ പിഴവാണ് നേരത്തേ വാഹന ഉടമകളെ വലച്ചത്.\nImage Courtesy: Facebook@MVD Kerala\nപഴയ വാഹനങ്ങള് പൊളിക്കാന് അനുമതി നല്‍കണമെങ്കില് അവ നന്നാക്കണമെന്ന നിബന്ധന മോട്ടോര്‍വാഹന വകുപ്പ് തിരുത്തി. അപ്രായോഗിക നിര്‍ദേശത്തിനു കാരണമായ ഓണ്‍ലൈന് സംവിധാനം ഒഴിവാക്കി നേരിട്ട് അപേക്ഷകള് സ്വീകരിക്കാന് ട്രാന്‍സ്‌പോര്‍ട്ട് കമ്മിഷണര് എം.ആര്. അജിത്കുമാര് ഉത്തരവിട്ടു.കോവിഡ് പശ്ചാത്തലത്തില് ഓഫീസുകളില് നേരിട്ട് അപേക്ഷ സ്വീകരിക്കുന്നത് നിര്‍ത്തിവെച്ചിരുന്നു.\nഎന്നാല്, വാഹനം പൊളിക്കാനുള്ള (ആര്.സി. സറണ്ടര്) അപേക്ഷകള്‍ക്ക് ഈ നിര്‍ദേശം ബാധകമല്ല. ടാക്‌സ് കുടിശ്ശികയും പെര്‍മിറ്റ്, ഫിറ്റ്‌നസ് എന്നിവ മുടക്കിയതിനുള്ള കോമ്പൗണ്ടിങ് ഫീസും അടയ്ക്കണം. ഇന്‍ഷുറന്‍സ്, ഫിറ്റ്‌നസ് ടെസ്റ്റ്, മലിനീകരണ നിയന്ത്രണ സര്‍ട്ടിഫിക്കറ്റ് എന്നിവ ആവശ്യമില്ല. വാഹനം പരിശോധിച്ചശേഷം പൊളിക്കാന് അനുമതി നല്‍കും.\nവാഹന രജിസ്‌ട്രേഷന് സോഫ്റ്റ്‌വേറായ 'വാഹനി'ലെ പിഴവാണ് നേരത്തേ വാഹന ഉടമകളെ വലച്ചത്. എല്ലാ രേഖകളും കൃത്യമാണെങ്കില്‍മാത്രമേ 'വാഹനി'ല് അപേക്ഷ സ്വീകരിക്കൂ. ഫിറ്റ്‌നസ്, പെര്‍മിറ്റ്, ഇന്‍ഷുറന്‍സ്, മലിനീകരണ നിയന്ത്രണ സര്‍ട്ടിഫിക്കറ്റ് എന്നിവയുണ്ടെങ്കിലേ വാഹനം പൊളിക്കാനുള്ള അപേക്ഷ അപ്‌ലോഡ് ചെയ്യാനാകൂ.\nഉപയോഗശൂന്യമായ വാഹനത്തിന് ഫിറ്റ്‌നസ് സര്‍ട്ടിഫിക്കറ്റ് ലഭിക്കണമെങ്കില് കേടുപാടുകള് തീര്‍ത്ത് സാങ്കേതികപരിശോധനയ്ക്കു ഹാജരാക്കണം. ഈ ന്യൂനത ചൂണ്ടിക്കാട്ടി 'മാതൃഭൂമി' വാര്‍ത്ത നല്‍കിയിരുന്നു. ഇതിനുപിന്നാലെയാണ് ഓണ്‍ലൈന് സംവിധാനം ഒഴിവാക്കാന് ട്രാന്‍സ്‌പോര്‍ട്ട് കമ്മിഷണര് ഉത്തരവിട്ടത്.\nഎന്നാല്, മോട്ടോര്‍വാഹന വകുപ്പിന്റെ ഔദ്യോഗിക ഫെയ്‌സ്ബുക്ക് പേജിന്റെ അണിയറപ്രവര്‍ത്തകര് ഇതിനെ മറ്റൊരു രീതിയിലാണ് ചിത്രീകരിച്ചത്. 'മാതൃഭൂമി' നല്‍കിയത് തെറ്റായ വാര്‍ത്തയാണെന്ന പോസ്റ്റാണ് ഔദ്യോഗിക പേജില് പങ്കുവെച്ചത്. ഓണ്‍ലൈനില് പിഴവുണ്ടായ കാര്യം ഒളിച്ചുവെക്കുകയും ചെയ്തു. ഓണ്‍ലൈന് അപേക്ഷകള് ഇനിയൊരു അറിയിപ്പുണ്ടാകുന്നതുവരെ നിര്‍ത്തിവെച്ചെന്ന കമ്മിഷണറുടെ പത്രക്കുറിപ്പിലെ പ്രസക്തഭാഗം ഒഴിവാക്കുകയും ചെയ്തു. സംഭവം വിവാദമായപ്പോള് പോസ്റ്റ് പിന്‍വലിച്ചു.\nContent Highlights: Do not repair the vehicle if it needs to be dismantled; Original RC and Fitness Certificate required\nബെംഗളൂരു വിമാനത്താവളത്തില്‍നിന്ന് നഗരത്തിലേക്കു പത്തു മിനിറ്റുകൊണ്ട് എത്തിച്ചേരാന് ..\nസ്‌കൂളിന് ഫിറ്റ്‌നസ് കിട്ടണോ? മാളവും മാലിന്യവും പാടില്ല\nജി.പി.എസ് ഘടിപ്പിക്കാത്ത ടാക്‌സികള്‍ക്ക് ഫിറ്റ്‌നസുമില്ല; തീരുമാനം കടുപ്പിച്ച് മോട്ടോര് വാഹനവകുപ്പ്


കീഴാറ്റൂരിലെ വയല്‍ക്കിളികളുടെ സമരപ്പന്തല് സിപിഎം കത്തിച്ചു; സമര പ്രവര്‍ത്തകരെ പോലീസ് അറസ്റ്റ് ചെയ്തു | News Moments | The world in your palm top\nപാര്‍ലമെന്റ് ‘കാലന്മാര്‍ക്ക്’ ഇരിക്കാനുള്ള ഇടമല്ല; ജയരാജനെതിരെ രൂക്ഷപ്രതികരണവുമായി ഷാഫി പറമ്പില്\nലൈംഗിക പീഡനം; പത്രാധിപരെ സഹപ്രവര്‍ത്തക തലയ്ക്കടിച്ചു കൊന്നു\nകീഴാറ്റൂരിലെ വയല്‍ക്കിളികളുടെ സമരപ്പന്തല് സിപിഎം കത്തിച്ചു; സമര പ്രവര്‍ത്തകരെ പോലീസ് അറസ്റ്റ് ചെയ്തു\nMarch 14, 2018 3:34 pm\nതളിപ്പറമ്പ്: കണ്ണൂര് കീഴാറ്റൂരില് നെല്‍വയലുകള് സംരക്ഷിക്കണമെന്നാവശ്യപ്പെട്ട് വയല്‍ക്കിളി പ്രവര്‍ത്തകര് നടത്തുന്ന സമരത്തിനിടെ സംഘര്‍ഷം. സമര സമിതിയുടെ പന്തല് സിപിഎം പ്രവര്‍ത്തകര് കത്തിച്ചു. സമരക്കാരെ പോലീസ് അറസ്റ്റ് ചെയ്തു നീക്കി. വന്‍തോതില് വയല് നികത്തി ദേശീയപാതയ്ക്ക് ബൈപ്പാസ് നിര്‍മിക്കുന്നതിനെതിരെ കര്‍ഷകരുടെ നേതൃത്വത്തില് വയല്‍ക്കിളി കൂട്ടായ്മ സമരം തുടങ്ങിയിട്ട് നാളുകളായി. പദ്ധതി നടപ്പിലാക്കുന്നതിന് മുന്‍പ് കര്‍ഷകര് ഉന്നയിച്ച പ്രശ്‌നങ്ങള് പരിഗണിക്കുമെന്ന് നേരത്തെ സിപിഎം നേതാക്കള് ഉറപ്പു നല്‍കിയിരുന്നു. എന്നാല് ഉറപ്പ് പാലിക്കപ്പെട്ടില്ല.\nഇന്ന് രാവിലെ റോഡ് നിര്‍മ്മാണം ആരംഭിക്കുന്നതിനാവശ്യമായ സന്നാഹങ്ങളുമായി കീഴാറ്റൂരിലെത്തിയ അധികൃതരെ കര്‍ഷകര് തടഞ്ഞു. തുടര്‍ന്ന് സ്ഥലത്തെത്തിയ പോലീസ് സമര പ്രവര്‍ത്തകരെ അറസ്റ്റ് ചെയ്തു നീക്കുകയായിരുന്നു. ദേഹത്ത് മണ്ണെണ്ണ ഒഴിച്ചാണ് സമരസമിതി പ്രവര്‍ത്തകര് പ്രതിഷേധം ആരംഭിച്ചത്. പോലീസിനൊപ്പം സമര സ്ഥലത്തെത്തിയ സിപിഎം പ്രവര്‍ത്തകരില് ചിലര് സമരപ്പന്തല് കത്തിക്കുകയായിരുന്നു. സിപിഎം നടപടിക്കെതിരെ സോഷ്യല് മീഡിയയില് ശക്തമായ പ്രതിഷേധമാണ് ഉയരുന്നത്.\nപാര്‍ട്ടി നേതൃത്വത്തിന്റെ വിലക്ക് ലംഘിച്ച് നിരവധി സിപിഎം പ്രവര്‍ത്തകരും സമരത്തില് പങ്കുചേര്‍ന്നിട്ടുണ്ട്. പാര്‍ട്ടി ഗ്രാമമായ കീഴാറ്റൂരില് സിപിഎം നടത്തിയ അതിക്രമത്തില് വയല്‍ക്കിളി പ്രവര്‍ത്തകര് ശക്തമായ പ്രതിഷേധം രേഖപ്പെടുത്തി. സ്ഥലം വിട്ടു നല്‍കാനുള്ള 58 പേരില് 50 പേരും സമ്മത പത്രത്തില് ഒപ്പിട്ടു നല്‍കിയതായി സിപിഎം അവകാശപ്പെടുന്നു. തുച്ഛമായ താങ്ങുവിലയുള്ള പ്രദേശങ്ങളിലെ സ്ഥലം മോഹവില നല്‍കി ഏറ്റെടുക്കുകയാണ് അധികൃതരെന്നും ആക്ഷേപം ഉയര്‍ന്നിട്ടുണ്ട്.


ആമസോണ് പ്രൈമിന്റെ ഹിന്ദി വെബ് സീരിസ്, ദ് ഫാമിലി മാൻ|Neeraj Madhav Priyamani New Web Serius The Family Man - Malayalam Filmibeat\n19 min ago 'ഒരുമ്മ തരട്ടെ ലാലേട്ടാ'! പ്രിയ താരത്തെ നേരിട്ട് കണ്ട സന്തോഷത്തില് ആരാധിക! വീഡിയോ\n32 min ago മമ്മൂട്ടിക്ക് പിന്നാലെ നീരജ് മാധവും! പെണ്‍വേഷത്തിലുള്ള ചിത്രത്തിന് ചാലഞ്ച്! മറുപടിയുമായി ടൊവിനോയും!\n1 hr ago കുട്ടിക്കാല ചിത്രം പങ്കുവെച്ച് പൂര്‍ണിമ ഇന്ദ്രജിത്ത്! ഒപ്പം ചാക്കോച്ചനും ഉണ്ണി മുകുന്ദനും!\n2 hrs ago ഭാവനയുടെ തുറന്നുപറച്ചിലില് വിങ്ങലോടെ വേദി! പുണ്യയെ ചേര്‍ത്തുപിടിച്ച് താരം! വീഡിയോ വൈറല്!\nNews കര്‍ണാടകയില് മാന്ത്രിക സഖ്യ 6; വീഴ്ത്തുമെന്നുറപ്പിച്ചിച്ച് കോണ്‍ഗ്രസ്, മറികടക്കാന് ബിജെപി, ദളിന്?\n| Updated: Saturday, September 21, 2019, 9:08 [IST]\nദിനംപ്രതി നിരവധി വെബ് സീരിയലുകളാണ് പ്രേക്ഷകരുടെ മുന്നിൽ എത്തുന്നത് . സിനിമയെ പോലെ പ്രേക്ഷകരുടെ ഇടയിൽ സ്വാദീനം ചെലുത്താൻ വെബ് സീരിയലുകൾക്ക് ആയിട്ടുണ്ട്. കഴിഞ്ഞ ദിവസം ആമസോൺ പ്രൈം സീരീസായ ദ് ഫാമിലിമാൻ സംപ്രേക്ഷണം ചെയ്തു. ആദ്യത്തെ രണ്ട് എപ്പിസോഡുകളാണ് സംപ്രേക്ഷണം ചെയ്തത്. മനോജ് വാജ്പെയ്ക്കൊപ്പം മലയാളി പ്രേക്ഷകരുടെ പ്രിയപ്പെട്ട താരങ്ങളായ പ്രിയാമണി, നിരജ് മാധാവൻ എന്നിവരും പ്രധാന കഥാപാത്രങ്ങളെ ഇവതരിപ്പിക്കുന്നുണ്ട്. സീരിസിന്റെ പ്രിവ്യൂ ഷോ കൊച്ചിയിൽ നടന്നു.\n10 എപ്പസോഡുകളാണ് വെബ് സീരിസിനുള്ളത്. ആദ്യത്തെ രണ്ട് എപ്പിസോഡിുകളുടെ പ്രദർശനമാണ് ഇന്നലെ നടന്നത്. ടൊവിനോ തോമസ്, രമേഷ് പിഷാരടി, സിദ്ദാർഥ് ഭരതൻ, ആൻ ശീതൾ, ലാൽ ജോസ്, രചന നാരായണൻ കുട്ടി, അനിൽ രാധാകൃഷ്ണൻ മേനോൻ എന്നിവർ ആദ്യം പ്രദർശനം കാണാനായി എത്തിയിരുന്നു. സെപ്റ്റംബർ 20 മുതൽ അമസോൺ പ്രൈമിലൂടെ ഫാമിലി മാൻ പ്രേക്ഷകരിൽ എത്തും.\nഎൻഐഎയിൽ സേവനം അനുഷ്ടിക്കുന്ന ശ്രീകാന്ത് തീവാരി എന്നി കഥാപാത്രത്തെയാണ് മനോജ് വാജ്പെയി അവതരിപ്പിക്കുന്നത്. ശ്രീകാന്ത് തീവാരിയുടെ ഭാര്യയായിട്ടാണ പ്രിയാമണി എത്തുന്നത്. മൂസ എന്ന കഥാപാത്രത്തെ നീരജും അവതരിപ്പിക്കുന്നുണ്ട്. ഒരു ത്രില്ലർ സ്വഭാവത്തിലുള്ള വെബാ സീരിയലാണ് ഫാമിലി മാൻ. ഗോ ഗോവ ഗോൺ എന്ന ചിത്രം സംവിധാനം ചെയ്ത ഡികെയാണ് ഫാമിലി മാൻ സംവിധാനം ചെയ്തിരിക്കുന്നത്.\nരണ്ട് മണിക്കൂർ സമയ ദൈർഘ്യമുള്ള ചിത്രത്തെക്കാൾ വലിയ ജോലികളാണ് ഈ വെബ് സീരിസിന്റെ പിന്നിലുള്ളതെന്ന് നീരജ് മാധവൻ. മാതൃഭൂമിമ ഡോട്കോമിന് നൽകിയ അഭിമുഖത്തിലാണ് ഇക്കാര്യം വെളിപ്പെടുത്തിയത്. മൂസ റഹ്മാൻ എന്ന മലയാളി തീവ്രവാദിയെയാണ് ചിത്രത്തിൽ താൻ ഇവതരിപ്പിച്ചിരിക്കുന്നത്.വില്ലത്തരം ഉള്ള തീവ്രവാദിയല്ല. എന്തുകൊണ്ട് അയാള് ഇങ്ങനെയായി എന്ന് പറയുന്നുണ്ട്. ഒരുപാട് സാമൂഹികമായ കാര്യങ്ങള് പറയുന്നുണ്ട്.\nതാൻ ഇതുവരെ അഭിനയിച്ചതിൽ ഏറ്റവും കംഫർട്ടബിളായി തോന്നിയത് ലാലേട്ടനോടൊപ്പം അഭിനയിക്കുന്നതായിരുന്നു. അതുപോലെ തന്നെയാണ് മനോജ് വാജ്പെയ്ക്കൊപ്പം അഭിനയിക്കുന്നതും.നന്നായി ഇംപ്രവൈസ് ചെയ്യും.അദ്ദേഹം എന്താണ് കയ്യില് നിന്നിടുക എന്ന് പറയാന് പറ്റില്ല. കടാതെ ഹന്ദി നന്നായി പഠിക്കേണ്ടതായി വന്നു.ഞാനിതുവരെ ചെയ്യാത്ത തരത്തിലുള്ള ഒരു കഥാപാത്രമായിരുന്നു മൂസാ റഹ്മാൻ.\nവെബ് സീരിസിലേയ്ക്കുള്ള ഓഡിൽനിലേയ്ക്ക് വേണ്ടിയായിരുന്നു ആദ്യം തന്നെ വിളിക്കുന്നത്. അവിടെ ചെന്നപ്പോഴാണ് മനസിലായത് അവര് നേരത്തെ തന്നെ എന്റെ ഫൂട്ടേജുകളൊക്കെ കണ്ടുവെന്ന്.കഥയും കഥാപാത്രവും കേട്ടപ്പോള്‍ത്തന്നെ എന്റെ കിളി പോയി. ഫാമിലി മാനിൽ അതാത് ഭാഷകളിലുള്ള താരങ്ങളെയാണ് അഭിനയിപ്പിച്ചിരിക്കുന്നത്.പ്രിയാമണി ഇതില് തമിഴ് സംസാരിക്കുന്നുണ്ട്. കശ്മീരികളായ കഥാപാത്രങ്ങള്‍ക്കായി കശ്മീരില് നിന്നുള്ള അഭിനേതാക്കളെ തന്നെയാണ് തിരഞ്ഞെടുത്തിരിക്കുന്നത്. നീരജ് മാധവൻ പറഞ്ഞു.\nദംഗൽ സംവിധായകൻ നിതേഷ് തിവാരിയുടെ ചിച്ചോരെ എന്ന ചിത്രം ഉപേക്ഷിച്ചിരുന്നു. സൗത്തിന്റെ കഥാപാത്രമായിരുന്നു. സീരീസിന്റെ തിരക്കുകള് കാരണം അത് വേണ്ടാന്ന് വയക്കുകയായിരുന്നു.ബോളിവുഡില് നിന്ന് അവസരങ്ങള് വന്നാല് സ്വീകരിക്കും കൂടാതെ മലയാളം വിട്ട് പോകാൻ ഉദേശിക്കുന്നില്ലെന്നും നീരജ് മാധവൻ കൂട്ടിച്ചേർത്തു.\nRead more about: neeraj madhav priyamani പ്രിയമണി\nNeeraj Madhav Priyamani New Web Serius The Family Man


രമ്യ മേനോൻ പരിസ്ഥിതി നശിക്കുന്നുവെന്നും അതിനുള്ള കാരണക്കാർ മനുഷ്യരെന്നുമുള്ള വാർത്തകളും ലേഖനങ്ങളും നാം ഒരുപാട് വായിച്ച് മറന്ന കാര്യങ്ങളാണ്. എത്രതന്നെ നശീകരണ പ്രവർത്തനങ്ങൾ നടത്തിയാലും ഏതൊരവസ്ഥയിലും ജീവിക്കാനുള്ള കഴിവ് മനുഷ്യർക്കുണ്ട്. മനുഷ്യന് തിരിച്ചറിവുണ്ട്. എന്ത് കഴിക്കണം, എങ്ങനെ ജീവിക്കണം, അപകടങ്ങൾ, ഇനിയവ\nരമ്യ മേനോൻ കണ്ണെത്താത്ത ദൂരത്തോളം പരന്ന് കിടക്കുന്ന സമുദ്രം സങ്കീർണമാണ്. യഥാർഥ ജീവിതത്തിലാകട്ടെ സാങ്കൽപ്പിക കഥകളിലാവട്ടെ സമുദ്രത്തോളം വിസ്മയം ഒളിപ്പിച്ചുവെച്ചിട്ടുള്ള മറ്റൊന്നുമില്ല. ചരിത്രാതീതകാലം മുതലേ മനുഷ്യരുൾപ്പെടെയുള്ള ജീവികൾ തങ്ങളുടെ ആവശ്യങ്ങൾക്കായി സമുദ്രങ്ങളെ ആശ്രയിച്ചുപോന്നു. അവയിൽ പ്രധാനമായത് ഭക്ഷണം തന്നെ. ഇന്നും മനുഷ്യർക്കാവശ്യമായ\nപരിസ്ഥിതിദിനത്തിൽ നടാൻ 72 ലക്ഷം തൈകളുമായി വനം വകുപ്പ്\nതിരുവനന്തപുരം: ‘പ്രകൃതിയുമായി ഒന്നിക്കുവാൻ ഒത്തുചേരൂ’എന്ന ആഹ്വാനത്തോടെ 2017ലെ ലോക പരിസ്ഥിതിദിനം ആചരിക്കാൻ വനം വകുപ്പ് വിപുലമായ ഒരുക്കങ്ങൾ നടത്തുന്നു. വിദ്യാർഥികൾ, യുവജനങ്ങൾ, കുടുംബശ്രീ അംഗങ്ങൾ, മതസ്ഥാപനങ്ങൾ, സന്നദ്ധ സംഘടനകൾ, മാധ്യമ സ്ഥാപനങ്ങൾ, തദ്ദേശ ഭരണസ്ഥാപനങ്ങൾ എന്നിവരുടെ സഹകരണത്തോടെ 72 ലക്ഷം തൈകൾ\nഫോറസ്റ്റ് ഓഫീസിൽ മലമ്പാമ്പ് കുഞ്ഞുങ്ങൾ പിറന്നു\nപറവട്ടാനി: ഫോറസ്റ്റ് ഓഫീസിൽ പത്ത് മലമ്പാമ്പ് കുഞ്ഞുങ്ങൾ പിറന്നു. കഴിഞ്ഞമാസം കണ്ടശാംകടവിലെ സ്വകാര്യ വ്യക്തിയുടെ പറമ്പിൽ നിന്നു വന്യജീവി സംരക്ഷകനായ ജോജു മുക്കാട്ടുകരയുടെ നേതൃത്വത്തിലുള്ള ഫോറസ്റ്റ് ഉദ്യോഗസ്ഥരാണ് മലമ്പാമ്പിനേയും 17 മുട്ടകളും പറവട്ടാനി ഫോറസ്റ്റ് ഓഫീസിലെത്തിച്ചത്. പാമ്പിനെ അന്ന് തന്നെ പീച്ചി\n‘ആലപ്പുഴയിലും വനമായി’ നഗരമധ്യത്തിലെ വനം ശ്രദ്ധേയമാകുന്നു\nഡാലിയ ജേക്കബ് ആലപ്പുഴ: വനമില്ലാത്ത ആലപ്പുഴയിൽ ഒരു വനമോ? സംശയിക്കേണ്ട, വനം ആലപ്പുഴ നഗര മധ്യത്തിൽതന്നെ. ആലപ്പുഴ നഗരത്തിൽ ആശ്രമം ജംഗ്ഷനിൽ വലിയമതിൽക്കെട്ടുകടന്ന് സുഗുണാനന്ദന്റെ വീട്ടിൽ ചെന്നാൽ വനം നേരിട്ടുകാണാം. സുഗുണാനന്ദന്റെ മൂന്നേക്കറോളം വരുന്ന പറമ്പിൽ വീട് ഒഴികെ ബാക്കിയെല്ലാം വനമാണ്.\nഹൃദ്യ മേനോൻ പ്രപഞ്ചത്തിലെ വാസയോഗ്യമെന്ന് കരുതുന്ന ഏക ഗ്രഹത്തിൽ വാഴുന്ന എണ്ണിയാൽതീരാത്ത ജീവികളിൽ ഒന്നാമനാണ് മനുഷ്യൻ. അവൻ വെട്ടിപ്പിടിച്ചെടുത്ത പ്രദേശങ്ങൾ നാടെന്നും ബാക്കിയുള്ളവ കാടെന്നും ഇന്നറിയപ്പെടുന്നു. അവൻ ഇണക്കി വളർത്തിയ ജന്തുവിഭാഗങ്ങൾ നാട്ടിലും അവനോടിണങ്ങാത്തവ കാട്ടിലുമായി കഴിയുന്നു. എല്ലാം സ്വന്തമാക്കാനുള്ള മനുഷ്യന്റെ\nഒരു കോടി വൃക്ഷത്തൈ നട്ടു പിടിപ്പിക്കുന്നു: ജൂൺ അഞ്ചിന് തുടക്കം\nപരിസ്ഥിതി ദിനമായ ജൂൺ അഞ്ചിന് പദ്ധതിക്ക് തുടക്കം തിരുവനന്തപുരം: സംസ്ഥാനത്ത് അടുത്ത മാസം ഒരു കോടി വൃക്ഷത്തൈ നട്ടു പിടിപ്പിക്കാൻ സർക്കാർ തീരുമാനിച്ചു. ഹരിതകേരളം പദ്ധതിയുടെ ഭാഗമായി പരിസ്ഥിതി ദിനമായ ജൂൺ അഞ്ചിന് സംസ്ഥാന വ്യാപകമായി പദ്ധതിക്ക് തുടക്കം കുറിക്കാനാണ് തീരുമാനമായത്.\nമണ്ണിനു മുകളിലെ ചവറ്റുകൂന\nആർച്ച ബി ജയകുമാർ കുന്നുകൂടിക്കിടക്കുന്ന ചവറ്റുകൂനകൾ മലയാളികൾക്ക് അപരിചിതമല്ല. റോഡരികത്തും ആളൊഴിഞ്ഞ പരിസരത്തും ഉയർന്നുവരുന്ന ഒരു നിത്യകാഴ്ചയായി മാറിയിരിക്കുകയാണ് മാലിന്യകൂമ്പാരങ്ങൾ. കാഴ്ചയിൽ വലിയ പ്രശ്നം തോന്നിക്കില്ലെങ്കിലും ഇവ വളരെ അപകടം നിറഞ്ഞവയാണ്. ഈ കൂമ്പാരങ്ങളിൽ നിന്നും പത്തിലേറെ വിഷവാതകങ്ങൾ പുറന്തള്ളപ്പെടുന്നു. ഇതിൽ\n700 പേർ 70 ദിവസം: കുട്ടംപേരൂർ പുഴ പുനർജനിച്ചു\nജലസ്രോതസുകൾക്ക് ഇന്നുള്ള പ്രാധാന്യം ഇനി ആരെയും പറഞ്ഞുമനസ്സിലാക്കേണ്ട ആവശ്യം ഇല്ല. കാരണം ഇന്നത്തെ സാഹചര്യം എല്ലാവരെയും അത് പഠിപ്പിച്ചുകഴിഞ്ഞു. വേനൽക്കാലത്ത് സർവ ജീവജാലങ്ങളും വെള്ളത്തിനായി ഓടിനടക്കുകയാണല്ലോ. 44 നദികളുള്ള കേരളത്തിലുള്ളവരുടെ അവസ്ഥ ഇതാണെങ്കിൽ ഇത്രപോലും ജലസ്രോതസുകളില്ലാത്ത നാട്ടിലുള്ളവരുടെ അവസ്ഥ എന്തായിരിക്കും ?\nവലിയശാല രാജു പാഠപുസ്തകങ്ങളിലൂടെ ചിറാപുഞ്ചിയെക്കുറിച്ച് കേൾക്കാത്ത മലയാളിയുണ്ടാവില്ല. ലോകത്ത് ഏറ്റവും കൂടുതൽ മഴ പെയ്യുന്ന പ്രദേശമാണ്. എല്ലാ ദിവസവും മഴ പെയ്യും. 11000 മില്ലീമീറ്റർ മഴയുടെ പ്രതിവർഷ ശരാശരി കേരളത്തിന്റെ നാലിരട്ടി. മഴ തിമിർത്ത് പെയ്ത് ജലാർദ്രമാണ് ചിറാപുഞ്ചിയെന്ന് കരുതിയെങ്കിൽ തെറ്റി.


താജ് റസിഡന്‍സിയില് തോക്ക് ചൂണ്ടി അക്രമം; നിരവധി കേസുകളിലെ പ്രതി അറസ്റ്റില് – Utharadesam\nഉദുമ: താജ് റസിഡന്‍സിയില് സെക്യൂരിറ്റി ജീവനക്കാരനെ കയ്യേറ്റം ചെയ്ത് അകത്ത് കടന്ന യുവാവ് റിസപ്ഷന് സമീപം സെക്യൂരിറ്റി ഓഫീസറെ തോക്ക് ചൂണ്ടി ഭീഷണിപ്പെടുത്തി.\nസംഭവ സ്ഥലത്ത് നിന്ന് രക്ഷപ്പെട്ട അക്രമിയെ സി.സി. ടി.വി. ക്യാമറയുടെ സഹായത്തോടെ തിരിച്ചറിഞ്ഞ പൊലീസ് ഇയാളെ വീട്ടില് വെച്ച് അറസ്റ്റ് ചെയ്തു. നിരവധി കേസുകളില് പ്രതിയായ ഉദുമ കപ്പണക്കാല് സ്വദേശി അബ്ദുല് നാസര് എന്ന കോലാച്ചി നാസറാണ് അറസ്റ്റിലായത്.\nഇന്ന് പുലര്‍ച്ചെ 2.30 ഓടെയാണ് സംഭവം. കഞ്ചാവ് ലഹരിയില് താജ് റസിഡന്‍സിയില് എത്തിയ യുവാവിനെ സെക്യൂരിറ്റി ജീവനക്കാരന് ഗേറ്റില് തടഞ്ഞുവെങ്കിലും കയ്യേറ്റം ചെയ്ത് അകത്തു കയറുകയായിരുന്നു. പിന്നീട് റിസപ്ഷന് സമീപം എത്തിയ ഇയാള് അവിടെ ഡ്യൂട്ടിയിലുണ്ടായിരുന്ന സെക്യൂരിറ്റി ഓഫീസറെ തോക്ക് ചൂണ്ടി ഭീഷണിപ്പെടുത്തി ഓടിക്കുകയും ചെയ്തു. വിവരമറിഞ്ഞ് ബേക്കല് എസ്.ഐയും സംഘവും സ്ഥലത്ത് കുതിച്ചെത്തിയപ്പോഴേക്കും അക്രമി രക്ഷപ്പെട്ടിരുന്നു.\nതുടര്‍ന്ന് സി.സി. ടിവി. ക്യാമറ പരിശോധിച്ചപ്പോഴാണ് നിരവധി കേസുകളില് പ്രതിയായ കോലാച്ചി നാസറാണ് അക്രമിയെന്ന് തിരിച്ചറിഞ്ഞത്. ഡി.സി.ആര്.ബി. ഡി.വൈ.എസ്.പി. ജെയ്‌സണ് എബ്രഹാമിന്റെയും കാസര്‍കോട് ഡി.വൈ.എസ്.പി. ബാലകൃഷ്ണന് നായരുടെയും നേതൃത്വത്തില് പൊലീസ് സംഘം താമസ സ്ഥലത്തെത്തി പ്രതിയെ അറസ്റ്റുചെയ്യുകയായിരുന്നു.\nവിവാഹ നിശ്ചയം കഴിഞ്ഞ യുവതി തൂങ്ങി മരിച്ച നിലയില്


History in the making: India, Pakistan open Kartarpur Corridor for Sikhs | കര്‍താര്‍പുര് ഇടനാഴി; സിഖ് ജനതയ്ക്ക് സ്വപ്ന സാക്ഷാത്ക്കാരം, പ്രധാനമന്ത്രി ഇന്ന് ഉദ്ഘാടനം ചെയ്യും! - Malayalam Oneindia\nnarendra modi imran khan prime minister india pakistan sikh പ്രധാനമന്ത്രി ഇന്ത്യ സിഖ്\nPublished: November92019, 10:48 [IST]\nദില്ലി: കര്‍ത്താര്‍പുര് ഇടനാഴി ശനിയാഴ്ച പ്രധാനമന്ത്രി നരേന്ദ്ര മോദി ഉദ്ഘാടനം ചെയ്യും. പഞ്ചാബിലെ ഗുര്‍ദാസ്പുരിലെ ഗുരുനാനാക്ക് ദേരയെ പാകിസ്താനിലെ കര്‍ത്താര്‍പുര് സാഹിബ് ഗുരുദ്വാരയുമായി ബന്ധിപ്പിക്കുന്നതാണ് ഇടനാഴി. സിഖ് മത വിശ്വാസികളുടെ വിശുദ്ധ പ്രദേശമാണ് കര്‍ത്താര്‍പുര് ഗുരുദ്വാര. നാലുകിലോമീറ്റര് നീളമുള്ളതാണ് കര്‍ത്താര്‍പുര് ഇടനാഴി.\nപാക് പഞ്ചാബ് പ്രവിശ്യയിലെ നരോവാള് ജില്ലയിലുള്ള ഷകര്‍ഗഢിലാണ് കര്‍ത്താര്‍പുര് സാഹിബ് ഗുരുദ്വാരയുള്ളത്. സിഖ് മതസ്ഥാപകനായ ഗുരുനാനാക്ക് 18 വര്‍ഷത്തോളം ജീവിച്ച സ്ഥലമാണ് സാഹിബ് ഗുരുദ്വാര. ലാഹോറിലൂടെയുള്ള നാലു മണിക്കൂര് റോഡ് യാത്രയ്ക്കു പകരം ഇനി 20 മിനിറ്റുകൊണ്ട് കര്‍ത്താര്‍പുര് ഗുരുദ്വാരയില് എത്തിച്ചേരാം.\nഇന്ത്യന് അതിര്‍ത്തിയിലെ ദേര ബാബാ നാനാക്ക് ചെക്ക് പോസ്റ്റിലൂടെയാണ് തീര്‍ഥാടകര് ഇടനാഴിയിലേയ്ക്ക് കടക്കുന്നത്. ഈ ചെക്ക് പോസ്റ്റാണ് പ്രധാനമന്ത്രി നരേന്ദ്രമോദി ഉദ്ഘാടനം ചെയ്യും. അതേസമയം പാകിസ്താനിലെ ഭാഗത്ത് പാകിസ്താന് പ്രധാനമന്ത്രി ഇമ്രാന് ഖാനും ഉദ്ഘാടനം നിര്‍വഹിക്കും. ഉദ്ഘാടനത്തിനു മുന്‍പായി പ്രധാനമന്ത്രി മോദി സുല്‍ത്താന്‍പുര് ലോധിയിലെ ബെര് സാഹിബ് ഗുരുദ്വാരയില് നടക്കുന്ന പ്രാര്‍ഥനാ ചടങ്ങിലും പങ്കെടുക്കും.\nStory first published: Saturday, November 9, 2019, 10:48 [IST]


കൊറോണ: മരണം ആറ് ആയതോടെ സ്കൂളുകളും സാംസ്കാരിക കേന്ദ്രങ്ങളും അടച്ചിട്ട് ഇറാൻ-Iran shuts schools, cultural centres as coronavirus kills six\nIran Shuts Schools Cultural Centres As Coronavirus Kills Six\nചൈനയിൽ കൊറോണ ബാധിച്ച് മരിച്ചവരുടെ എണ്ണം 2363 ആയി. 79000ത്തിലധികം പേർക്ക് രോഗം പിടിപ്പെട്ടതായാണ് റിപ്പോർട്ട്\nFebruary 23, 2020 07:37:37 am\nടെഹ്‌റാൻ: കൊറോണ വൈറസ് (കൊവിഡ് 19) ബാധ ആറ് പേരുടെ ജീവനെടുത്ത പശ്ചാത്തലത്തിൽ ഇറാൻ പന്ത്രണ്ടിൽ അധികം പ്രവിശ്യകളിലെ സ്കൂളുകളും സാംസ്കാരിക കേന്ദ്രങ്ങളും സർവ്വകലാശാലകളും അടച്ചിട്ടു. മധ്യ നഗരമായ അരാക്കിൽ അടുത്തിടെ മരണമടഞ്ഞ ഒരു രോഗിയുടെ പരിശോധന ഫലം പോസിറ്റീവ് ആയിരുന്നുവെന്ന് മർകാസി പ്രവിശ്യയിലെ ഗവർണർ അലി അഗസാദെ പറഞ്ഞു.\nഇറാനിൽ ഇതുവരെ 28 കേസുകൾ സ്ഥിരീകരിച്ചിട്ടുണ്ടെങ്കിലും ഇത് ആറാമത്തെ മരണം തന്നെയാണോ എന്ന കാര്യത്തിൽ വ്യക്തതയില്ല. ജീവൻ നഷ്ടപ്പെട്ടവരെല്ലാം ഇറാനിയൻ പൗരന്മാരാണെന്ന് തന്നെയാണ് വിശ്വസിക്കുന്നത്.\nചൈനയിൽ കൊറോണ ബാധിച്ച് മരിച്ചവരുടെ എണ്ണം 2363 ആയി. 79000ത്തിലധികം പേർക്ക് രോഗം പിടിപ്പെട്ടതായാണ് റിപ്പോർട്ട്. അതേസമയം വുഹാനിൽ അവശേഷിക്കുന്ന ഇന്ത്യക്കാരെ തിരികെയെത്തിക്കാനുള്ള കേന്ദ്രസ‍ർക്കാർ ശ്രമം വൈകുന്നു. പ്രത്യേക വിമാനം ഇറക്കാൻ ചൈന ഇനിയും അനുമതി നൽകാത്തതാണ് കാരണം.\nRead More: പാക് അനുകൂല മുദ്രാവാക്യം: അമൂല്യയ്ക്ക് തെറ്റുതിരുത്താൻ അവസരം നൽകണമെന്ന് പിതാവ്\n647 ഇന്ത്യക്കാരെയും ഏഴ് മാലിദ്വീപുകാരെയും വുഹാനില് നിന്ന് ആദ്യഘട്ടത്തിൽ ഡൽഹിയിലെത്തിച്ചിരുന്നു. അവശേഷിക്കുന്നവരെ കൊണ്ടുവരാനായി വ്യോമസേനയുടെ സി 17 ഗ്ലോബ്മാസ്റ്റര് വിമാനം തയ്യാറാക്കി കാത്തിരിക്കാൻ തുടങ്ങിയിട്ട് ഒരാഴ്ചയായിയെങ്കിലും ചൈന പ്രതികരിച്ചിട്ടില്ല. ചൈനക്കുള്ള മരുന്നും മെഡിക്കല് സാമഗ്രികളുമായി പോകുന്ന വിമാനം തിരികെ വരുമ്പോൾ അവിടെ കുടങ്ങിയവരെ കൂടി കൂടെ കൊണ്ടുവരാനാണ് പദ്ധതിയിട്ടിരിക്കുന്നത്.\nചൈന കഴിഞ്ഞാൽ ഇറ്റലിയിലും, ദക്ഷിണ കൊറിയയിലുമാണ് കൊറോണ വൈറസ് കൂടുതൽ സ്ഥിരീകരിച്ചത്. ഇറ്റലിയിൽ കൊറോണ ബാധിച്ച്2പേർ മരിച്ചു, 79 പേർക്ക് രോഗം സ്ഥിരീകരിച്ചു. ഇറ്റലിയിലെ പത്ത് നഗരങ്ങളിൽ സർക്കാർ കടുത്ത നിയന്ത്രണം ഏർപ്പെടുത്തി.\nകൊറോണ ഭീതിയിൽ നിരവധി ക്ലബ് ഫുട്ബോൾ മത്സരങ്ങളും നീട്ടിവച്ചു. 50000 ആളുകളോട് വീടുകളിൽ നിന്ന് പുറത്തിറങ്ങരുതെന്നാണ് നിർദേശം. ഇസ്രായേലിലും, ലെബനനിലും ആദ്യമായി കൊറോണ സ്ഥിരീകരിച്ചു. തെക്കൻ കൊറിയയിൽ കൊറോണ ബാധിച്ചവരുടെ എണ്ണം 433 ആയി. തെക്കൻ കൊറിയൻ പൗരൻമാർക്ക് ഇസ്രായേലിൽ പ്രവേശിക്കുന്നതിന് വിലക്കേർപ്പെടുത്തി.


Samsung Galaxy A10, Galaxy A30 and Galaxy A50 launched in India: ഗ്യാലക്‌സി സീരീസിലെ മൂന്നു മോഡലുകളുമായി സാംസങ്, വില അറിയാം\nഗ്യാലക്സി എ30, ഗ്യാലക്സി എ50, ഗ്യാലക്സി എ70 എന്നീ മൂന്നു മോഡലുകളാണ് ഇന്ത്യയിൽ കമ്പനി പുറത്തിറക്കിയത്\nUpdated: March 1, 2019 1:13:58 pm\nഗ്യാലക്സി എ സീരീസിലെ മൂന്നു പുതിയ സ്മാർട്ഫോണുകൾ സാംസങ് ഇന്ത്യയിൽ അവതരിപ്പിച്ചു. ഗ്യാലക്സി എ30, ഗ്യാലക്സി എ50, ഗ്യാലക്സി എ70 എന്നീ മൂന്നു മോഡലുകളാണ് ഇന്ത്യയിൽ കമ്പനി പുറത്തിറക്കിയത്. സൂപ്പർ അമോൾഡ് സ്ക്രീനിനൊപ്പം ഇൻഫിനിറ്റി യു ആൻഡ് ഇൻഫിനിറ്റി വി ഡിസ്‌പ്ലേയാണ് മൂന്നു ഫോണുകൾക്കുമുളളത്.\nഗ്യാലക്സി എ10 ന്റെ വില 8,490 രൂപയാണ്. ഗ്യാലക്സി എ30 യുടെ വില 16,990 രൂപയാണ്.4ജിബി റാമും 64 ജിബി സ്റ്റോറേജുമുളള ഗ്യാലക്സി എ50 വേരിയന്റിന് 19,990 രൂപയാണ് വില.6ജിബി റാമും 64 ജിബി സ്റ്റോറേജുമുളള വേരിയന്റിന്റെ വില 22,990 രൂപയാണ്. മാർച്ച്2മുതൽ ഇന്ത്യയിൽ ഫോണിന്റെ വിൽപന തുടങ്ങും.\nസാംസങ് ഗ്യാലക്സി എ10 സവിശേഷതകൾ\nഗ്യാലക്സി എ10 6.2 അഞ്ച് എച്ച്ഡി+ഇൻഫിനിറ്റി വി ഡിസ്‌പ്ലേയോടെയാണ് എത്തിയിട്ടുളളത്. എഫ്/1.9 അപർച്വർ 13 എംപി റിയർ ക്യാമറ,5എംപി മുൻ ക്യാമറ എന്നിവയും ഫോണിനുണ്ട്. സാംസങ് എക്സിനോസ് 7884 ഒക്ട കോർ പ്രൊസസറാണ് ഫോണിന് പവറേകുന്നത്.2ജിബിയാണ് റാംം. ഇന്റേണൽ സ്റ്റോറേജ് 38 ജിബിയുണ്ട്. 34000 എംഎഎച്ച് ആണ് ബാറ്ററി. ചുവപ്പ്, നീല, കറുപ്പ് നിറങ്ങളാണ് ഫോണിനുളളത്.\nസാംസങ് ഗ്യാലക്സി എ30 സവിശേഷതകൾ\nഗ്യാലക്സി എ0 ക്ക് 6.4 ഇഞ്ച്+സൂപ്പർ അമോൾഡ് ഇൻഫിനിറ്റി യു ഡിസ്‌പ്ലേയാണ്. 16 എംപി (f/1.7) +5എംപി (f/2.2) ക്യാമറയും മുന്നിൽ 16 എംപിയുടെ സെൽഫി ക്യാമറയുമുണ്ട്. 15 ഡബ്ല്യു ഫാസ്റ്റ് ചാർജിങ് സപ്പോർട്ടുളള 4,000 എംഎഎച്ച് ആണ് ബാറ്ററി. എക്സിനോസ് 7904 ഒക്ട കോർ പ്രൊസസറാണ് പവറേകുന്നത്.4ജിബി റാമും 64 ജിബി ഇന്റേണൽ സ്റ്റോറേജുമുണ്ട്. റിയർ മൗണ്ടഡ് ഫിംഗർപ്രിന്റ് സെൻസറും ഫോണിനുണ്ട്. ചുവപ്പ്, നീല, കറുപ്പ് എന്നീ നിറങ്ങളിൽ ഫോൺ ലഭിക്കും.\nസാംസങ് ഗ്യാലക്സി എ50 സവിശേഷതകൾ\nസാംസങ് ഗ്യാലക്സി എ50 ക്ക് 6.4 ഇഞ്ച് എഫ്എച്ച്ഡി+സൂപ്പർ അമോൾഡ് ഇൻഫിനിറ്റി യു ഡിസ്‌പ്ലേയാണ്.4ജിബി/6 ജിബി റാം ഉൾപ്പെട്ട എക്സിനോസ് 9610 ഒക്ട കോർ പ്രൊസസറാണ് ഫോണിന് കരുത്തേകുന്നത്. 64 ജിബി ആണ് ഇന്റേണൽ സ്റ്റോറേജ്. ട്രിപ്പിൾ ക്യാമറയാണ് ഫോണിന്റെ സവിശേഷത. പുറകിൽ 25എംപി (f/1.7) + 8എംപി (f/2.2) + 5എംപി (f/2.2) സെൻസറും മുന്നിൽ 25 എംപി (f/2.0) ക്യാമറയുമാണ്. ഇൻ ഡിസ്‌പ്ലേ ഫിംഗർപ്രിന്റ് സെൻസറു ഫോണിനുണ്ട്. 15 ഡബ്ല്യു ഫാസ്റ്റ് ചാർജിങ് സപ്പോർട്ടുളള 4,000 എംഎഎച്ച് ആണ് ബാറ്ററി.\nWeb Title: Samsung galaxy a10 galaxy a30 and galaxy a50 launched specifications features and price


തിരുവാതിര Archives - Keralaliterature.com\nYou are here: Home » തിരുവാതിര\nadmin March 12, 2019 ശ്രീദേവി വാര്യര്2019-03-12T13:43:19+00:00 എഴുത്തുകാര് No Comment\nശ്രീദേവി വാര്യര് ജനനം:1943 ജനുവരി 25 ന് മാതാപിതാക്കള്:ലക്ഷ്മിക്കുട്ടി വാരിയരും എസ്. രാമവാരിയരും മുപ്പത്തിയഞ്ച് വര്‍ഷം ചിത്രകലാധ്യാപികയായി മുതുകുളം ഹയര്‍സെക്കന്ററി സ്‌കൂളില് സേവനം അനുഷ്ഠിച്ചിട്ടുണ്ട്. കൃതി തിരുവാതിര അവാര്‍ഡ് അദ്ധ്യാപക പ്രതിഭയ്ക്കുള്ള അവാര്‍ഡ്\nadmin October 14, 2017 ഉല്‍സവപ്പാട്ടുകള്2018-07-14T13:36:14+00:00 സംസ്‌കാരമുദ്രകള് No Comment\nഉല്‍സവാഘോഷാധികള്‍ക്കുപാടാറുള്ള ഗാനങ്ങള്. ഉല്‍സവങ്ങളോടനുബന്ധിച്ച ആരാധന, അനുഷ്ഠാനകര്‍മ്മം എന്നിവയ്ക്കു പാടുന്ന പാട്ടുകള് ഏതു ഭാഷയിലും കാണാം. വിനോദാര്‍ത്ഥം പാടുന്ന ഉല്‍സവപ്പാട്ടുകളുമുണ്ട്. തിരുവാതിരപ്പാട്ടുകളും ഓണപ്പാട്ടുകളുമൊക്കെ ഈ വിഭാഗത്തില് പെടും. വിവാഹോല്‍സവുമായി ബന്ധപ്പെട്ട പാട്ടുകളാണ് മറ്റൊരിനം. ഉല്‍സവക്കളികള് മിക്കതിനും അനുബന്ധമായി പാട്ടുകള് കാണും.\nadmin October 14, 2017 ചാമക്കഞ്ഞി2018-08-07T22:43:54+00:00 സംസ്‌കാരമുദ്രകള് No Comment\nഏകാദശി, തിരുവാതിര തുടങ്ങിയ വ്രതങ്ങള്‍ക്ക് അരിഭക്ഷണം അരുത്. അപ്പോള് ചാമക്കഞ്ഞിയാണ് കഴിക്കുക.


സൗന്ദര്യ സംരക്ഷണത്തിന് തൈര് | Yogurt for Beauty| World Milk Day 2020| Food\nMay 31, 2020, 01:43 PM IST\nഒന്നാന്തരം ഒരു സൗന്ദര്യ സംരക്ഷണ കൂട്ടാണ് തൈര്\nതൈര് എങ്ങനെ ഉപയോഗിക്കണം എന്ന് ചിന്തിക്കുമ്പോൾ ‘തൈര്സാദം’ അല്ലെങ്കിൽ, ബിരിയാണിയുടെ കൂടെ കൂട്ടാനുള്ള അടിപൊളി ‘സാലഡ്’ എന്നൊക്കെയാണ് പൊതുവെ നമ്മുടെ ചിന്ത... എന്നാൽ തൈര് ഒന്നാന്തരം ഒരു സൗന്ദര്യ സംരക്ഷണ കൂട്ടാണെന്നത് മിക്കവർക്കും അറിയാത്ത കാര്യമാണ്.\nപ്രോട്ടീൻ, കാത്സ്യം, ലാക്ടിക് ആസിഡ്, സിങ്ക്, വിറ്റാമിനുകൾ ബി-2, ബി-12, ബി-5 എന്നിവ അടങ്ങിയിരിക്കുന്ന തൈര് ഫെയ്സ് മാസ്കുകളും ഹെയർ പായ്ക്കുകളും ഉണ്ടാക്കാൻ ഫലപ്രദമായ ഒന്നാണ്. തൈരിൽ നല്ല ബാക്ടീരിയകൾ അടങ്ങിയിട്ടുണ്ട്. ഇത് ചർമത്തെ ഉള്ളിൽനിന്ന് പോഷിപ്പിക്കുന്നതിലൂടെ തിളങ്ങാൻ സഹായിക്കുന്നു. പ്രോട്ടീൻ, കാത്സ്യം, വിറ്റാമിൻ-ഡി എന്നിവ നിറഞ്ഞ തൈര്, മുഖത്തെ പാടുകൾ നീക്കംചെയ്ത് സ്വാഭാവിക നിറം മെച്ചപ്പെടുത്തുന്നു. ഇതിന്റെ വിരുദ്ധ ബാഹ്യാവിഷ്കാര ഗുണങ്ങൾ മുഖക്കുരു കുറയ്ക്കാനും സഹായിക്കുന്നു. ഈ സൂപ്പർ ഫുഡിൽ അടങ്ങിയിരിക്കുന്ന ആന്റി ഓക്സിഡന്റുകൾ വരണ്ട ചർമത്തെ സുഖപ്പെടുത്തുന്നു. അതുകൊണ്ട് വിലകൂടിയ ബ്യൂട്ടി ക്രീമുകൾ വച്ചുനോക്കുമ്പോൾ എന്തുകൊണ്ടും മടിക്കാതെ ഉപയോഗിക്കാവുന്ന ഒന്നാണ് തൈര്.\nകണ്ണിനടിയിലെ കരുവാളിപ്പ് മാറ്റാൻ\nഉറക്കം കുറയുന്നതുകൊണ്ടോ, ഉറക്കം അധികമാകുന്നതുകൊണ്ടോ, മറ്റു പല കാരണങ്ങൾകൊണ്ടോ കണ്ണിന്റെ അടിയിൽ ഇരുണ്ട നിറം ഉണ്ടാകാൻ സാധ്യതയുണ്ട്. തൈരിൽ അടങ്ങിയിരിക്കുന്ന പോഷകങ്ങൾ, പ്രത്യേകിച്ച് സിങ്ക്, ലാക്ടിക് ആസിഡ് എന്നിവ കണ്ണുകളുടെ അടിയിലെ കരുവാളിപ്പ് വലിയ അളവിൽ നീക്കംചെയ്യാൻ സഹായിക്കുന്നു. അടുക്കളയിൽ നിന്ന് ലഭ്യമായ ഏറ്റവും വിലകുറഞ്ഞ പരിഹാരമാണിത്. എന്നാൽ, തീർച്ചയായും നമുക്ക് വിശ്വസിച്ച് ചെയ്യാൻകഴിയുന്ന നൈസർഗിക സൗന്ദര്യവർധക വസ്തു. ഇത്തരം ആരോഗ്യപ്രശ്നങ്ങൾ വരാതിരിക്കാനുള്ള സ്ഥിരമായ പരിഹാരം നമ്മൾ ആരോഗ്യത്തിൽ ശ്രദ്ധിക്കുകയും ശരീരത്തിന് ആവശ്യമായ വിശ്രമം നൽകുകയും, ആവശ്യത്തിന് വെള്ളം കുടിക്കുകയും ചെയ്യുക എന്നതാണ്.\nഉപയോഗം: രണ്ട് കോട്ടൺ ബോളുകൾ (പഞ്ഞി) എടുത്ത് ഒരു ടീസ്പൂൺ തൈരിൽ മുക്കുക. കോട്ടൺ ബോളുകൾ തൈരിൽ കുതിർത്തുകഴിഞ്ഞാൽ അവയെ കണ്ണുകൾക്ക് താഴെയാക്കി 10 മുതൽ 15 മിനിറ്റ് വരെ വയ്ക്കുക. 15 നിമിഷത്തിനുശേഷം സാധാരണ പൈപ്പ് വെള്ളത്തിൽ നന്നായി കഴുകുക. ഇങ്ങനെ ഒരാഴ്ച മുടങ്ങാതെ ചെയ്യുകയാണെങ്കിൽ കരുവാളിപ്പ് കുറയുന്നതായി കാണാം.\nമുടിയിൽ താരൻ വരാനുള്ള പ്രധാന കാരണം ഫംഗസിന്റെ സാന്നിധ്യമാണ്. തൈര് പ്രകൃതിദത്ത ‘ആന്റി-ഫംഗൽ’ ഏജന്റായതിനാൽ ഫംഗസിന്റെ വളർച്ച തടയുന്നു, അങ്ങനെ താരൻ ഇല്ലാത്ത ആരോഗ്യമുള്ള മുടിയും തലയോട്ടിയും നൽകുന്നു. തൈരിൽ അടങ്ങിയിരിക്കുന്ന ‘ആൻറി-ഇൻഫ്ലമേറ്ററി’ ഏജന്റുകളും താരൻ മൂലമുണ്ടാകുന്ന ചൊറിച്ചിലിൽ നിന്ന് മോചനം നൽകുന്നു. തൈരിൽ സിങ്ക് അടങ്ങിയിട്ടുണ്ട്. ഇത് തലയോട്ടിയിലും പ്രോട്ടീനിലും രക്തചംക്രമണം ഉത്തേജിപ്പിക്കുന്നു.\nഉപയോഗം: തലമുടിയിൽ വെള്ളം തളിച്ച് നനവുള്ളതാക്കുക. തലയോട്ടിയിലും തലമുടിയിലും തൈര് നന്നായി തേച്ചുപിടിപ്പിക്കുക. ഏകദേശം 30 മിനിറ്റോ ഒരു മണിക്കൂറോ അങ്ങനെ തന്നെ വയ്ക്കുക. കഴുകിക്കളയുന്നതിനായി സാധാരണ വെള്ളം ഉപയോഗിക്കുക. താരൻ ഒഴിവാക്കാൻ സഹായിക്കുന്നതിനൊപ്പം, തൈരിലെ പ്രോട്ടീനും മറ്റും മുടിയെ ശക്തിപ്പെടുത്തും.\nഅകാല വാർധക്യത്തെ തടയാൻ\n‘ലാക്ടിക് ആസിഡ്’ സ്വാഭാവികമായി ഉണ്ടാകുന്ന ‘ആൽഫ-ഹൈഡ്രോക്സി ആസിഡ് (AHA)’ തൈരിൽ കാണപ്പെടുന്ന നിരവധി സൗന്ദര്യഘടകങ്ങളിൽ ഒന്നാണ്. ചർമത്തിലെ നിർജീവ കോശങ്ങൾ നീക്കംചെയ്ത്, കെമിക്കൽ എക്സ്ഫോളിയേഷനിലൂടെ ചർമകോശത്തെ പുതുക്കാൻ ഇത് സഹായിക്കുന്നു. കൂടാതെ ചർമത്തെ ഉറപ്പിക്കുന്നതിന് സഹായിക്കുകയും ചുളിവുകൾ കുറയ്ക്കുകയും ചെയ്യുന്നതിലൂടെ തൈര് ചർമത്തിന് ഉത്തമ ഘടകമാകുന്നു.\nഉപയോഗം: രണ്ട്-മൂന്ന് ടേബിൾസ്പൂൺ തൈരെടുത്ത് ഒരു ടീസ്പൂൺ ഒലീവ് ഓയിൽ ചേർത്ത് നന്നായി ഇളക്കിയെടുക്കുക... ഫെയ്സ് മാസ്ക് റെഡി. മുഖത്തും കഴുത്തിലും മിശ്രിതം തേച്ചുപിടിപ്പിക്കുക. 30 മിനിറ്റ് അങ്ങനെ ചെയ്തശേഷം തണുത്ത വെള്ളത്തിൽ കഴുകുക.\nമുഖക്കുരു എന്നത് വളരെ സാധാരണമായ ചർമപ്രശ്നങ്ങളിൽ ഒന്നാണ്. വേനൽക്കാലത്ത് പൊടി, ചൂട്, എണ്ണ, അഴുക്ക് എന്നിവ ചർമത്തിൽ പറ്റിനിൽക്കുന്നതിനാൽ മുഖക്കുരു പഴുത്ത് പൊട്ടാനുള്ള സാധ്യത കൂടുതലാണ്. അതിനാൽ, വേനൽക്കാലത്ത് ചർമത്തെ ശുദ്ധമാക്കുന്നതും ജലാംശം നിലനിർത്തുന്നതും വളരെ പ്രധാനമാണ്.\nതൈരിൽ അടങ്ങിയിട്ടുള്ള ലാക്ടിക് ആസിഡ് ചർമത്തിലെ പഴയ കോശങ്ങളെ തുടച്ചുമാറ്റുകയും, തൈരിലെ ‘പ്രോബിയോട്ടിക് ബാക്ടീരിയ’കൾ ചർമത്തിന്റെ നിറം ഉത്തേജിപ്പിക്കുകയും ചെയ്യും. തൈര് ചർമത്തിലെ ജലാംശം നിലനിർത്തുന്നു. മുഖത്തെ കുരുക്കളെയും കുരുകാരണം ഉണ്ടാകുന്ന പാടുകളെയും നീക്കംചെയ്യുന്നു.\nഉപയോഗം: ഒരു ടേബിൾ സ്പൂൺ തൈര്, ഒരു ടീസ്പൂൺ മഞ്ഞൾപ്പൊടി എന്നിവ ചേർത്ത് പേസ്റ്റ് ഉണ്ടാക്കുക. മുഖക്കുരുവുള്ള സ്ഥലത്ത് ഇത് പ്രയോഗിക്കുക. ഇത് 15-20 മിനിറ്റ് കഴിഞ്ഞതിനുശേഷം തണുത്ത വെള്ളത്തിൽ കഴുകിക്കളയുക.\nസൂര്യതാപം കൊണ്ടുള്ള കരുവാളിപ്പ് നീക്കംചെയ്യാൻ\nവൃത്തിയുള്ളതും തെളിഞ്ഞതുമായ ചർമം എല്ലാവരും ആഗ്രഹിക്കുന്നു. പക്ഷേ, കറുത്ത പാടുകളും മറ്റും വരുന്നത് ആ സ്വപ്നത്തിന് ഒരു ശാശ്വത ഭീഷണിയാണ്. നമ്മുടെ യഥാർഥ സ്കിൻടോൺ തിരികെ നേടുന്നതിനും പാടുകൾ മാറ്റുന്നതിനുമുള്ള ഏറ്റവുംനല്ല മാർഗം തൈര് ഉപയോഗിച്ച് വീട്ടിൽത്തന്നെ ഉണ്ടാക്കുന്ന ‘ഫെയ്സ് പായ്ക്ക്’ പരീക്ഷിക്കുക എന്നതാണ്, ഇത് എല്ലാ അടുക്കളയിലും എളുപ്പത്തിൽ ലഭ്യമാണ്. സിങ്ക്, ലാക്ടിക് ആസിഡ് എന്നിവയാൽ സമ്പുഷ്ടമായ തൈര് പ്രകൃതിദത്ത ക്ലെൻസറായും എക്സ്ഫോളിയേറ്റിങ് ഏജന്റായും പ്രവർത്തിക്കുന്നു.\nഉപയോഗം: ഒരു ടേബിൾ സ്പൂൺ തൈര്, ഒരു ടീസ്പൂൺ കടലമാവ്, രണ്ടുതുള്ളി നാരങ്ങാനീര്, ഒരു ടീസ്പൂൺ തേൻ എന്നിവ ചേർത്ത് കട്ടിയുള്ള പേസ്റ്റ് ഉണ്ടാക്കുക. ഇത് മുഖത്ത് പുരട്ടുക, ഉണങ്ങിയാൽ തണുത്ത വെള്ളത്തിൽ കഴുകിക്കളയുക. എല്ലാ ദിവസവും ഇത് ചെയ്യുകയാണെങ്കിൽ, നല്ല വ്യത്യാസം ഉണ്ടാകും.\nഇന്നത്തെ ഫുഡ് ആർട്ട്: ഫ്രൂട്ട് സ്നാക്ക്.\nഉപയോഗിച്ചിരിക്കുന്നത്: ആപ്പിൾ, കിവി, സ്ട്രോബെറി, ഡ്രൈഡ് ഗ്രേപ്സ്, ബ്ലാക്ബെറി\nContent Highlights: Yogurt for Beauty, World Milk Day 2020, Food


എലിപ്പനി : മൂന്നു മരണം കൂടി - themediasyndicate\nതിരുവനന്തപുരം: സംസ്ഥാനത്ത് എലിപ്പനി മരണം വര്‍ദ്ധിക്കുന്നു. രണ്ടു ദിവസത്തിനിടെ എലിപ്പനി ബാധിച്ച് മൂന്നുപേർകൂടി മരിച്ചതായി ആരോഗ്യവകുപ്പ് സ്ഥിരീകരിച്ചു. ചൊവ്വാഴ്ച രണ്ടുപേരും തിങ്കളാഴ്ച ഒരാളുമാണ് മരിച്ചത്.\nമലപ്പുറം എടവനയിൽ ഷിബിൻ (27), കൊല്ലം പരവൂര് നെടുങ്ങോലം കൂനയില് രാജിഭവനില് സുജാത (55) എന്നിവരാണ് ചൊവ്വാഴ്ച മരിച്ചത്. മലപ്പുറം നെടുവയിൽ ഹയറുന്നിസയാണ് (45) തിങ്കളാഴ്ച മരിച്ചത്. ഇതോടെ ആഗസ്റ്റ് 20 മുതൽ എലിപ്പനി ബാധിച്ച് മരിച്ചവരുടെ എണ്ണം 54 ആയി.\nവിവിധ ജില്ലകളിൽ 115 പേർക്കുകൂടി എലിപ്പനി സ്ഥിരീകരിച്ചിട്ടുണ്ട്. തിരുവനന്തപുരം -12, കൊല്ലം- എട്ട്, പത്തനംതിട്ട-19, ഇടുക്കി-രണ്ട്, കോട്ടയം-രണ്ട്, ആലപ്പുഴ-14, തൃശൂർ -ഒന്ന്, പാലക്കാട്-12, മലപ്പുറം-29, കോഴിക്കോട്-14, വയനാട് -ഒന്ന് എന്നിങ്ങനെയാണ് രോഗം സ്ഥിരീകരിച്ചത്. 141 പേര് ചികിത്സതേടി. മൂന്നു പേർക്ക് മലേറിയ സ്ഥിരീകരിച്ചു. കൊല്ലത്ത് രണ്ടുപേരെയും മലപ്പുറത്ത് ഒരാളെയുമാണ് ആശുപത്രിയിൽ പ്രവേശിപ്പിച്ചത്. ചൊവ്വാഴ്ച വരെ 12 പേർക്ക് ഡെങ്കിപ്പനി സ്ഥിരീകരിച്ചു.\nഈ മാസം ഒന്നിന് കോഴിക്കോട്, മലപ്പുറം ജില്ലകളിൽ ഡെങ്കിപ്പനിയും ജപ്പാൻജ്വരവും മൂലം രണ്ടുപേർ മരിച്ചതായി ആരോഗ്യവകുപ്പ് അറിയിച്ചു. കോഴിക്കോട് പന്നിയങ്കര സ്വദേശി അയിഷ നാഹയാണ് (14) ഡെങ്കിപ്പനി ബാധിച്ച് മരിച്ചത്. മലപ്പുറത്ത് ഷഹൽ ആണ് (10) ജപ്പാൻജ്വരം മൂലം മരിച്ചത്.\nTags: എലിപ്പനിഎലിപ്പനി : മൂന്നു മരണം കൂടി\nഎസ്.ബി.ഐ പ്രൊബേഷണറി ഓഫീസര്; പ്രിലിമിനറി പരീക്ഷാഫലം പ്രസിദ്ധീകരിച്ചു


നവാഗതനായ സൂരജ് സുകുമാരന്റെ ‘റൂട്ട്മാപ്പ്’; ഒഫീഷ്യല് പോസ്റ്റര് പുറത്ത് | Cinema|covid- 19|Route Map\nHome/Cinema/നവാഗതനായ സൂരജ് സുകുമാരന്റെ ‘റൂട്ട്മാപ്പ്’; ഒഫീഷ്യല് പോസ്റ്റര് പുറത്ത്\nനവാഗതനായ സൂരജ് സുകുമാരന്റെ ‘റൂട്ട്മാപ്പ്’; ഒഫീഷ്യല് പോസ്റ്റര് പുറത്ത്\nഒരു ഫ്‌ളാറ്റിനുള്ളില് കോവിഡ് കാലത്ത് നടക്കുന്ന കഥയാണ് 'റൂട്ട്മാപ്പ്' പറയുന്നത്\nJan 6, 2021, 11:07 am IST\nനവാഗതനായ സൂരജ് സുകുമാരൻ സംവിധാനം ചെയ്യുന്ന ‘റൂട്ട്മാപ്പ്’ എന്ന പുതിയ ചിത്രത്തിന്റെ ഒഫീഷ്യൽ പോസ്റ്റർ റിലീസായി. Dr.സോഹൻ റോയ് ,അജു വര്‍ഗീസ്, M. പദ്മകുമാർ, എബ്രിഡ് ഷൈൻ, ഹേമന്ത് മേനോൻ, സീമ ജി നായർ, അനു സിത്താര എന്നിവർ തങ്ങളുടെ ഫേസ്ബുക്ക് പേജിലൂടെയാണ് പോസ്റ്റർ പുറത്തിറക്കിയത്.\nകോവിഡ് നിയന്ത്രണങ്ങള് പാലിച്ച് തിരുവനന്തപുരത്തും ചെന്നൈയിലുമായിട്ടാണ് ചിത്രത്തിന്റെ ചിത്രീകരണം പൂര്‍ത്തീകരിച്ചത്. ഇൻഡിവുഡ് ടാലന്റ് ഹണ്ട് വിജയി സിന്‍സീര് നായകനാവുന്ന ചിത്രത്തിൽ ആനന്ദ് മന്മഥന്, ഷാജു ശ്രീധര്, നോബി, ഗോപു കിരണ്, ശ്രുതി റോഷന്, നാരായണന് കുട്ടി, സുനില് സുഗത, ജോസ്, സജീര് സുബൈര്, ലിന്‍ഡ, അപര്‍ണ, ഭദ്ര എന്നിവര് പ്രധാനവേഷങ്ങളില് എത്തുന്നു.\nAlso Read: രൺവീറിനൊപ്പം പിറന്നാൾ ആഘോഷിച്ച് ദീപിക ; താരദമ്പതികളുടെ ചിത്രം വൈറലാകുന്നു\nഒരു ഫ്‌ളാറ്റിനുള്ളില് കോവിഡ് കാലത്ത് നടക്കുന്ന കഥയാണ് ‘റൂട്ട്മാപ്പ്’ പറയുന്നത്.\nആഷിഖ് ബാബു ഛായാഗ്രഹണവും, കൈലാഷ് എസ് ഭവന് എഡിറ്റിംഗും നിര്‍വഹിക്കുന്ന ചിത്രത്തിന് സംഗീതമൊരുക്കുന്നത് പ്രശാന്ത് കര്‍മയും, അശ്വിന് വര്‍മ്മയും ചേര്‍ന്നാണ്. തിരക്കഥ- അരുണ് കായംകുളം. പദ്മശ്രീ മീഡിയ ഹൗസിന്റെ ബാനറില് ശബരി നാഥാണ് ചിത്രം നിര്‍മ്മിച്ചിരിക്കുന്നത്. കോവിഡ് നിയന്ത്രങ്ങള് മാറിയ ശേഷം തീയറ്ററുകള് തുറക്കുന്നതനുസരിച്ച് മാര്‍ച്ച് അവസാനത്തോടെ ചിത്രം തീയറ്ററുകളില് തന്നെ പുറത്തിറക്കാനാണ് അണിയറക്കാരുടെ തീരുമാനം.\nCinema covid- 19 Route Map\nരൺവീറിനൊപ്പം പിറന്നാൾ ആഘോഷിച്ച് ദീപിക ; താരദമ്പതികളുടെ ചിത്രം വൈറലാകുന്നു\nപൃഥ്വിരാജിനെ ചേർത്ത് നിർത്തി മോഹൻലാൽ; വൈറലായി ചിത്രം\nധ്യാൻ ശ്രീനിവാസൻ്റെ പുതിയ ചിത്രം ആരംഭിക്കുന്നു\nFeb 20, 2021, 04:12 pm IST\nപൃഥ്വിരാജിൻ്റെ ‘തീർപ്പി’ന് തുടക്കം; ആദ്യസീൻ കടവന്ത്രയിലെ കവലയ്ക്കൽ ഭഗവതി ക്ഷേത്രത്തിൽ വെച്ച്\n“പെട്ടെന്ന് തിരിച്ചു വരൂ”; സൂര്യയോട് തമിഴ് ചലച്ചിത്ര ലോകം\nFeb 8, 2021, 06:16 pm IST\nനടൻ സൂര്യയ്ക്ക് കോവിഡ് സ്ഥിരീകരിച്ചു\nFeb 8, 2021, 02:34 pm IST


താമസക്കാര് പോയിത്തുടങ്ങി; ഒക്ടോബര് മൂന്നിനകം മരട് ഫ്‌ലാറ്റ് ഒഴിയും - Samakalika Malayalam\nതാമസക്കാര് പോയിത്തുടങ്ങി; ഒക്ടോബര് മൂന്നിനകം മരട് ഫ്‌ലാറ്റ് ഒഴിയും\nBy സമകാലികമലയാളം ഡെസ്‌ക് | Published: 30th September 2019 08:15 AM |\nLast Updated: 30th September 2019 08:15 AM | A+A A- |\nകൊച്ചി: മരടില് സുപ്രീംകോടതി പൊളിക്കാന് നിര്‍ദേശിച്ച ഫ്‌ലാറ്റുകളില് നിന്ന് ഒക്ടോബര് മൂന്നിനുള്ളില് താമസക്കാര് ഒഴിയും. കലക്ടര് എസ് സുഹാസുമായി നടത്തിയ ചര്‍ച്ചയില് ഒഴിയാന് തയാറാണെന്ന് ഫ്‌ലാറ്റ് ഉടമകള് വ്യക്തമാക്കി. മൂന്നാം തീയതിക്ക് മുന്‍പ് ഒഴിയണമെന്നാണ് സര്‍ക്കാര് നിര്‍ദേശം. ഇതിന് പരമാവധി ശ്രമിക്കുമെന്നും കോടതി ഉത്തരവായതിനാല് പ്രതിഷേധങ്ങള്‍ക്കില്ലെന്നും ഫ്‌ലാറ്റുടമകള് വ്യക്തമാക്കി.\nമൂന്നിനുള്ളില് ഒഴിപ്പിക്കല് പൂര്‍ത്തിയാക്കിക്കഴിഞ്ഞാല് 11 മുതല് ഫ്‌ലാറ്റുകള് പൊളിച്ചു തുടങ്ങാനാണ് സര്‍ക്കാര് തീരുമാനം. നിയന്ത്രിത സ്‌ഫോടനത്തിലൂടെയായിരിക്കും ഫ്‌ലാറ്റ് പൊളിക്കുക. ഫ്‌ലാറ്റിലെ വിഛേദിച്ച വൈദ്യുതി, ശുദ്ധജല കണക്ഷനുകള് ഇന്നലെ താല്‍ക്കാലികമായി പുനഃസ്ഥാപിച്ചു. ഉടമകള്‍ക്കു ഫ്‌ലാറ്റ് ഒഴിയാനുള്ള സൗകര്യത്തിനു വേണ്ടിയാണിത്.\nഫ്‌ലാറ്റ് ഉടമകള് ഇന്നലെ ആരംഭിച്ച നിരാഹാര സമരം ചര്‍ച്ചകളുടെ അടിസ്ഥാനത്തില് അവസാനിപ്പിച്ചു. മരട് ഭവനസംരക്ഷണ സമിതി ഭാരവാഹികള് എറണാകുളം ജില്ലാ കളക്ടര് എസ് സുഹാസുമായി നടത്തിയ ചര്‍ച്ചയെത്തുടര്‍ന്നായിരുന്നു ഇത്.\nഫ്‌ലാറ്റില് വാടകയ്ക്കു താമസിച്ചിരുന്നവര് സാധനങ്ങള് ഫ്‌ലാറ്റുകളില് നിന്നു മാറ്റാന് തുടങ്ങി. റവന്യു ഉദ്യോഗസ്ഥര് ഫ്‌ലാറ്റുകളിലെത്തി ഉടമകളുടെ വിശദാംശങ്ങള് ശേഖരിച്ചു. ഫ്‌ലാറ്റ് ഉടമകള്‍ക്കെല്ലാം ഒഴിപ്പിക്കല് നോട്ടിസ് നല്‍കും.\nഫ്‌ലാറ്റുകള് ഒഴിയുന്നവര്‍ക്കു താമസിക്കാനായി 510 അപാര്‍ട്ട്‌മെന്റുകളുടെ പട്ടിക അധികൃതര് കൈമാറിയിട്ടുണ്ട്. ഇതിന്റെ വാടക ഫ്‌ലാറ്റ് ഉടമകള് നല്‍കണം. വാടകയിനത്തില് ഒരു ലക്ഷം രൂപ സര്‍ക്കാര് നല്‍കണമെന്നാണ് ഫ്‌ലാറ്റ് ഉടമകളുടെ ആവശ്യം. ഇക്കാര്യത്തില് കളക്ടര് ഉറപ്പു നല്‍കിയില്ല.\nഫ്‌ലാറ്റുകള് പൊളിച്ചശേഷം മൂന്ന് മാസത്തിനുള്ളില് സ്ഥലം പൂര്‍വ സ്ഥിതിയിലാക്കി കൈമാറണമെന്ന ഫ്‌ലാറ്റ് ഉടമകളുടെ ആവശ്യം അധികൃതര് പരിഗണിക്കും. ഫ്‌ലാറ്റുകള് പൊളിക്കുന്നതിനു മുന്‍പ് ഇപ്പോഴത്തെ വിപണി വില തിട്ടപ്പെടുത്താന് മൂന്നംഗസമിതി പരിശോധിക്കും. ഇതനുസരിച്ചു നഷ്ടപരിഹാരം നല്‍കണമെന്നാണ് ഫ്‌ലാറ്റ് ഉടമകളുടെ ആവശ്യം. ഇതു സുപ്രീം കോടതി നിയോഗിച്ച കമ്മിറ്റി തീരുമാനിക്കുമെന്ന് കലക്ടര് വ്യക്തമാക്കി.\nതാല്‍ക്കാലിക നഷ്ടപരിഹാരത്തുകയായ 25 ലക്ഷം രൂപ മൂന്നാഴ്ചയ്ക്കകം നല്‍കാനുള്ള നടപടി സ്വീകരിക്കുമെന്ന് കലക്ടര് ഉറപ്പു നല്‍കി. ഫ്‌ലാറ്റ് നിര്‍മാതാക്കള്‍ക്കെതിരെയുള്ള വഞ്ചനക്കേസ് അന്വേഷിക്കുന്ന ക്രൈംബ്രാഞ്ച് മേധാവി എഡിജിപി ടോമിന് ജെ തച്ചങ്കരി ഫ്‌ലാറ്റുകള് സന്ദര്‍ശിച്ചു.\nസുപ്രീംകോടതി മരട് ഫ്‌ലാറ്റ് ഉടമകള് ഒഴിയും


ജെ.സി ഡാനിയേല് പുരസ്‌കാരം ഷീലയ്ക്ക് - Mathrumalayalam\nHome NATIONAL ജെ.സി ഡാനിയേല് പുരസ്‌കാരം ഷീലയ്ക്ക്\nതിരുവനന്തപുരം: മലയാള ചലച്ചിത്ര രംഗത്തെ സമഗ്ര സംഭാവനയ്ക്കുള്ള 2018 ലെ ജെ.സി ഡാനിയേല് പുരസ്‌കാരത്തിന് പ്രശസ്ത നടി ഷീലയെ തെരഞ്ഞെടുത്തതായി സാംസ്‌കാരിക വകുപ്പ് മന്ത്രി എ.കെ ബാലന് അറിയിച്ചു. സംസ്ഥാന സര്‍ക്കാറിന്റെ പരമോന്നത ചലച്ചിത്ര പുരസ്‌കാരമാണ് ജെ.സി ഡാനിയേല് അവാര്‍ഡ്. അഞ്ചു ലക്ഷം രൂപയും പ്രശസ്തിപത്രവും ശില്‍പ്പവും അടങ്ങുന്ന അവാര്‍ഡ് 2019 ജൂലൈ 27ന് തിരുവനന്തപുരം നിശാഗന്ധി ഓഡിറ്റോറിയത്തില് നടക്കുന്ന സംസ്ഥാന ചലച്ചിത്ര അവാര്‍ഡ് വിതരണച്ചടങ്ങില് സമ്മാനിക്കും.\nപ്രശസ്ത സംവിധായകന് കെ.എസ് സേതുമാധവന് ചെയര്‍മാനും നടന് നെടുമുടി വേണു, തിരക്കഥാകൃത്ത് ജോണ് പോള്, ചലച്ചിത്ര അക്കാദമി ചെയര്‍മാന് കമല്,സാംസ്‌കാരിക വകുപ്പ് സെക്രട്ടറി റാണി ജോര്‍ജ് ഐ.എ.എസ് എന്നിവര് അംഗങ്ങളുമായ സമിതിയാണ് പുരസ്‌കാര ജേതാവിനെ തെരഞ്ഞെടുത്തത്. ഒരു ലക്ഷം രൂപയായിരുന്ന സമ്മാനത്തുക ഈ സര്‍ക്കാര് അധികാരത്തില് വന്നതിനുശേഷം അഞ്ചു ലക്ഷമായി ഉയര്‍ത്തിയിരുന്നു. 2016ല് അടൂര് ഗോപാലകൃഷ്ണനും 2017ല് ശ്രീകുമാരന് തമ്പിക്കുമാണ് ജെ.സി ഡാനിയേല് പുരസ്‌കാരം ലഭിച്ചത്.\nഎം.ജി.ആര് നായകനായ ‘പാശം’ എന്ന തമിഴ് ചിത്രത്തിലൂടെ അരങ്ങേറ്റം കുറിച്ച ഷീല 1962ല് പി. ഭാസ്‌കരന് സംവിധാനം ചെയ്ത ‘ഭാഗ്യജാതക’ത്തിലൂടെയാണ് മലയാളത്തില് എത്തുന്നത്. തുടര്‍ന്നിങ്ങോട്ട് ശക്തമായ സ്ത്രീകഥാപാത്രങ്ങളെ അവതരിപ്പിച്ചുകൊണ്ട് ഷീല പ്രേക്ഷകമനസ്സുകള് കീഴടക്കി.\nമികച്ച നടിക്കുള്ള സംസ്ഥാന സര്‍ക്കാറിന്റെ ആദ്യപുരസ്‌കാരം നേടിയത് ഷീലയാണ്. 1969ല് ‘കള്ളിച്ചെല്ലമ്മ’ എന്ന ചിത്രത്തിലെ അഭിനയത്തിനായിരുന്നു അവാര്‍ഡ്. 1971ല് ഒരു പെണ്ണിന്റെ കഥ, ശരശയ്യ, ഉമ്മാച്ചു എന്നീ ചിത്രങ്ങളിലെ അഭിനയത്തിന് രണ്ടാം തവണയും മികച്ച നടിയായി തെരഞ്ഞെടുക്കപ്പെട്ടു. 1976ല് ‘അനുഭവം’ എന്ന ചിത്രത്തിലെ അഭിനയത്തിന് മൂന്നാം തവണയും ഇതേ അംഗീകാരം ഷീലയെ തേടിയത്തെി. 2004ല് ‘അകലെ’ എന്ന ചിത്രത്തിലെ മാര്‍ഗരറ്റ് എന്ന കഥാപാത്രം മികച്ച രണ്ടാമത്തെ നടിക്കുള്ള സംസ്ഥാന അവാര്‍ഡ് നേടിക്കൊടുത്തു. ഇതേ ചിത്രത്തിലെ പ്രകടനത്തിന് മികച്ച സ്വഭാവ നടിക്കുള്ള ദേശീയ പുരസ്‌കാരവും ഷീല കരസ്ഥമാക്കിയിരുന്നു.\nഒരു നായകനടനോടൊപ്പം ഏറ്റവും കൂടുതല് ചിത്രങ്ങളില് നായികാവേഷം അവതരിപ്പിച്ചതിനുള്ള ഗിന്നസ് ലോക റെക്കോര്‍ഡിന് ഉടമയാണ് ഷീല. പ്രേംനസീറിനോടൊപ്പം 130 ഓളം ചിത്രങ്ങളില് ഷീല അഭിനയിച്ചിരുന്നു. 1980ല് സ്‌ഫോടനം എന്ന ചിത്രത്തോടെ താല്‍ക്കാലികമായി അഭിനയരംഗത്തു നിന്ന് വിടവാങ്ങിയെങ്കിലും 2003ല് സത്യന് അന്തിക്കാട് സംവിധാനം ചെയ്ത ‘മനസ്സിനക്കരെ’ എന്ന ചിത്രത്തിലെ കൊച്ചുത്രേസ്യയായി ശക്തമായ തിരിച്ചുവരവ് നടത്തി. യക്ഷഗാനം, ശിഖരങ്ങള് എന്നീ ചിത്രങ്ങള് സംവിധാനം ചെയ്തിട്ടുണ്ട്. മമ്മൂട്ടി നായകനായ ‘ഒന്നു ചിരിക്കൂ’ എന്ന ചിത്രത്തിന്റെ കഥ ഷീലയുടേതാണ്. ‘കുയിലിന്റെ കൂട്’ എന്ന ഗ്രന്ഥവും രചിച്ചിട്ടുണ്ട്.\nPrevious articleബാലഭാസ്ക്കറിന്റെ മരണം; പ്രകാശന് തമ്പിയുടെ മൊഴിയെടുക്കും\nNext articleനിപ; പ്രത്യേക സംഘം തൃശൂരിലേയ്ക്ക്; 30 പേര് നിരീക്ഷണത്തില്


modi wave resurfaces in delhi aap may open its account predicts news nation survey | ദില്ലിയില് കോണ്‍ഗ്രസ് എഎപി സഖ്യം വീഴും.... ബിജെപി6സീറ്റ് നേടും, എഎപിക്ക് ഒരു സീറ്റ്!! - Malayalam Oneindia\n5 min ago അനധികൃത ബോർഡുകൾ വേണ്ട, തിരുവനന്തപുരത്ത് കളക്ടറുടെ നേതൃത്വത്തിൽ സ്പെഷ്യൽ ഡ്രൈവ്\n13 min ago 12 ബാങ്കുകളില് നിന്ന് 1200 കോടിയുടെ വായ്പാ തട്ടിപ്പ്, സിബിഐ അന്വേഷണം ആരംഭിച്ചു\n17 min ago പശ്ചിമേഷ്യ വീണ്ടും കലുഷിതമാകുന്നു; ഇറാന് ആണവ ശാസ്ത്രഞ്ജനെ വെടിവച്ച് കൊലപ്പെടുത്തി, പിന്നില് ഭീകരർ\nPublished: April92019, 20:37 [IST]\nദില്ലിയില് കോണ്‍ഗ്രസ്-AAP സഖ്യം വീഴും | Oneindia Malayalam\nദില്ലി: കോണ്‍ഗ്രസ് ആംആദ്മി പാര്‍ട്ടി സഖ്യം ദില്ലിയില് വലിയ നേട്ടമുണ്ടാക്കില്ലെന്ന് ന്യൂസ് നാഷന് സര്‍വേ. ഇത്തവണയും ബിജെപിയുടെ കുതിപ്പ് ദില്ലിയിലുണ്ടാവുമെന്നാണ് സര്‍വേ പ്രവചിക്കുന്നത്. അതേസമയം കഴിഞ്ഞ തവണത്തെ സീറ്റ് നിലയില് നിന്ന് ഒരെണ്ണം മാത്രമാണ് ബിജെപിക്ക് കുറയാന് സാധ്യതയെന്നും സര്‍വേ പറയുന്നു. നിയമസഭാ തിരഞ്ഞെടുപ്പില് തിരിച്ചടിയേറ്റ ബിജെപി ശക്തമായി തിരിച്ചുവരുമെന്ന് ഇതിലൂടെ വ്യക്തമായിരിക്കുകയാണ്.\nഎന്നാല് നരേന്ദ്ര മോദി ശക്തനായ നേതാവായി തന്നെ ദില്ലിയില് തുടരുകയാണെന്നും സര്‍വേ പറയുന്നു. എന്നാല് കോണ്‍ഗ്രസിന് ഇത്തവണയും കാര്യമായൊന്നും ലഭിക്കില്ലെന്നാണ് വ്യക്തമാകുന്നത്. നേരത്തെ വന്ന സര്‍വേകളില് ആംആദ്മി പാര്‍ട്ടി ബിജെപിയേക്കാള് നേട്ടമുണ്ടാക്കുമെന്നായിരുന്നു പ്രവചനം. എന്നാല് കഴിഞ്ഞ രണ്ട് മാസത്തിനുള്ളില് വന് നേട്ടമാണ് ഉണ്ടായിരിക്കുന്നത്.\nബിജെപിക്ക് 40 ശതമാനം വോട്ട് ദില്ലിയില് ലഭിക്കുമെന്നാണ് ന്യൂസ് നാഷന് സര്‍വേ പ്രവചിക്കുന്നത്. അരവിന്ദ് കെജ്രിവാളിന്റെ ആംആദ്മി പാര്‍ട്ടിക്ക് 32 ശതമാനം വോട്ട് മാത്രമേ ലഭിക്കും. കോണ്‍ഗ്രസിന് വെറും 15 ശതമാനം വോട്ടില് ഒതുങ്ങും. നേരത്തെ 2014ലെ ലോക്‌സഭാ തിരഞ്ഞെടുപ്പില് ബിജെപി ദില്ലിയിലുള്ള ഏഴു സീറ്റുകളും തൂത്തുവാരിയിരുന്നു. ഇത്തവണ ചെറിയൊരു ഇടിവാണ് ഉണ്ടായിരിക്കുന്നത്.\nബിജെപി ദില്ലിയിലെ ആറു സീറ്റുകള് നേടുമെന്നാണ് സര്‍വേ പ്രവചിക്കുന്നത്. അതേസമയം ആദ്മി പാര്‍ട്ടി ഇത്തവണ അക്കൗണ്ട് തുറക്കുമെന്നാണ് സര്‍വേ പറയുന്നത്. ഒരു സീറ്റ് അവര്‍ക്കും ലഭിക്കില്ല. അതേസമയം കോണ്‍ഗ്രസ് വട്ടപൂജ്യമാകും. കഴിഞ്ഞ തവണയും കോണ്‍ഗ്രസിന് സീറ്റൊന്നും ലഭിച്ചിരുന്നില്ല. ഇത്തവണ ഷീലാ ദീക്ഷിതിന്റെ നേതൃത്വത്തില് വന് പ്രവര്‍ത്തനങ്ങള് കോണ്‍ഗ്രസ് നടത്തുന്നുണ്ട്.\nആംആദ്മി പാര്‍ട്ടി സഖ്യം\nആംആദ്മി പാര്‍ട്ടിയുമായി കോണ്‍ഗ്രസ് സഖ്യമുണ്ടാക്കിയാലും വലിയ പ്രയോജനമുണ്ടാവില്ലെന്നാണ് വ്യക്തമാകുന്നത്. നേരത്തെ നടന്ന സര്‍വേകളില് കോണ്‍ഗ്രസ് എഎപിയുമായി സഖ്യമുണ്ടാക്കിയാല് വന് നേട്ടമുണ്ടാക്കുമെന്ന് പ്രവചനമുണ്ടായിരുന്നു. സര്‍വേയില് പങ്കെടുത്ത ഭൂരിഭാഗം പേരും സഖ്യം വേണമെന്ന് പറഞ്ഞിരുന്നു. എന്നാല് കോണ്‍ഗ്രസിന് വോട്ടുചെയ്യുന്നവര് സഖ്യം വേണ്ടെന്നാണ് പ്രതികരിച്ചത്.\n2014ല് ബിജെപി എല്ലാ മണ്ഡലങ്ങളിലും ഒരു ലക്ഷത്തിലേറെ വോട്ടുകള്‍ക്കായിരുന്നു വിജയിച്ചത്. ഇത്തവണ കോണ്‍ഗ്രസും ബിജെപിയും തമ്മില് നാലര ലക്ഷം വോട്ടിന്റെ വൃത്യാസം ഉണ്ടാവുമെന്നാണ് സര്‍വേ പ്രവചിക്കുന്നത്. ബിജെപിയും ആംആദ്മി പാര്‍ട്ടിയുടെ സ്ഥാനാര്‍ത്ഥികള് തമ്മില് മൂന്നര ലക്ഷം വോട്ടിന്റെ വ്യത്യാസം ഉണ്ടെന്നും സര്‍വേ പറയുന്നു. ഇത് നോര്‍ത്ത് വെസ്റ്റ് ദില്ലിയിലും നോര്‍ത്ത് വെസ്റ്റ് ദില്ലിയിലുമാണ് ഉള്ളത്.\nഇത്തവണയും ബിജെപി കഴിഞ്ഞാല് എഎപി തന്നെയാണ് രണ്ടാം സ്ഥാനത്ത്. നേരത്തെ 2014ലെ ലോക്‌സഭാ തിരഞ്ഞെടുപ്പിലും ആംആദ്മി പാര്‍ട്ടി രണ്ടാം സ്ഥാനത്തെത്തിയിരുന്നു. കോണ്‍ഗ്രസിന് ആ വര്‍ഷം 24.55 ശതമാനം വോട്ടാണ് ലഭിച്ചത്. എന്നാല് 15.1 ശതമാനത്തിലേക്ക് ഇത്തവണ വോട്ടുശതമാനം വീഴും. നിയമസഭാ തിരഞ്ഞെടുപ്പിന്റെ സമയത്ത് ഉണ്ടായിരുന്ന വോട്ടുശതമാനത്തേക്കാള് കൂടുതല് ബിജെപിക്ക് ഇത്തവണ ലഭിക്കുമെന്നാണ് സര്‍വേ വ്യക്തമാക്കുന്നത്..\nopinion poll bjp narendra modi aam aadmi party congress arvind kejriwal ബിജെപി നരേന്ദ്ര മോദി കോണ്‍ഗ്രസ് അരവിന്ദ് കെജ്രിവാള്\nmodi wave resurfaces in delhi aap may open its account predicts news nation survey\nStory first published: Tuesday, April 9, 2019, 20:37 [IST]


Kerala assembly election 2021;UDF hopes to win7seats in alappuzha including kayamkulam | കായംകുളത്ത് അരിത ബാബു ജയിക്കും..അമ്പലപ്പുഴയിൽ ലിജു..ആലപ്പുഴ 10000 വോട്ടിന് പിടിക്കും..യുഡിഎഫ് കണക്ക് ഇങ്ങനെ - Malayalam Oneindia\n56 min ago ഗള്‍ഫ് ജോലി: ഇംദാദില് ഒട്ടേറെ ഒഴിവുകള്... യുഎഇ, സൗദി, ഖത്തര്\nUpdated: Fri, Apr 9, 2021, 11:56 [IST]\nആലപ്പുഴ; 2016 ൽ തെക്കൻ കേരളത്തിൽ കനത്ത തിരിച്ചടിയായിരുന്നു യുഡിഎഎഫ് നേരിട്ടത്. ഇതിൽ കൊല്ലത്തും ആലപ്പുഴയിലും നിലം തൊടാൻ പോലും സാധിച്ചിരുന്നില്ല. കൊല്ലത്ത് 11 ൽ 11 ഉം ആലപ്പുഴയിൽ9ൽ 8 സീറ്റുകളും എൽഡിഎഫിന് പിടിക്കാൻ കഴിഞ്ഞു. എന്നാൽ ഇത്തവണ ഈ രണ്ട് ജില്ലകളിലും പല അട്ടിമറികളും ഉണ്ടാകുമെന്നാണ് യുഡിഎഫ് നേതൃത്വം അവകാശപ്പെടുന്നത്. ഇതിൽ പ്രതിപക്ഷ നേതാവിന്റെ മണ്ഡലം ഉൾപ്പെടുന്ന ജില്ലയായ ആലപ്പുഴയിൽ ഇടതുകോട്ടകൾ7സീറ്റിൽ വിജയം ഉറപ്പിച്ചിരിക്കുകയാണ് യുഡിഎഫ്. പുതിയ വിവരങ്ങളിലേക്ക്\nപ്രതിപക്ഷ നേതാവ് രമേശ് ചെന്നിത്തലയുടെ ഹരിപ്പാട് മാത്രമായിരുന്നു ആലപ്പുഴയിൽ കഴിഞ്ഞ തവണ യുഡിഎഫിന് ആശ്വാസിക്കാൻ വയകയുണ്ടായിരുന്നത്. 2019 ൽ നടന്ന ഉപതിരഞ്ഞെടുപ്പിൽ ഷാനിമോള് ഉസ്മാനിലൂടെ അരൂരും പിടിച്ചെടുത്ത് യുഡിഎഫ് സീറ്റുയർത്തി. ഇത്തവണ പല മണ്ഡലങ്ങളും കടുത്ത പോരാട്ടം കാഴ്ച വെച്ചുവെന്നാണ് യുഡിഎഫ് മണ്ഡലം കമ്മിറ്റി വിലയിരുത്തൽ. എല്ലാ മണ്ഡലങ്ങളിൽ നിന്നും ലഭിച്ച വിവരത്തിന്റെ അടിസ്ഥാനത്തിൽ ലഭിക്കാവുന്ന വോട്ടുകളും ഭൂരിപക്ഷവും നേതൃത്വം കണക്കാക്കിയിട്ടുണ്ട്.\nഭൂരിപക്ഷം 20,000 കവിയും\nഇക്കഴിഞ്ഞ തദ്ദേശ തിരഞ്ഞെടുപ്പിൽ പ്രതിപക്ഷ നേതാവിന്റെ ഹരിപ്പാട് ഉൾപ്പെടെ കനത്ത തിരിച്ചടിയായിരുന്നു യുഡിഎഫ് നേരിട്ടതെങ്കിലും ചെന്നിത്തലയുടെ മണ്ഡലത്തിൽ ഇത്തവണയും അത്ഭുതങ്ങളൊന്നും സംഭവിക്കില്ലെന്ന് യിഡിഎഫ് വിലയിരുത്തുന്നു. മാത്രമല്ല ചെന്നിത്തലയ്ക്ക് 20,000 വോട്ട് വരെ ഭൂരിപക്ഷം ഉയർത്തുമെന്നും കണക്കാക്കുന്നുണ്ട്.\nഅമ്പലപ്പുഴയിൽ മന്ത്രി ജി സുധാകരൻ മത്സര രംഗത്ത് ഇല്ലാത്ത് തിരിച്ചടിയാകുമെന്ന ആശങ്ക എൽഡിഎഫ് ക്യാമ്പിലും ശക്തമാണ്. സുധാകരന്റെ അഭാവത്തിൽ ഇക്കുറി ചുവപ്പ് കോട്ട തകരും എന്നാണ് യുഡിഎഫ് പ്രതീക്ഷ. ഭൂരിപക്ഷം കുറയുമെങ്കിലും യുഡിഎഫ് സ്ഥാനാർത്ഥി എം ലിജു മണ്ഡലം പിടിച്ചെടുക്കും. 5000-10,000 വോട്ടുകളുടെ ഭൂരിപക്ഷം ലഭിക്കും. അമ്പലപ്പുഴ മേഖലയിലും നഗരപ്രദേശത്തുമാണ് ഭൂരിപക്ഷം കുറയുക. എന്നാൽ മറ്റിടത്തെല്ലാം ഉയർന്ന ഭൂരിപക്ഷം ലഭിക്കുമെന്നും യുഡിഎഫ് വിലയിരുത്തുന്നു.\nതോമസ് ഐസക്കിന്റെ മണ്ഡലമായ ആലപ്പുഴയിൽ മുൻ എംപിയും സിപിഎം നേതാവുമായ ഡോ കെഎസ് മനോജിനെയാണ് മണ്ഡലത്തിൽ യുഡിഎഫ് മത്സരിപ്പിക്കുന്നത്. ലത്തീൻ വിഭാഗക്കാരനായ മനോജിന് തീരദേശമേഖലയിൽ ഉൾപ്പെടെ മുന്നേറ്റം ഉണ്ടാക്കാൻ സാധിച്ചിട്ടുണ്ട്. തീരദേശത്ത് പോളിംഗ് ഉയർന്നത് തുണയ്ക്കും. ഭൂരിപക്ഷം 10,000 വരെ നേടാനാകുമെന്നും യുഡിഎഫ് വിലയിരുത്തുന്നു.\nപ്രതിഭ കായംകുളത്ത് അടിതെറ്റും\nഇത്തവണ അതിശക്തമായ മത്സരം നടന്ന കായംകുളത്ത് എൽഡിഎഫിന്റെ യു പ്രതിഭ പരാജയപ്പെടുമെന്നാണ് നേതൃത്വത്തിന്റെ വിലയിരുത്തൽ..2000-5000 വോട്ടിന്റെ വരെ ഭൂരിപക്ഷമാണ് അരിത ബാബുവിന് ഇവിടെ പ്രതീക്ഷിക്കുന്നത്. രാഹുൽ ഗാന്ധിയുടേയും പ്രിയങ്ക ഗാന്ധിയുടേയും പ്രചരണം ഗുണം ചെയ്തുവെന്നും യുഡിഎഫ് കരുതുന്നു.\nചേർത്തല എൽഡിഎഫിൽ നിന്ന് പിടിച്ചെടുക്കാമെന്നാണ് യുഡിഎഫ് കണക്ക് കൂട്ടൽ. യുവ നേതാവ് എസ് ശരതിനെയാണ് മണ്ഡലം പിടിക്കാൻ കോൺഗ്സ് ഇറക്കിയിരിക്കുന്നത്. കഴിഞ്ഞ നിയമസഭ തിരഞ്ഞെടുപ്പിൽ മന്ത്രി തിലോത്തമനെതിരെ കടുത്ത മത്സരം കാഴ്ച വെയ്ക്കാൻ സാധിച്ച നേതാവ് കൂടിയാണ് ശരത്.5000-7000 വോട്ടുകൾ വരെയാണ് യുഡിഎഫ് ഇവിടെ ഉറപ്പിക്കുന്നത്.\n4,500 വോട്ടിന്റെ ഭൂരിപക്ഷം\nകുട്ടനാട് മണ്ഡലത്തിൽ എൻസിപിയിലെ പിളർപ്പ് ഗുണം ചെയ്യുമെന്ന വിലയിരുത്തൽ നേരത്തേ തന്നെ യുഡിഎഫിനുമഅട്. അന്തരിച്ച മുന് മന്ത്രിയും എംഎല്‍യുമായ തോമസ് ചാണ്ടിയുടെ സഹോദരന് തോമസ് കെ തോമസിനെയാണ് എല്‍ഡിഎഫ് മത്സരിപ്പിക്കുന്നത്. കേരള കോണ്‍ഗ്രസ് (ജോസഫ്) വിഭാഗത്തിലെ ജേക്കബ് എബ്രഹാമാണ് യുഡിഎഫ് സ്ഥാനാർത്ഥി. 4,500 വോട്ടിന്റെ ഭൂരിപക്ഷമാണ് ഇവിടെ പരിഗണിക്കുന്നത്.\nഅരൂർ 10000 വോട്ടിന്\nഷാനിമോളുടെ സിറ്റിംഗ് സീറ്റ് നിലനിർത്താനാ് സാധിക്കുമെന്ന് തന്നെയാണ് കോൺഗ്രസിന്റെ കണക്ക് കൂട്ടൽ. ഉപതിരഞ്ഞെടുപ്പിൽ 2079 വോട്ടിന്‍റെ ഭൂരിപക്ഷത്തിലാണ് ഷാനിമോള് ഇടതിന്‍റെ യുവനേതാവായ മനു സി പുളിക്കലിനെ പരാജയപ്പെടുത്തിയത്. 5,000 - 10,000 ഭൂരിപക്ഷം എന്നാണ് എൽഡിഎഫ് ക്യാന്രുകള് പറയുന്നത്.\nമാവേലിക്കര നഗരസഭയിലും2പഞ്ചായത്തുകളിലും ഭരണം പിടിക്കാൻ ഇത്തവണ യുഡിഎഫിന് സാധിച്ചിരുന്നു. അതുകൊമ്ട് ത്നനെ മാവേലിക്കരയിൽ അട്ടിമറി ഉണ്ടാകുമെന്ന് തന്നെയാണ് യുഡിഎഫ് പ്രതീക്ഷ. കെകെ ഷാജുവാണ് ഇവിടെ യുഡിഎഫ് സ്ഥാനാർത്ഥി. പ്രതീക്ഷിക്കുന്നത് 4000-7000 വോട്ടുകളാണ്.\nചെങ്ങന്നൂരിൽ അവസാന നിമിഷം വരെ കടുത്ത മത്സരം കാഴ്ച വെയ്ക്കാൻ സാധിച്ചുവെന്നാണ് വിലയിരുത്തൽ. കഴിഞ്ഞ തവണ സജി ചെറിയാനെ പിന്തുണച്ചിരുന്നവർ പിൻവലിഞ്ഞിട്ടുണ്ടെന്ന് യുഡിഎഫ് കരുതുന്നു. അതേസമയം ആറ്റിക്കുറുക്കിയ കണക്കിൽ ജില്ലയിൽ ഏഴ് സീറ്റുകൾ ഉറപ്പാണെന്നാണ് സംസ്ഥാന നേതാക്കളുടെ വിശ്വാസം. ജില്ലാ നേതാക്കളും ഇത് ആവർത്തിക്കുന്നുണ്ട്.\nkerala assembly election 2021 alappuzha\nKerala assembly electio 2021;UDF hopes to win7seats in alappuzha including kayamkulam


സൗഖ്യദായകന് ചെയ്ത രണ്ടാമത്തെ കാര്യം | Shalom Times Malayalam\nബി.കോം പഠനത്തിനുശേഷം അക്കൗണ്ടന്റായി ജോലി ചെയ്യുകയായിരുന്നു ഞാന്. കുട്ടികള്‍ക്കുള്ള ആത്മീയ ശുശ്രൂഷക്കായി ഇടയ്ക്ക് പോകുകയും ചെയ്യും. അങ്ങനെ തുടരവേ എനിക്ക് പലപ്പോഴും കടുത്ത നടുവേദന അനുഭവപ്പെടുമായിരുന്നു. രണ്ട് ഡോക്ടര്‍മാരെ കാണിച്ചിട്ടും ഗുരുതരമായ രോഗമൊന്നും ഇല്ല എന്നു പറഞ്ഞ് മരുന്ന് തന്ന് എന്നെ വിട്ടു. എന്നിട്ടും പലപ്പോഴും കടുത്ത നടുവേദന വന്നുകൊണ്ടിരുന്നു. ഒരു ദിവസം രാത്രി നടുവേദന സഹിക്കാന് കഴിയാത്തവിധം അതികഠിനമായി.\nഡാഡിയെയും മമ്മിയെയും അറിയിക്കണ്ട എന്നു കരുതിയെങ്കിലും വേദനകൊണ്ട് കരഞ്ഞപ്പോള് അവര് അടുത്തെത്തി. അങ്ങനെ അവരും കരയാന് തുടങ്ങി. ഒടുവില് ഉറങ്ങാനായി പ്രാര്‍ത്ഥിക്കാന് ആവശ്യപ്പെട്ട് മമ്മിയുടെ മടിയില് കിടന്നു. അങ്ങനെയാണ് ഉറങ്ങിയത്. പിറ്റേന്ന് എഴുന്നേറ്റപ്പോഴും വേദന കുറയുന്നില്ല. അതിനാല് എറണാകുളത്ത് ലിസി ആശുപത്രിയില് എത്തി. അവിടെവച്ച് ഡോക്ടര് കൂടുതല് ടെസ്റ്റുകളും മറ്റും നടത്തി.\nഅതിന്റെയെല്ലാം അവസാനം എനിക്ക് അടിവയറില് ട്യൂമറാണെന്ന് മനസ്സിലായി. ഞാനാകട്ടെ അപ്പോഴേക്കും വല്ലാതെ അസ്വസ്ഥനായിരുന്നു. നിരാശയുടെ ചിന്തകള് എന്നെ അലട്ടാന് തുടങ്ങിയിരുന്നു. തുടര്‍ചികിത്സകള്‍ക്കായി മൂന്ന് പ്രമുഖ ആശുപത്രികളാണ് ഡോക്ടര് നിര്‍ദ്ദേശിച്ചത്. വിശുദ്ധ കുര്‍ബാനയ്ക്ക് പോകാന് സൗകര്യം ലഭിക്കുമെന്നതിനാല് തൃശൂര് അമല മെഡിക്കല് കോളേജില് പോകാമെന്ന് ഡാഡി പറഞ്ഞു.\nഞങ്ങളുടെ സ്ഥലമായ കൊച്ചിയില്‍നിന്ന് അമലയിലേക്കുള്ള യാത്ര പൂര്‍ത്തിയാക്കാന് സാധിക്കുകയില്ല എന്ന അവസ്ഥയായിരുന്നെങ്കിലും ദൈവകൃപയാല്‍മാത്രം എനിക്ക് അവിടെ എത്താന് സാധിച്ചു. അവിടെയെത്തിയപ്പോഴാകട്ടെ ഞാന് ശുശ്രൂഷക്ക് പോകാറുള്ള ചിറ്റൂര് ധ്യാനകേന്ദ്രത്തിലേതുപോലെയുള്ള പരിശുദ്ധ മാതാവിന്റെ രൂപമാണ് കണ്ടത്. അത് കണ്ടതേ എനിക്ക് വലിയ ആശ്വാസം തോന്നി. തുടര്‍ന്ന് ഡോക്ടറെ കണ്ട് ഉടനെതന്നെ കീമോതെറാപ്പി ആരംഭിച്ചു. ആദ്യത്തെ കോഴ്‌സ് കഴിഞ്ഞാല് സൗഖ്യം ലഭിക്കുമെന്നായിരുന്നു ഡോക്ടര് പറഞ്ഞിരുന്നത്. എന്നാല് അത് സംഭവിച്ചില്ല. അത് എന്നെ വളരെയധികം അസ്വസ്ഥനാക്കി.\nവീണ്ടും കീമോ തെറാപ്പി ചെയ്യാന് എനിക്ക് തോന്നിയില്ല. അതിനുമുമ്പ് ഡിവൈന് ധ്യാനകേന്ദ്രത്തില് പോകാമെന്ന് ഞാന് പറഞ്ഞു. പരിചയമുള്ള അച്ചന് വഴി അവിടത്തെ പനയ്ക്കലച്ചന്റെയടുത്ത് പ്രാര്‍ത്ഥിക്കാന് സാഹചര്യമൊരുങ്ങി. അച്ചന്റെ പ്രാര്‍ത്ഥനവഴി എനിക്ക് സൗഖ്യം ലഭിക്കുമെന്നായിരുന്നു ഞാന് കരുതിയത്. എന്നാല് ഇവന്റെ സൗഖ്യം കാണുന്നുണ്ട്. എന്നാല് അതിനായി മൂന്ന് ധ്യാനത്തിലെങ്കിലും പങ്കെടുക്കണമെന്നാണ് അച്ചന് പറഞ്ഞത്. അതെനിക്ക് സ്വീകരിക്കാന് വിഷമമായിരുന്നു.\nഎങ്കിലും രണ്ട് ധ്യാനത്തില് പങ്കെടുത്തു. കിടന്നാണ് ധ്യാനങ്ങളില് പങ്കെടുത്തിരുന്നത്. 2006-ലെ വലിയ ആഴ്ചയിലായിരുന്നു രണ്ടാമത്തെ ധ്യാനം. ആ ദിവസങ്ങളില് ഈശോയുടെ പീഡാനുഭവത്തിന്റെ പങ്കുതന്നെയാണ് എനിക്ക് ലഭിച്ചത്. രണ്ടാമത്തെ ദിവസം ദിവ്യകാരുണ്യ ആരാധനയില് മുമ്പിലിരുന്ന് ഡാഡിക്കൊപ്പം പങ്കെടുത്തു. എന്റെയരികില് വരാറുള്ള പരിചയമുള്ള സിസ്റ്ററിന്റെ നിര്‍ബന്ധപ്രകാരമാണ് അങ്ങനെ ചെയ്തത്. ആ ആരാധനയില് സൗഖ്യത്തിന്റെ കണ്ണുനീര് ധാരയായി എന്റെ കണ്ണുകളില്‍നിന്ന് ഒഴുകി.\nട്യൂമറുള്ള ഒരു യുവാവിനെ ഈശോ സ്പര്‍ശിക്കുന്നു എന്ന് സന്ദേശം ലഭിച്ചു. ആ സമയത്ത് എന്റെ ശരീരത്തില് എന്തോ ഒരു ശക്തി വന്നു നിറയുന്നതുപോലെ എനിക്ക് അനുഭവപ്പെട്ടു. പിന്നീട് ധ്യാനം പൂര്‍ത്തിയാക്കി വീട്ടിലെത്തി. അതിനുശേഷം ശാലോം ടി.വിയില് ആന്റണി പയ്യപ്പിള്ളിയച്ചന്റെ വചനസന്ദേശത്തിലൂടെ എനിക്ക് ഒരു വചനം ലഭിച്ചു, യാക്കോബ് 5:15- ”വിശ്വാസത്തോടെയുള്ള പ്രാര്‍ത്ഥന രോഗിയെ സുഖപ്പെടുത്തും, കര്‍ത്താവ് അവനെ എഴുന്നേല്പിക്കും.” അത് എന്നോട് കര്‍ത്താവ് പറയുന്നതായി തോന്നി.\nആ വചനം പറഞ്ഞാണ് പിന്നീടെല്ലാം പ്രാര്‍ത്ഥിച്ചത്. തുടര്‍ന്ന് ഒരു കോഴ്‌സ് കീമോതെറാപ്പി കൂടി ചെയ്യാന് ഡോക്ടര് പറഞ്ഞതനുസരിച്ച് അപ്രകാരം ചെയ്തു. എങ്കിലും ഈ വചനമായിരുന്നു എന്റെ ബലം. അതിനുശേഷം ടെസ്റ്റിന് വിധേയനാകുമ്പോള് എനിക്ക് സൗഖ്യം ലഭിച്ചു എന്ന് മനസ്സിലാകുമെന്നും രോഗികള്‍ക്കായി ശുശ്രൂഷ ചെയ്യാന് കര്‍ത്താവ് എന്നെ ഉപയോഗിക്കുമെന്നുമുള്ള ചിന്തയായിരുന്നു ലഭിച്ചത്. തുടര്‍ന്ന് അന്ന് വൈകിട്ട്6മണിക്ക് ടെസ്റ്റ് റിസല്‍റ്റ് വരുന്നതുവരെ ഞാന് അമലയിലെ ആരാധനാചാപ്പലിലിരുന്നു.\nറിസല്‍റ്റ് വന്നപ്പോള് എനിക്ക് പൂര്‍ണസൗഖ്യം ലഭിച്ചുകഴിഞ്ഞു എന്ന് മനസ്സിലായി. പിന്നീട് മരുന്നുപോലും വേണ്ടിവന്നില്ല. എന്നാല് സ്‌കാന് റിപ്പോര്‍ട്ടനുസരിച്ച് സൗഖ്യം പൂര്‍ണമാണോ എന്ന് സംശയം തോന്നിയതിനാല് ഡാഡി അതുമായി കാന്‍സര്‍രോഗവിദഗ്ധനായ ഡോ. ഗംഗാധരന്റെയടുത്ത് പോയി. ഞാന് പൂര്‍ണമായും രോഗവിമുക്തനായി എന്ന് അദ്ദേഹവും സ്ഥിരീകരിച്ചു. ആ സമയമായപ്പോഴേക്കും ഞാന് പ്രഥമ പരിഗണന ഈശോയുടെ ശുശ്രൂഷക്ക് നല്കാന് തീരുമാനിച്ചിരുന്നു. പിന്നീടുള്ള നാളുകളില് കുട്ടികള്‍ക്കായുള്ള രോഗശാന്തി ശുശ്രൂഷ നടത്താന് അവിടുന്ന് എന്നെ ഉപയോഗിക്കാനാരംഭിച്ചു.\nഅതിലൂടെ അനേകം കുട്ടികളെ ഈശോ സൗഖ്യപ്പെടുത്തുന്നു. ഒരിക്കല് അപ്രകാരം ശുശ്രൂഷ ചെയ്തപ്പോള് ഏറെ നാളായി കഴുത്തില് മുഴയുണ്ടായിരുന്ന ഒരു പെണ്‍കുട്ടിയുടെ മുഴ മാറി. സന്തോഷത്തിന്റെ കണ്ണുനീര്‍കാരണം അവള്‍ക്കത് പറയാന്‍പോലും കഴിയുന്നുണ്ടായിരുന്നില്ല. അവളുടെ കൂട്ടുകാരിയാണ് അവള്‍ക്കായി അത് സാക്ഷ്യപ്പെടുത്തിയത്. അതെന്നെ വല്ലാതെ സ്പര്‍ശിച്ച സംഭവമാണ്. എന്റെ ജീവിതാനുഭവത്തിലൂടെ എനിക്ക് ഉറപ്പായും പറയാന് സാധിക്കും, ഈശോയുടെ പീഡാനുഭവവും കുരിശുമരണവും ഉയിര്‍പ്പും സത്യമാണെന്ന്. കാരണം ഈശോയുടെ പീഡകളില് എന്നെ പങ്കുചേര്‍ത്ത സ്‌നേഹവാനായ ദൈവം ഉയിര്‍പ്പിന്റെ സന്തോഷവും എനിക്ക് നല്കി. അവിടുന്ന് ഇന്നും ജീവിക്കുന്നു.\nഅനുരാഗ് പയസ്, കൊച്ചി


അവണങ്ങാട്ടു് പണിക്കരും ചാത്തന്മാരും - Sayahna\nഅവണങ്ങാട്ടു പണിക്കരുടെ ഭവനം കൊച്ചിരാജ്യത്തു് തൃശ്ശിവപേരൂർ താലൂക്കിൽ കിഴക്കുംമുറി വില്ലേജിൽ പെരിങ്ങോട്ടുകര ദേശത്താണു്. ആ ഗൃഹത്തിൽ ഒരു കാലത്തു് ഒരു പുരു‌ഷനല്ലാതെ മറ്റാരുമില്ലാതായിത്തീരുകയാൽ ഒടുവിൽ ശേ‌ഷിച്ച ആ പണിക്കർ ഗുരുവായൂർ സമീപം കണ്ണഞ്ചിറ എന്ന ദിക്കിൽനിന്നു് ഒരു സ്ത്രീയെ വിവാഹം ചെയ്തു സ്വഗൃഹത്തിൽ കൊണ്ടുവന്നു താമസിപ്പിച്ചു. ഇപ്പോൾ ആ ഗൃഹത്തിലുള്ളവരെല്ലാം ആ ദമ്പതിമാരുടെ സന്താനപരമ്പരയിലുൾപ്പെട്ടവരാണു്. ആ ദമ്പതിമാർക്കു് “ഉണ്ണിത്താമൻ” എന്നും “കേളുണ്ണി” എന്നും രണ്ടു പുത്രന്മാരും നാലഞ്ചു സ്ത്രീസന്താനങ്ങളുമുണ്ടായി. ആ ഗൃഹത്തിൽ ഒടുവിൽ ഏകാകിയായിത്തീർന്നിരുന്ന ആ പണിക്കർ തന്റെ സർവസ്വവും തന്റെ ഭാര്യയ്ക്കും മക്കൾക്കുമായി കൊടുക്കുകയും അവരെ തന്റെ കുടുംബാവകാശികളാക്കിത്തീർക്കുകയും ചെയ്തതിന്റെ ശേ‌ഷമാണു ചരമഗതിയെ പ്രാപിച്ചതു്. അതിനാൽ അദ്ദേഹത്തിന്റെ സന്താനങ്ങൾക്കും “അവണങ്ങാട്ടു പണിക്കർ” എന്നുള്ള പേരു തന്നെ സിദ്ധിച്ചു.\nസ്വപിതാവു കാലധർമ്മത്തെ പ്രാപിച്ചതിന്റെ ശേ‌ഷം ഉണ്ണിത്താമപ്പണിക്കരും കേളുണ്ണിപ്പണിക്കരും കുറച്ചുകാലം വിദ്യാഭ്യാസാർത്ഥം മാതുലഗൃഹത്തിൽ പോയി താമസിച്ചിരുന്നു. ആ ഗൃഹക്കാർ പുരാതനകാലം മുതൽക്കുതന്നെ വലിയ വിദ്വന്മാരും മാന്ത്രികൻമാരുമായിരുന്നു. അതിനാൽ അവരുടെ സഹവാസവും അഭ്യാസവും നിമിത്തം ഇരുവരും വലിയ വിദ്വാന്മാരും മന്ത്രവാദികളുമായിത്തീർന്നു. വിദ്യാഭ്യാസം കഴിഞ്ഞതിന്റെ ശേ‌ഷം അവർ മടങ്ങിവന്നു് പിതൃദത്തമായ സ്വഗൃഹത്തിൽതന്നെ താമസമുറപ്പിച്ചു. മന്ത്രവാദികൾക്കു് അവരുടെ കർമ്മങ്ങൾ ശരിയായി ഫലിക്കുന്നതിനു് ഏതെങ്കിലും ഒരു മൂർത്തിയെ സേവിച്ചു പ്രത്യക്ഷമാക്കി വേക്കേണ്ടതു് അത്യാവശ്യമാണു്. അതിനാൽ ഉണ്ണിത്താമപ്പണിക്കരും കേളുണ്ണിപ്പണിക്കരും ഗണപതിയെ സേവിച്ചു പ്രത്യക്ഷമാക്കി. അവർ അവർക്കു രണ്ടുപേർക്കും ഇരിക്കുവാൻ മതിയാകത്തക്ക വിസ്താരത്തോടുകൂടി ഒരു കിണർ കുഴിപ്പിച്ചു് അതിൽ ഇറങ്ങിയിരുന്നു തപസ്സുചെയ്താണു് ഗണപതിയെ പ്രത്യക്ഷമാക്കിയതു്. ആ കിണറിനു വളരെ താഴ്ചയുണ്ടായിരുന്നെങ്കിലും അതിൽ വെള്ളമുണ്ടായിരുന്നില്ല. അതിനാൽ അതിന്റെ അടിയിലും മുകളിലും കല്ലു പാകി തളം ചെയ്തിരുന്നു. അതിലേക്കു് ഇറങ്ങുവാൻ ഒരു വശത്തുകൂടിയാണു് വഴി വെച്ചിരുന്നതു്.\nഅവർ ഗണപതിയെ സേവിച്ചു പ്രത്യക്ഷമാക്കിയതിന്റെ ശേ‌ഷം കാലടി ഭട്ടതിരിമാരെപ്പോലെ ആ ദേവൻമുഖാന്തരം ആത്മാർത്ഥമായും പരാർത്ഥമായും പല കാര്യങ്ങൾ സാധിക്കുകയും സാധിപ്പിക്കുകയും ചെയ്തുകൊണ്ടിരുന്നു. എങ്കിലും അവർക്കു് അതൊന്നുകൊണ്ടും തൃപ്തിയായില്ല.\nഅക്കാലത്തു് “പഞ്ചനലൂർ ഭട്ടതിരി” എന്നു പ്രസിദ്ധനായിട്ടു് ഒരു മാന്ത്രികനുണ്ടായിരുന്നു. അദ്ദേഹം ചാത്തന്മാരെ സേവിച്ചു പ്രത്യക്ഷപ്പെടുത്തി, തന്റെ വശംവദന്മാരാക്കിത്തീർത്തിരുന്നു. ആദ്യം അദ്ദേഹത്തിന്റെ അധീനതയിൽ നാനൂറു ചാത്തന്മാരുണ്ടായിരുന്നു. അവരിൽ പത്തു മൂർത്തികളെ പ്രസിദ്ധ മാന്ത്രികനായ കാട്ടുമാടസ്സു നമ്പൂതിരിക്കു വിട്ടു കൊടുത്തതുപോകെ മുന്നൂറ്റിത്തൊണ്ണൂറു ചാത്തന്മാരാണു് ഭട്ടതിരിക്കുണ്ടായിരുന്നതു്. ആ ചാത്തന്മാർ മുഖാന്തരം ഭട്ടതിരിയും അനേക കാര്യങ്ങൾ സാധിക്കുകയും അന്യന്മാർക്കു സാധിപ്പിച്ചുകൊടുക്കുകയും ചെയ്തു കൊണ്ടിരുന്നു. ഗണപതി മുഖാന്തരം പണിക്കർ സാധിച്ചിരുന്നതിലധികം കാര്യങ്ങൾ ഭട്ടതിരി ചാത്തന്മാർമൂലം സാധിച്ചിരുന്നു. ഗണപതിയെക്കൊണ്ടു ദാസ്യപ്രവൃത്തിയൊന്നും ചെയ്യിക്കാൻ പാടില്ലാത്തതിനാലും ചാത്തന്മാരെക്കൊണ്ടു സകലപ്രവൃത്തികളും ചെയ്യിക്കാമായിരുന്നതു കൊണ്ടും ഓരോ കാര്യങ്ങൾ സാധിക്കുന്നതിനായി പണിക്കരുടെ അടുക്കൽ ചെല്ലുന്നതിലധികം ആളുകൾ ഭട്ടതിരിക്കാണു് അധികമുണ്ടായിക്കൊണ്ടിരുന്നതു്. ഈ വർത്തമാനമറിഞ്ഞതിനാൽ ഏതുവിധവും ചാത്തന്മാരെ സ്വാധീനപ്പെടുത്തണമെന്ന ഒരാഗ്രഹം പണിക്കർക്കു കലശലായിട്ടുണ്ടായി. അതിനാൽ ആ സഹോദരന്മാർ രണ്ടുപേരും പഞ്ചനല്ലൂർ ഭട്ടതിരിയുടെ അടുക്കൽച്ചെന്നു് അദ്ദേഹത്തിന്റെ ചാത്തന്മാരിൽ ചിലരെ തങ്ങൾക്കു വിട്ടുതരേണമെന്നു് അപേക്ഷിച്ചു. അപ്പോൾ താനൊരു ബ്രാഹ്മണനായിരിക്കുന്ന സ്ഥിതിക്കു നീചമൂർത്തികളായ ചാത്തന്മാരെ സേവിച്ചുകൊണ്ടിരിക്കുന്നതു് അത്ര ഉത്തമമല്ലെന്നും തനിക്കു് ഈശ്വരന്മാരായിട്ടുള്ള മൂർത്തികളിൽ ആരെയെങ്കിലും സ്വാധീനപ്പെടുത്തണമെന്നും അതിനു് അവണങ്ങാട്ടു പണിക്കരുടെ ഗണപതിയെത്തന്നെ ആയാൽക്കൊള്ളാമെന്നും വിചാരിച്ചുകൊണ്ടിരിക്കുകയായിരുന്നു. ചാത്തന്മാരെ യഥാക്രമം സേവിച്ചുകൊണ്ടിരിക്കുന്നവരായ ആരെയെങ്കിലും ഏല്പിക്കാതെ വെറുതെ വിട്ടയച്ചാൽ അവർ ഉപദ്രവിച്ചെങ്കിലോ എന്നുള്ള ഭയവും ഭട്ടതിരിക്കു സാമാന്യത്തിലധികമുണ്ടായിരുന്നു. അതിനാൽ ഉണ്ണിത്താമപ്പണിക്കരും സഹോദരനും കൂടി ചെന്നു് അപേക്ഷിച്ച ഉടനെ ഭട്ടതിരി, “എന്റെ ചാത്തന്മാരിൽ ചില മൂർത്തികളെമാത്രമാക്കേണ്ട, ഇവിടെ എനിക്കു് അധീനന്മാരായിട്ടു പത്തു കുറച്ചു മുന്നൂറ്റിത്തൊണ്ണൂറു ചാത്തന്മാരാണുള്ളതു്. അവരെയൊക്കെ പണിക്കർക്കു വിട്ടുതന്നേക്കാം. എന്നാൽ പണിക്കരുടെ ഗണപതിയെ എനിക്കു വിട്ടു തരണം. ചാത്തന്മാരെക്കൊണ്ടുണ്ടാകുന്നിടത്തോളം ഉപകാരവും ആദായവും ഗണപതിയെക്കൊണ്ടുണ്ടാവുകയില്ല. എങ്കിലും ആ നഷ്ടം ഞാൻസഹിച്ചുകൊള്ളാം” എന്നു പറഞ്ഞു. ഭട്ടതിരിയുടെ ഈ അഭിപ്രായത്തെ ഉണ്ണിത്താമപ്പണിക്കരും സഹോദരനും സസന്തോ‌ഷം പൂർണ്ണമായി സമ്മതിക്കുകയും രണ്ടു കൂട്ടക്കാരും അവരുടെ സേവാമൂർത്തികളെ പരസ്പരം വിട്ടുകൊടുക്കുകയും ഗണപതിയെ സേവിച്ചുകൊണ്ടിരിക്കുന്നതിനുള്ള മുറകളെ പണിക്കർ ഭട്ടതിരിക്കും, ചാത്തന്മാരെ സേവിക്കുവാനുള്ള ക്രമങ്ങൾ ഭട്ടതിരി പണിക്കർക്കും ഉപദേശിക്കുകയും അങ്ങനെ അവണങ്ങാട്ടു ഗണപതി പഞ്ചനല്ലൂർ ഗണപതിയും പഞ്ചനല്ലൂർ ചാത്തന്മാർ അവണങ്ങാട്ടു ചാത്തന്മാരുമായിത്തീരുകയും ചെയ്തു.\nഉണ്ണിത്താമപ്പണിക്കരും കേളുണ്ണിപ്പണിക്കരും സമാധിയിലായിരുന്ന കിണറിന്റെ മേൽഭാഗം കലു പാകി അടചിരുന്നു എന്നു മുൻപു് പറഞ്ഞിട്ടുണ്ടല്ലോ. അതു് അവർ ഒരു മുല്ലത്തറയാക്കുകയും ആ മുല്ലത്തറയിൽ ചാത്തന്മാരെ എല്ലാം കുടിയിരുത്തുകയും ചെയ്തു.\nഈ ചാത്തന്മാരെല്ലാം ശ്രീ പരമേശ്വരനു വി‌ഷ്ണുമായയിൽ നിന്നു ജനിച്ച പുത്രന്മാരാണെന്നും മായയ്ക്കു് അധീനന്മാരായിട്ടാണു് അവർ വർത്തിക്കുന്നതെന്നുമാണു് വിശ്വസിച്ചുപോരുന്നതു്. അവണങ്ങാട്ടു ശ്രീകോവിൽ പണിയിച്ചു് അതിനുള്ളിൽ വി‌ഷ്ണുമായയേയും പ്രതി‌ഷ്ഠിച്ചിട്ടുണ്ടു്. മായയുടെ രൂപം അര മുതൽ കീഴ്പോട്ടു സ്ത്രീയും മേല്പോട്ടു പുരു‌ഷനുമായിട്ടാണിരിക്കുന്നതു്. ഇവിടെ രണ്ടു നേരവും പൂജയുണ്ടു്. കാലത്തു് നിവേദ്യം, മലർ, പഴം, ശർക്കര, ഇളനീർ മുതലായവയാണു്. വൈകുന്നേരം അത്താഴപ്പൂജയ്ക്കു്കു നിവേദ്യത്തിനു നാഴിയരി പതിവുണ്ടു്. അതു് തൃശ്ശിവപേരൂർ അയ്യന്തോൾ പടിഞ്ഞാറ്റിടത്തു നമ്പൂരിപ്പാട്ടിലെ വക വഴിപാടാണു്. ഈ നമ്പൂരിപ്പാടു് ഇവിടെ ഇങ്ങനെ ഒരു വഴിപാടു് വകവെച്ചു കൊടുത്തു പതിവായി നടത്തിത്തുടങ്ങിയതിന്റെ കാരണം താഴെ പറയുന്നു.\nപടിഞ്ഞാറ്റിടത്തെ ദായാദന്മാരായി കിഴക്കിനിയിടം എന്നൊരു ഇല്ലക്കാരും കൂടി അവിടെത്തന്നെ ഉണ്ടായിരുന്നു. ആ ഇല്ലത്തു പുരു‌ഷന്മാരെല്ലാം മരിച്ചു ചില അന്തർജ്ജനങ്ങൾ മാത്രമായിത്തീർന്നകാലത്തു് പടിഞ്ഞാറ്റിടത്തു് നമ്പൂരിപ്പാടു് ആ അന്തർജ്ജനങ്ങളെയെല്ലാം ആജീവനാന്തം വേണ്ടതുപോലെ രക്ഷിച്ചുകൊള്ളാമെന്നു പറഞ്ഞു് അവരുടെ വസ്തുവകകളെലാം അവരോടു് എഴുതിവാങ്ങി കൈവശപ്പെടുത്തി. കിഴക്കിനിടം വഴിയായി വളരെ സ്വത്തുക്കളുണ്ടായിരുന്നു. എങ്കിലും പടിഞ്ഞാറ്റിടത്തു നമ്പൂരിപ്പാടു് ആ അന്തർജ്ജനങ്ങളെ വേണ്ടപോലെ രക്ഷിച്ചില്ല. ചെലവിനുപോലും യഥാകാലം വേണ്ടതുപോലെ കൊടുക്കായ്കയാൽ ആ അന്തർജ്ജനങ്ങൾ മുഴുപ്പട്ടിണികിടന്നു വി‌ഷമിച്ചു. അതിനാൽ അവർ “ഞങ്ങൾക്കു ബുദ്ധിമുട്ടിനു ഇടയാകാതെ വേണ്ടതെല്ലാം തരുവിച്ചാൽ ഞങ്ങൾ അവണങ്ങാട്ടു ചാത്തന്മാർക്കു വഴിപാടായി നൂറു പണം കൊടുത്തേയ്ക്കാം” എന്നു നിശ്ചയിച്ചുകൊണ്ടു ചാത്തന്മാരെ മനസ്സുകൊണ്ടു വന്ദിച്ചു പ്രാർത്ഥിച്ചു. ഉടനെ പടിഞ്ഞാറ്റിടത്തു ചാത്തന്റെ ഉപദ്രവങ്ങൾ തുടങ്ങി. ഭക്ഷണസാധനങ്ങളിൽ തലമുടി, കരിക്കട്ട, അമേധ്യം മുതലായവ കൊണ്ടുചെന്നു് ഇടുക, തേവാരപ്പുരയിലുള്ള വിഗ്രഹങ്ങളും സാളഗ്രാമം, ശിവലിംഗം മുതലായവയും എടുത്തു തുപ്പൽക്കുഴിയിലും എച്ചിൽക്കുഴിയിലും കക്കൂസിലും മറ്റും കൊണ്ടുചെന്നു് ഇടുക, പുരയ്ക്കകത്തു കിടന്നുറങ്ങുന്ന കൊച്ചുപെൺകുട്ടികളെ എടുത്തു നാലുകെട്ടിന്റെ മുകളിലുള്ള ഉത്തരത്തിന്മേലും കിണറ്റിന്റെ വക്കത്തും മറ്റും കൊണ്ടു ചെന്നു കിടത്തുക, അന്തർജ്ജനങ്ങളും മറ്റും ഉടുത്തിരിക്കുന്ന വസ്ത്രങ്ങൾക്കു് ആകസ്മാൽ തീപിടിക്കുക മുതലായ ഉപദ്രവങ്ങൾ അവിടെ ദുസ്സഹമായിത്തീർന്നു. എന്നാൽ ചാത്തന്മാരെ പ്രത്യക്ഷമായി അവിടെയെങ്ങും ആരും കാണുകയുമില്ല. ഉപദ്രവങ്ങൾ സഹിക്കവയ്യാതെയായപ്പോൾ നമ്പൂരിപ്പാടു് ഒരു ദൈവജ്ഞനെ വരുത്തി പ്രശ്നം വെയ്പിച്ചു നോക്കിക്കുകയും ഈ ഉപദ്രവങ്ങളെല്ലാം കിഴക്കിനിടത്തെ അന്തർജ്ജനങ്ങളുടെ പ്രാർത്ഥന നിമിത്തം അവണങ്ങാട്ടു ചാത്തന്മാർ ചെയ്യുന്നതാണെന്നും അന്തർജ്ജനങ്ങൾ വഴിപാടായി നിശ്ചയിച്ചിട്ടുള്ള നൂറു പണം അവണങ്ങാട്ടു കൊണ്ടുചെന്നു കൊടുക്കുകയും അന്തർജ്ജനങ്ങൾക്കു് ബുദ്ധിമുട്ടിനു് ഇടയാകാതെ വേണ്ടതെല്ലാം ധാരാളമായി കൊടുത്തുതുടങ്ങുകയും ചെയ്താൽപ്പിന്നെ ഉപദ്രവമൊന്നും ഉണ്ടാവുകയില്ലെന്നു പ്രശ്നക്കാരൻ വിധിക്കുകയും നമ്പൂരിപ്പാടു് അപ്രകാരമെല്ലാം ചെയ്യുകയും ഉപദ്രവം മാറുകയും ചെയ്തു. അപ്പോൾ നമ്പൂരിപ്പാട്ടിലേക്കു ചാത്തന്മാരെക്കുറിച്ചു് ഏറ്റവും ഭക്തിയും വിശ്വാസവും ജനിച്ചു. ആ മൂത്ത നമ്പൂരിപ്പാട്ടിലേക്കു് അൻപത്തഞ്ചും അദ്ദേഹത്തിന്റെ അനുജനു് അൻപതും വയസ്സു വീതം പ്രായമായിരുന്നു. അവർ രണ്ടുപേരും വേളികഴിച്ചിരുന്നു. എങ്കിലും അവർക്കു പെൺകിടാങ്ങളല്ലാതെ പുത്രസന്താനമുണ്ടായിട്ടില്ലായിരുന്നു. അതിനാൽ അതിലേക്കു ചാത്തന്മരുടെ കല്പനയൊന്നു കേട്ടാൽ കൊള്ളാമെന്നു് അവർ വിചാരിക്കുകയും പരസ്പരം പറയുകയും ചെയ്തു. അടുത്തദിവസം ചാത്തന്മാരുടെ വെളിച്ചപ്പാടു തുള്ളി പടിഞ്ഞാറ്റിടത്തു ചെലുകയും “മൂസ്സാമ്പൂരിപ്പാടു് ഒന്നുകൂടി വേളികഴിക്കണം. അതു് ഏറ്റവും ദാരിദ്രമുള്ള ഒരു ഇല്ലത്തു നിന്നായിരിക്കണം. സ്ത്രീധനമായി യാതൊന്നും വാങ്ങരുതു്. എന്നാൽ ഉണ്ണിയുണ്ടാകും” എന്നു കല്പിച്ചിട്ടു് വെളിച്ചപ്പാടു് അപ്പോൾത്തന്നെ മടങ്ങിപ്പോവുകയും വലിയ നമ്പൂരിപ്പാടു് ആ കല്പനപ്രകാരം വീണ്ടും വിവാഹം കഴിക്കുകയും അതിൽനിന്നു് അചിരേണ ഉണ്ണിയുണ്ടാവുകയും ചെയ്തു. അതിനാൽ സന്തോ‌ഷിച്ചാണു് നമ്പൂരിപ്പാടു് അവണങ്ങാട്ടു് അത്താഴപ്പൂജയ്ക്കു നാഴിയരിവീതം നിവേദ്യത്തിനു വകവെച്ചുകൊടുത്തതു്. ഇതു കൂടാതെ ആ ഇല്ലത്തുനിന്നു് ആണ്ടിൽക്കോളായി (ആണ്ടുതോറുമുള്ള വഴിപാടായി) ഒരു സംഖ്യ ഇപ്പോഴും കൊടുത്തുവരുന്നുമുണ്ടു്.\nഅവണങ്ങാട്ടു പണിക്കരുടെ കുടുംബത്തിൽ മുമ്പു പറഞ്ഞ മൂന്നുപേർ (ഉണ്ണിത്താമപ്പണിക്കരും, കേളുണ്ണിപ്പണിക്കരും, കുഞ്ചുണ്ണിപ്പണിക്കരും) അല്ലാതെ വേറെ ആരും ചാത്തന്മാരെ സേവിച്ചു പ്രത്യക്ഷപ്പെടുത്തീട്ടില്ല. എങ്കിലും അവരുടെ അനന്തവരും ചാത്തന്മാരെ തങ്ങളുടെ പരദൈവങ്ങളെന്നു വിചാരിച്ചു യഥാശക്തി ഭക്തിപൂർവം സേവിച്ചു കൊണ്ടാണിരിക്കുന്നതു്. അതിനു് ഇപ്പോഴും വലിയ ഭേദഗതി വന്നിട്ടില്ല. അവിടെ പതിവുള്ള കർമ്മാദികളെല്ലാം ഒരുവിധം ശരിയായി ഇപ്പോഴും നടത്തിപ്പോരുന്നുണ്ടു്.\nചാത്തന്മാരെ ഉദ്ദേശിച്ചു് ഇവിടെ പ്രധാനമായി ചെയ്യുന്നതു് “വെള്ളാട്ടു കർമ്മം” എന്നൊന്നാണു്. ഇതു പണിക്കരുടെ വകയായിട്ടും അന്യന്മാരുടെ വഴിപാടായിട്ടും നടത്താറുണ്ടു്. ഈ കർമ്മം എഴു ദിവസംകൊണ്ടാണു കഴിഞ്ഞുകൂടുന്നതു്. ഇതിനു് എഴുദിവസത്തേക്കുംകൂടി ആയിരത്തഞ്ഞൂറു രൂപയിൽ കുറയാതെ ചെലവു വരും. ഈ കർമ്മത്തിന്റെ ചടങ്ങുകൾ ആകപ്പാടെ നോക്കിയാൽ ഇതു് ഒരുവക ഉത്സവം തന്നെയാണെന്നു പറയാം. ഇതിലേക്കുള്ള ചെലവു കാഴ്ചക്കാരായും മറ്റും വരുന്ന ജനങ്ങൾ കാണിക്കയായിട്ടും വഴിപാടായിട്ടും ആണ്ടിൽക്കോളായും മറ്റും കൊടുത്തും വരുന്ന മുതൽകൊണ്ടു് ഏകദേശം എല്ലാം നടക്കാറുണ്ടു്. സ്വല്പം വല്ലതും പോരാതെ വന്നാൽ അതു പണിക്കർ കയ്യിനാൽ ചെലവുചെയ്യുകയുമാണു് പതിവു്.\nവെള്ളാട്ടുകർമ്മം തുടങ്ങുന്നതിനു് തലേദിവസംതന്നെ മായയുടെ ക്ഷേത്രവും ചുറ്റുമുള്ള സ്ഥലങ്ങളും കുലവാഴകൾ, മാലകൾ, തോരണങ്ങൾ മുതലായവ കൊണ്ടു് അലങ്കരിച്ചു മോടിപിടിപ്പിക്കും. ചാത്തന്മാരെ കുടിയിരുത്തിയിരിക്കുന്ന മുല്ലത്തറയുടെ കിഴക്കുവശത്തു് ഒരു പന്തൽ ഇട്ടു് അവിടേയും കെട്ടി വിതാനിച്ചു് അലങ്കരിക്കും. പിറ്റേദിവസം രാത്രിയിൽ അത്താഴപ്പൂജ കഴിഞ്ഞാലുടനെ മായയുടെയും ഉണ്ണിത്താമപ്പണിക്കർ മുതലായ മൂന്നുപാസകന്മാരുടെയും തിടമ്പുകൾ എഴുന്നള്ളിച്ചു വാദ്യ ഘോ‌ഷങ്ങളോടുകൂടി ക്ഷേത്രപ്രദക്ഷിണം നടത്തും. അതു കഴിഞ്ഞാൽ നാലു തിടമ്പും ചാത്തന്മാരെ കുടിയിരുത്തിയിരിക്കുന്ന മുല്ലത്തറയുടെ മുൻവശത്തു കെട്ടിയലങ്കരിച്ചിട്ടുള്ള പന്തലിൽ എഴുന്നള്ളിച്ചു വയ്ക്കും. അപ്പോഴേക്കും നേരം ഏകദേശം പന്ത്രണ്ടുമണിയാകും. പിന്നെ കർമ്മം തുടങ്ങുകയായി. അതു കഴിഞ്ഞാൽപ്പിന്നെ “മുടിയാട്ടം” എന്നൊരു ക്രിയയുണ്ടു്. അതു് ഏതാനും സ്ത്രീകൾ തലമുടി അഴിച്ചിട്ടു് അങ്ങോട്ടും ഇങ്ങോട്ടും ആടുകയാണു്. അതിനുശേ‌ഷം “തിരുപ്പുറപ്പാടു്” എന്നൊന്നുണ്ടു്. അതു പുരു‌ഷന്മാർ പാർവതീപരമേശ്വരന്മാർ, ബ്രഹ്മരാക്ഷസന്മാർ, വി‌ഷ്ണുമായ, കാളിവാക എന്നിവരുടെ വേ‌ഷം കെട്ടി ആടുകയാണു്. എല്ലാ ദിവസവും ആദ്യം കർമ്മം ചെയ്യുന്നതു കേളുണ്ണിപ്പണിക്കരെ ഉദ്ദേശിച്ചാണു്. അതിനുശേ‌ഷമാണു് മറ്റുള്ളവർക്കായിട്ടുള്ള കർമ്മം ചെയ്യുന്നതു്. ഈ കർമ്മങ്ങളുടെ അവസാനത്തിങ്കൽ എല്ലാ ദിവസവും വെളിച്ചപ്പാടു തുള്ളി ചിലതൊക്കെ കല്പിക്കും. അതോടുകൂടി കർമ്മം അവസാനിക്കുകയും ചെയ്യും. ഇങ്ങനെ ഏഴു ദിവസം കഴിഞ്ഞാൽ എട്ടാം ദിവസം “കൊലയനാട്ടം” എന്നൊരു ക്രിയകൂടി പതിവുണ്ടു്. അതു് ഒരാൾ ഒരു മലനായാടിയുടെ (മലവേടന്റെ) വേ‌ഷം ധരിച്ചു നൃത്തം ചെയ്യുകയാണു്. അതുകൂടി കഴിഞ്ഞാൽ വെള്ളാട്ടുകർമ്മം സംബന്ധിച്ചു പിന്നെയൊന്നുമില്ല.\nഅവണങ്ങാട്ടു പണിക്കരുടെ ഗൃഹത്തിൽനിന്നു് ഏകദേശം ഒരു നാഴിക അകലെയായി ഏറ്റവും ധനവാനായ ഒരീഴവൻ താമസിച്ചിരുന്നു. അവനു ചാത്തന്മാരെക്കുറിച്ചു നല്ല വിശ്വാസമില്ലായിരുന്നു. എന്നാൽ ആ മൂർത്തികൾക്കു് എന്തോ ഒരു ശക്തിയില്ലയോ എന്നൊരു ശങ്കയുണ്ടായിരുന്നു. ഒരു തവണ വെള്ളാട്ടുകർമ്മം കാണുന്നതിനു് ഈ ഈഴവനും പോയിരുന്നു. എല്ലാവരും കാണിക്കയിടുമ്പോൾ താനും വല്ലതും ചെയ്യാതെയിരുന്നാൽ അതു് അലൗകികമായിത്തീരുമല്ലോ എന്നു വിചാരിച്ചു് അവൻ ഒരണ മാത്രം കൊണ്ടുപോയിരുന്നു. കർമ്മാവസാനത്തിങ്കൽ വെളിച്ചപ്പാടു തുള്ളി ചില പ്രാർത്ഥനക്കാരോടും മറ്റും ഓരോന്നു കല്പിച്ചു നടന്ന കൂട്ടത്തിൽ ഈ ഈഴവന്റെ അടുക്കൽചെന്നു് “ഇന്നു് കൊണ്ടുവന്നിരിക്കുന്ന ഒരണ ഇവിടെ കൊടുത്തേക്കുക. ബാക്കി ഇന്നസംഖ്യ (നൂറു രൂപയോ മറ്റോ) നാളെ കൊണ്ടുവന്നു കൊടുത്തേക്കണം. കൊടുത്തില്ലെങ്കിൽ ഉപദ്രവങ്ങളുണ്ടാകും” എന്നു കല്പിച്ചു. അവൻ ഒരണ മാത്രമാണു കൊണ്ടുചെന്നിരിക്കുന്നതെന്നു് മറ്റാരും അറിഞ്ഞിരുന്നില്ല. അതിനാൽ വെളിചപ്പാടിന്റെ കല്പന കേട്ടപ്പോൾ അവൻ അത്ഭുതപ്പെടുകയും ചാത്തന്മാരെക്കുറിച്ചു് അവന്റെ മനസ്സിൽ വിശ്വാസം ജനിക്കുകയും ചെയ്തു. വെളിച്ചപ്പാടു കല്പിച്ച സംഖ്യ അവൻ പിറ്റേ ദിവസം തന്നെ കൊണ്ടു ചെന്നു കൊടുത്തു. എന്നു മാത്രമല്ല, ആ സംഖ്യ ആണ്ടുതോറും അവന്റെ കുടുംബത്തിൽനിന്നു് ഇപ്പോഴും കൊടുത്തുവരുന്നുമുണ്ടു്.\n’ഒരു തവണ വെള്ളാട്ടുകർമ്മം നടന്നുകൊണ്ടിരിക്കുമ്പോൾ പിറ്റേ ദിവസത്തെ ചെലവിനു വകയൊന്നും കാണായ്കയാൽ പണിക്കർ ഏറ്റവും വി‌ഷണ്ണനായിത്തീർന്നു. ആ സമയം വെളിച്ചപ്പാടു തുള്ളി പണിക്കരെ വിളിച്ചു്, “ഒട്ടും വ്യസനിക്കേണ്ട. ഒരു നല്ല സംഖ്യ ഇപ്പോൾ ഇവിടെ വരും” എന്നു കല്പിച്ചു. ഒരു നാഴിക കഴിഞ്ഞപ്പോൾ ഒരാൾ ഒരു വലിയ സംഖ്യ പണിക്കരുടെ അടുക്കൽ കൊണ്ടുചെന്നു കൊടുത്തിട്ടു് “ഇതു് ഒരു കാര്യസിദ്ധിക്കായി പ്രാർത്ഥിച്ചിരുന്ന പണമാണു്. ഈ സംഖ്യ ഞാൻ തയ്യാറാക്കിവച്ചിട്ടു് വളരെ ദിവസമായി. ജോലിത്തിരക്കുകൾകൊണ്ടു സമയം കിട്ടാഞ്ഞിട്ടാണു് ഇതുവരെ ഇതു് ഇവിടെ കൊണ്ടുവന്നു തരാതെയിരുന്നതു്. ഇന്നു ഞാൻ അത്താഴം കഴിഞ്ഞു കിടന്നുറങ്ങിയ സമയം ആരോ എന്റെ അടുക്കൽ വന്നു്, “ആ സംഖ്യ ഇപ്പോൾത്തന്നെ പണിക്കരുടെ അടുക്കൽ കൊണ്ടുചെന്നു കൊടുക്കണം” എന്നു പല തവണ പറഞ്ഞതായി തോന്നി. കണ്ണു തുറന്നു നോക്കീട്ടു് ആരെയും കണ്ടുമില്ല. എങ്കിലും ഇതു് ഇനിയും വച്ചുകൊണ്ടിരിക്കുന്നില്ല എന്നു നിശ്ചയിച്ചാണു് ഞാൻ ഈ രാത്രിയിൽ തന്നെ ഇതുംകൊണ്ടു് പുറപ്പെട്ടതു്” എന്നു പറയുകയും ആ മനു‌ഷ്യൻ അപ്പോൾത്തന്നെ മടങ്ങിപ്പോവുകയും ചെയ്തു.\nഇങ്ങനെ അവണങ്ങാട്ടു ചാത്തന്മാരുടെ ദിവ്യത്വങ്ങളും അത്ഭുതകർമ്മങ്ങളും ഇനിയും വളരെ പറയാനുണ്ടു്. അവയെല്ലാം പറഞ്ഞു തീർക്കാൻ ആരാലും സാദ്ധ്യമല്ലാത്തതിനാൽ ചില സംഗതികൾ കൂടി പറഞ്ഞിട്ടു് ഈ ഉപന്യാസം അവസാനിപ്പിക്കാമെന്നു വിചാരിക്കുന്നു.\nകൊച്ചിരാജ്യത്തു് ഒരു ഇളയതു് പേ‌ഷ്ക്കാരായിരുന്നു. ഇതു് അത്ര പഴയകാലത്തല്ല. അദ്ദേഹത്തിന്റെ പരിചയക്കാരിൽ ചിലർ ഇപ്പോഴും ജീവിച്ചിരിക്കുന്നുണ്ടു്. അദ്ദേഹത്തിന്റെ ഇല്ലം തൃശ്ശിവപേരൂർ സമീപമാണു്. അദ്ദേഹം ഉദ്യോഗം ഭരിച്ചുകൊണ്ടു് എറണാകുളത്തു താമസിച്ചിരുന്നപ്പോൾ ഇല്ലത്തു ചാത്തന്മാരുടെ ഉപദ്രവം തുടങ്ങി. ഉടനെ ഇതറിഞ്ഞു് അദ്ദേഹം ഇല്ലത്തു ചെന്നു. അപ്പോൾ അവിടെ പലവിധത്തിലുള്ള ഉപദ്രവങ്ങൾ സംഭവിച്ചുകൊണ്ടിരുന്നു. പേ‌ഷ്ക്കാർ ഇല്ലത്തിന്റെ കോലായിൽ (ഇറയത്ത) ഒരു കസേരയിൽ ഇരുന്നുകൊണ്ടു്, “ഇതെല്ലാം ചാത്തന്മാർ ചെയ്യുന്നതാണെന്നു എനിക്കു തോന്നുന്നില്ല. ചാത്തന്മാരെന്നു് ഒരു വകക്കാരുണ്ടെന്നു തന്നെ ഞാൻ വിശ്വസിക്കുന്നില്ല. അങ്ങനെ ചില മൂർത്തികളുണ്ടെങ്കിൽ ഉണ്ടെന്നു് എനിക്കു ബോദ്ധ്യപ്പെടുവാൻ തക്കവിധത്തിൽ എന്തെങ്കിലും ദൃഷ്ടാന്തം കാണിച്ചുതരട്ടെ” എന്നു പറഞ്ഞു. ഉടനെ ആ ഇല്ലത്തിനു മേഞ്ഞിരുന്ന ഓടു് ഓരോന്നാരോന്നായി താഴെ വീണു തുടങ്ങി. ചിലതു പേ‌ഷ്ക്കാരുടെ അടുക്കലും ചെന്നുവീണു. പേ‌ഷ്ക്കാർ ആ ഓടുകൾ എടുത്തുനോക്കിയപ്പോൾ അതിലെലാം “ചാത്തൻ, ചാത്തൻ” എന്നെഴുതിയിരിക്കുന്നതായി കാണുകയും ചെയ്തു. അപ്പോൾ പേ‌ഷ്ക്കാർക്കു ചാത്തന്മാരെക്കുറിച്ചു വളരെ ഭയവും വിശ്വാസവും തോന്നിത്തുടങ്ങി. ഉടനെ ഒരു പ്രശ്നക്കാരനെ വരുത്തി പ്രശ്നം വെയ്പിച്ചുനോക്കിക്കുകയും “ഇതെല്ലാം ഒരു വിരോധിയുടെ പ്രാർത്ഥന നിമിത്തം അവണങ്ങാട്ടു ചാത്തന്മാർ ചെയുന്നതാണു്. ഇതിനു് അവിടെ ചെന്നു കല്പന കേട്ടു കല്പനപ്രകാരമുള്ള പ്രതിവിധികൾ ചെയ്താൽ ശമനമുണ്ടാകും” എന്നു പ്രശ്നക്കാരൻ വിധിക്കുകയും ചെയ്തു. അതിനാൽ പേ‌ഷ്ക്കാർ അവണങ്ങാട്ടു പോയി കല്പന കേൾക്കണമെന്നു് ആവശ്യപ്പെട്ടു. കുറച്ചു സമയം കഴിഞ്ഞപ്പോൾ വെളിച്ചപ്പാടു തുള്ളിവരികയും പ്രശ്നക്കാരൻ പറഞ്ഞതുപോലെ കല്പിക്കുകയും ചെയ്തു. അപ്പോൾ പേ‌ഷ്ക്കാർ “ഈ പ്രാർത്ഥനക്കാരൻ ആരാണെന്നുകൂടി അറിഞ്ഞാൽക്കൊള്ളാമെന്നുണ്ടു്” എന്നു പറഞ്ഞു. അതിനു മറുപടിയായി വെളിചപ്പാടു് “അതറിഞ്ഞിട്ടു നിങ്ങൾക്കു കാര്യമൊന്നുമില്ലല്ലോ. അതിനാൽ അതു പറയാൻ പാടില്ല. നിങ്ങൾക്കു് ഉപദ്രവങ്ങൾ നീങ്ങിയാൽ മതിയല്ലോ, അതിനു് ആ ശത്രു നിശ്ചയിച്ചിരിക്കുന്ന സംഖ്യ ഇവിടെ കൊടുത്താൽ മതി” എന്നു കല്പിച്ചു. പേ‌ഷ്ക്കാർ പിന്നെ തർക്കമൊന്നും പറഞ്ഞില്ല. വെളിച്ചപ്പാടു മടങ്ങിപ്പോരികയും ഇല്ലത്തു് ഉപദ്രവങ്ങളെല്ലാം ശമിക്കുകയും ചെയ്തു. ഇനി ഈ അടുത്ത കാലത്തുണ്ടായ മറ്റൊരു സംഗതി പറയാം.\nതൃശ്ശിവപേരൂർനിന്നു് ആറു നാഴിക വടക്കു് “മുളകുന്നത്തുകാവു്” എന്ന സ്ഥലത്തു താമസക്കാരനും ഒരു വാദ്ധ്യാരുമായ ഒരു പരദേശബ്രാഹ്മണൻ തന്റെ മകളെ പാലക്കാട്ടുകാരനായ ഒരു ബ്രാഹ്മണനു വേളികഴിച്ചു കൊടുത്തു. വലിയ ധനവാനായിരുന്ന പാലക്കാട്ടുകാരൻ ബ്രാഹ്മണൻ വിവാഹം കഴിച്ചിട്ടു് അധികം താമസിയാതെ ചരമഗതിയെ പ്രാപിച്ചു. അതിനാൽ മുളകുന്നത്തുകാവുകാരൻ പുത്രിയുടെ അടുക്കൽ ചെന്നു് ആ വിധവയെ വേണ്ടതുപോലെ രക്ഷിച്ചുകൊള്ളാമെന്നു പറഞ്ഞു വിശ്വസിപ്പിച്ചു് അവൾക്കുണ്ടായിരുന്ന സർവ്വസ്വവും എഴുതി വാങ്ങി കൈവശപ്പെടുത്തി. കുറച്ചു കഴിഞ്ഞപ്പോൾ വാദ്ധ്യാർ വിധവയ്ക്കൊന്നും കൊടുക്കാതെയായതിനാൽ അവർക്കു് ഉണ്ണാനും ഉടുക്കാനും എന്നുവേണ്ട സകലതിനും വലിയ ബുദ്ധിമുട്ടായിത്തീർന്നു. അവർക്കു പണവും ശേ‌ഷിയും സഹായിക്കാനാളുമില്ലാതിരുന്നതിനാൽ വ്യവഹാരത്തിനു പോകാനും നിവൃത്തിയില്ലായിരുന്നു. ഇങ്ങനെയുള്ള ഘട്ടങ്ങളിൽ അവണങ്ങാട്ടു ചാത്തന്മാരെ പ്രാർത്ഥിച്ചാൽ നിവൃത്തിമാർഗ്ഗമുണ്ടാക്കിക്കൊടുക്കുമെന്നു് അവർ ചെറുപ്പത്തിൽത്തന്നെ കേട്ടു ധരിച്ചിരുന്നതിനാൽ ഒടുക്കം അങ്ങനെ ചെയ്തു. തന്റെ കഷ്ടപ്പാടിനു പരിഹാരമുണ്ടാക്കിക്കൊടുത്താൽ ഒരു സംഖ്യ (ആയിരം രൂപയോ മറ്റോ) അവണങ്ങാട്ടു കൊടുത്തേക്കാമെന്നായിരുന്നു വിധവയുടെ പ്രാർത്ഥന. പ്രാർത്ഥിച്ച ദിവസംതന്നെ വാദ്ധ്യാരുടെ മഠത്തിൽ ഉപദ്രവങ്ങൾ തുടങ്ങി. ക്രമേണ ഉപദ്രവങ്ങൾ ദുസ്സഹങ്ങളായിത്തീരുകയാൽ വാദ്ധ്യാർ ഏറ്റവും കുഴങ്ങിവശായി. വേലിയുടെ പച്ചയായുള്ള പത്തലിനും മറ്റും തീപിടിച്ചു കത്തുന്നതുകണ്ടു് അദ്ദേഹം ഏറ്റവും വിസ്മയിക്കുകയും ഭയപ്പെടുകയും ചെയ്തു. ഉപദ്രവങ്ങൾ സഹിക്കവയ്യാതെയായപ്പോൾ അദ്ദേഹം ഒരാളെക്കൊണ്ടു പ്രശ്നം വെയ്പിച്ചുനോക്കി. ഒരു വിധവയുടെ പ്രാർത്ഥന നിമിത്തം അവണങ്ങാട്ടെ ചാത്തന്മാരാണു് ഈ ഉപദ്രവങ്ങൾ ചെയ്യുന്നതെന്നു വിധിക്കുകയാൽ വാദ്ധ്യാർ അവണങ്ങാട്ടു ചെന്നു മുട്ടുപാടിരുന്നു. അപ്പോൾ വെളിച്ചപ്പാടു തുള്ളി വന്നു വിധവ നിശ്ചയിച്ചിട്ടുള്ള സംഖ്യ അവിടെ കൊടുക്കുകയും വിശേ‌ഷിച്ചു് ഒരു വെള്ളാട്ടു കർമ്മം കൂടി നടത്തുകയും വിധവയെ വേണ്ടതുപോലെ സംരക്ഷിച്ചുകൊണ്ടിരിക്കുകയും ചെയ്താൽ ഉപദ്രവങ്ങളെല്ലാം നീങ്ങിപ്പോകുമെന്നു കല്പിക്കുകയും വാദ്ധ്യാർ അപ്രകാരമെലാം ചെയുകയും ഉപദ്രവങ്ങൾ ശമിക്കുകയും ചെയ്തു.\nപിന്നെ മറ്റൊരാൾക്കു ചില ആഭരണങ്ങൾ എങ്ങനെയോ കാണാതായി. ആ പണ്ടങ്ങൾ കണ്ടുകിട്ടിയാൽ ഇന്ന സംഖ്യ അവണങ്ങാട്ടു ചാത്തന്മാർക്കു കൊടുത്തേക്കാമെന്നു് അയാൾ പ്രാർത്ഥിച്ചു. അചിരേണ ആഭരണങ്ങളെല്ലാം കണ്ടുകിട്ടി. എങ്കിലും അയാൾ പ്രാർത്ഥന പ്രകാരം ചെയ്തില്ല. കുറച്ചു ദിവസം കഴിഞ്ഞപ്പോൾ അയാളുടെ ഗൃഹത്തിൽ ചാത്തന്മാരുടെ ഉപദ്രവം കുറേശ്ശെ തുടങ്ങി. അതു് അയാൾ അത്ര വകവെച്ചില്ല. ക്രമേണ ഉപദ്രവങ്ങൾ കലശലായി. പാർക്കുന്ന പുരയ്ക്കും ഉടുത്തിരിക്കുന്ന വസ്ത്രങ്ങൾക്കും തീപിടിക്കുക, ഭക്ഷണസാധനങ്ങളിലും മറ്റും അട്ട, ഗൗളി, പുഴു മുതലായവ ചത്തുകിടക്കുന്നതായിട്ടും കിണറ്റിൽ ഉമി കലക്കിയിരിക്കുന്നതായിട്ടും കാണുക മുതലായ ഉപദ്രവങ്ങൾകൊണ്ടു് ഉണ്ണാനും ഉറങ്ങാനും വെള്ളം കുടിക്കാൻപോലും നിവൃത്തിയില്ലാതെയായിത്തീർന്നതിനാൽ അയാൾ ആദ്യം നിശ്ചയിച്ച സംഖ്യയുംകൊണ്ടു് അവണങ്ങാട്ടു ചെന്നു. അപ്പോൾ വെളിച്ചപ്പാടു തുള്ളി “ആദ്യമായിരുന്നുവെങ്കിൽ ഈ സംഖ്യ മതിയാകുമായിരുന്നു. ഇനി ഇതുകൊണ്ടു മതിയാവുകയില്ല. ഉപദ്രവങ്ങൾ ശമിക്കണമെങ്കിൽ ആദ്യം നിശ്ചയിച്ച സംഖ്യ ഇവിടെ കൊടുക്കുകയും പ്രായശ്ചിത്തമായി ഒരു വെള്ളാട്ടുകർമ്മം കൂടി നടത്തുകയും വേണം” എന്നു കല്പിച്ചു. വെള്ളാട്ടുകർമ്മം നടത്തുന്ന കാര്യം പ്രയാസമാണെന്നു പറഞ്ഞു് അയാൾ മടങ്ങിപ്പോന്നു. ഉപദ്രവങ്ങൾ വീണ്ടും വർദ്ധിച്ചു. പതിവായി ഗൃഹത്തിൽ ഉപയോഗിച്ചുകൊണ്ടിരുന്ന പാത്രങ്ങളും മറ്റും കാണാതായിത്തുടങ്ങി. അയാളുടെ താക്കോലുകൾ കൂട്ടത്തോടെ കാണാതായി. അപ്പോൾ ആഹാരസാധനങ്ങൾ വെച്ചുണ്ടാക്കാനും അറയും പെട്ടികളും മറ്റും തുറക്കാനും നിവൃത്തിയില്ലാതെയായിത്തീർന്നു. അയാൾ താക്കോലുകൾ വേറെ ഉണ്ടാക്കിച്ചു. അവയും കാണാതായി. ഇങ്ങനെ വി‌ഷമിക്കുകയാൽ അയാൾ പിന്നെയും അവണങ്ങാട്ടു ചെന്നു് ആദ്യം നിശ്ചയിച്ച സംഖ്യ കൊടുക്കുകയും വെള്ളാട്ടുകർമ്മം നടത്തുകയും ചെയ്യാമെന്നു സമ്മതിച്ചു പറഞ്ഞു. അപ്പോൾ വെളിച്ചപ്പാടു തുള്ളി, “കഴിഞ്ഞ പ്രാവശ്യം വന്നപ്പോളായിരുന്നു വെങ്കിൽ ഇത്രയും മതിയായിരുന്നു. ഇനി ഇതുകൊണ്ടു് മതിയാവുകയില്ല. ഉപദ്രവം മാറണമെങ്കിൽ ആദ്യം നിശ്ചയിച്ച സംഖ്യയിലിരട്ടി ഇവിടെ കൊടുക്കുകയും രണ്ടു വെള്ളാട്ടുകർമ്മം നടത്തുകയും വേണം” എന്നു കല്പിച്ചു. അപ്പോൾ ഈ ചെന്നയാൾ “സംഖ്യ ഇരട്ടി ഇവിടെ കൊടുക്കുകയും രണ്ടു വെള്ളാട്ടുകർമ്മം നടത്തുകയും ചെയ്താൽ ഉപദ്രവങ്ങൾ മാറുമെന്നുള്ളതിനു ലക്ഷ്യമെന്താണു്? ഇതു ഞാൻവിശ്വസിക്കണമെങ്കിൽ എന്തെങ്കിലും ദൃഷ്ടാന്തം കാണിച്ചുതരണം” എന്നു പറഞ്ഞു. ഉടനെ വെളിച്ചപ്പാടു്, “ആട്ടെ അതിനു വിരോധമില്ല. നിങ്ങൾ ഇപ്പോൾ പൊയ്ക്കൊള്ളണം. ഇന്നു മുതൽ പത്തുദിവസത്തേക്കു നിങ്ങളുടെ ഗൃഹത്തിൽ വലിയ ഉപദ്രവമൊന്നും ഉണ്ടാവുകയില്ല. അത്യാവശ്യപ്പെടുന്ന സാധനം മാത്രം കാണുകയും ചെയ്യും” എന്നു കല്പിച്ചു. ഈ കല്പന കേട്ട ഉടനെ അയാൾ മടങ്ങി സ്വഗൃഹത്തിലെത്തി. അന്നുമുതൽ അവിടെ ദുസ്സഹമായ വലിയ ഉപദ്രവമൊന്നും ഉണ്ടായില്ല. ഒരു പെട്ടി തുറക്കേണ്ടതായി വന്നാൽ അപ്പോൾ അതിന്റെ താക്കോൽ മാത്രം കാണും. വേറെ താക്കോലിനു് ആവശ്യപ്പെട്ടാൽ അപ്പോൾ അതുകാണും, മുൻപേ കണ്ടതപ്പോൾ കാണാതെയാകും. ഇങ്ങനെ പത്തു ദിവസം കഴിഞ്ഞപ്പോൾ ഈ ചാത്തന്മാർ സാമാന്യക്കാരല്ലെന്നും, അവരെ ജയിക്കുന്ന കാര്യം അസാദ്ധ്യമാണെന്നും, ആ മനു‌ഷ്യനു നല്ലപോലെ ബോദ്ധ്യമായി. ഒടുക്കം അയാൾ ഇരട്ടി സംഖ്യ അവിടെ കൊണ്ടുചെന്നു കൊടുക്കുകയും രണ്ടു വെള്ളാട്ടുകർമ്മം നടത്തുകയും അതോടുകൂടി ഉപദ്രവങ്ങളെല്ലാം നീങ്ങുകയും ചെയ്തു. ഒരു വീട്ടിൽ ഒരാൾ ചാത്തൻ ബാധിക്കുകയാൽ മരിച്ചു. ആ പ്രേതത്തിന്റെ ഉപദ്രവം ആ വീട്ടിൽ കലശലായിത്തീർന്നു. പ്രശ്നം വെയ്പിച്ചുനോക്കിയപ്പോൾ അവണങ്ങാട്ടു ചെന്നു പ്രതത്തെ വിട്ടുതരുന്നതിനു ചാത്തനോടു് അപേക്ഷിച്ചാൽ വിട്ടുതരുമെന്നും പ്രതത്തെ അവിടെനിന്നു് ഏറ്റുവാങ്ങിക്കൊണ്ടുവന്നു തിലഹോമാദി സൽക്കർമ്മങ്ങൾ കൊണ്ടു ഗതി വരുത്തിയാൽ ഉപദ്രവം ശമിക്കുമെന്നും പ്രശ്നക്കാരൻ വിധിച്ചു. അതിനാൽ ആ വീട്ടിലെ അപ്പോഴത്തെ കാരണവരും ബാധയേറ്റു മരിച്ച മനു‌ഷ്യന്റെ അനന്തരവനുമായ ആൾ അവണങ്ങാട്ടു ചെന്നു പ്രേതത്തെ വിട്ടുകൊടുക്കണമെന്നു് അപേക്ഷിക്കുകയും അതിലേക്കു് ഒരു സംഖ്യ താമസിയാതെ അവിടെ കൊടുത്തുകൊള്ളാമെന്നു സമ്മതിക്കുകയും ചെയ്തു. ആ സമയം വെളിച്ചപ്പാടു തുള്ളി, “പ്രേതത്തെ വിട്ടുതരുന്നതിനു വിരോധമില്ല. എന്നാൽ അധികം താമസിക്കാൻ പാടില്ല. ഏഴുദിവസത്തിനകം സംഖ്യ ഇവിടെ കൊണ്ടുവന്നു കൊടുത്തു പ്രേതത്തെ ഏറ്റുവാങ്ങിക്കൊണ്ടുപൊയ്ക്കൊള്ളണം” എന്നു കല്പിച്ചു. അങ്ങനെ ചെയ്തുകൊള്ളാമെന്നു സമ്മതിച്ചു് ആ ചെന്നയാൾ മടങ്ങിപ്പോകുകയും ചെയ്തു. എങ്കിലും അവധികഴിഞ്ഞിട്ടും അയാൾ അപ്രകാരം ചെയ്തില്ല. പിന്നെയും ഏതാനും ദിവസങ്ങൾകൂടി കഴിഞ്ഞതിന്റെശേ‌ഷം അയാൾ കിടന്നുറങ്ങിയിരുന്ന സ്ഥലത്തു് ആരോ ചെന്നു്, “പ്രതത്തെ ഏറ്റുവാങ്ങിക്കൊണ്ടു പൊയ്ക്കൊള്ളണം” എന്നു പറയുന്നതു് കേട്ടു് അയാൾ ഉണർന്നു കണ്ണു തുറന്നുനോക്കിയപ്പോൾ അവിടെയെങ്ങും ആരെയും കണ്ടില്ല. ഇങ്ങനെ മൂന്നു ദിവസമായി. എന്നിട്ടും അയാൾ പോയി പറഞ്ഞിരുന്ന സംഖ്യ കൊടുക്കുകയോ പ്രതത്തെ ഏറ്റുവാങ്ങിക്കൊണ്ടുപോരികയോ ചെയ്തില്ല. നാലാം ദിവസം രാത്രിയിൽ അയാൾ കിടന്നുറങ്ങിയപ്പോൾ ആരോ ഒരാൾ അവിടെ ചെന്നു് അയാളുടെ കാലിന്മേൽ പിടിച്ചു വലിച്ചു് മുറ്റത്തിട്ടു. അപ്പോൾ അയാൾ ഉണർന്നുവെങ്കിലും അയാൾക്കു മിണ്ടാൻ വയ്യായിരുന്നു. പിന്നെയും അയാളുടെ കാലിന്മേൽ പിടിച്ചു് വലിച്ചു് ഇഴച്ചു് ഒരു വേലിയുടെ പത്തലുകൾക്കിടയിൽക്കൂടി പുറത്തുകൊണ്ടുപോയിട്ടു കിഴക്കോട്ടു നോക്കാൻ പറഞ്ഞു. അപ്പോൾ അവിടെ ഏറ്റവും വലിയ ഒരഗ്നിജ്വാല കാണുകയും അയാൾ ബോധരഹിതനായിത്തീരുകയും ചെയ്തു. അപ്പോൾ അയാളെ പിടിച്ചു വലിച്ചുകൊണ്ടുപോയ ആൾ അവിടെ നിന്നു പൊയ്ക്കളഞ്ഞു. ഉടനെ മറ്റേയാൾക്കു ബോധം വീണു. നേരം വെളുത്തപ്പോൾ അയാൾ സമ്മതിച്ചിരുന്ന സംഖ്യയുകൊണ്ടു് അവണങ്ങാട്ടെത്തുകയും സംഖ്യ അവിടെ കൊടുക്കുകയും പ്രേതത്തെ ചാത്തന്മാരുടെ അടുക്കൽനിന്നു് ഏറ്റുവാങ്ങുകയും തലേദിവസം രാത്രിയിലുണ്ടായ സംഗതികൾ അവിടെ പരസ്യമായി പ്രസ്താവിക്കുകയും ചെയ്തു. നിലത്തിട്ടു വലിച്ചതിനാൽ അയാളുടെ ദേഹത്തിൽ വളരെയധികം പരിക്കുകൾ പറ്റിയിരുന്നു. അവ അവിടെ കൂടിയിരുന്നവരെല്ലാം കണ്ടു വിസ്മയിക്കുകയും പ്രേതത്തെ ഏറ്റുവാങ്ങിയ ആൾ അപ്പോൾത്തന്നെ അവിടെനിന്നു മടങ്ങിപ്പോവുകയും ചെയ്തു.\nപിന്നെയൊരിക്കൽ ഗുരുവായൂരിൽ ഒരു വീട്ടിൽ ഒരു സ്ത്രീയ്ക്കു് ഉന്മാദവും അതോടുകൂടി ഒരു ഗുഹ്യരോഗവും പിടിപെട്ടു. അനേകം വൈദ്യന്മാരെ വരുത്തി ചില ചികിത്സകൾ ചെയ്തിട്ടും യാതൊരു ഭേദവും കാണായ്കയാൽ പല പ്രശ്നക്കാരെ വരുത്തി പ്രശ്നം വെയ്പിചു നോക്കിച്ചു. അപ്പോളവർ, “ഇതു കേവലം രോഗമല്ല, ബാധോപദ്രവം കൂടിയുണ്ടു്. ബാധകളെ ഒഴിക്കുകയാണു വേണ്ടതു്. പിന്നെ ചികിത്സയും ചെയ്യണം” എന്നു വിധിച്ചു. അതിനാൽ ചില മന്ത്രവാദികളെ വരുത്തി പലതും ചെയ്യിച്ചു. അതുകൊണ്ടും ഒരു ഫലവും ഉണ്ടായില്ല. പിന്നെ അതിപ്രസിദ്ധനായ ഒരു വലിയ മാന്ത്രികനെ വരുത്തി ചിലതൊക്കെക്കൂടി ചെയ്യിച്ചു. അയാൾ പുരയ്ക്കകത്തു പൂജ കഴിച്ചുകൊണ്ടിരിക്കുമ്പോൾ വീട്ടിന്റെ വടക്കു ഭാഗത്തു മൂന്നാലാളുകൾ കൂടിനിന്നു ചിരിക്കുന്നതു കേട്ടു. അതാരാണെന്നറിയുവാനായി ഉടനെ ചിലർ ഓടിച്ചെന്നു നോക്കീട്ടു് അവിടെയെങ്ങും ആരെയും കണ്ടില്ല പിന്നെ മാന്ത്രികൻ പൂജയെലാം കഴിഞ്ഞു ബലിയുഴിയുന്നതിനായി അതിനു വേണ്ടതെല്ലാമെടുത്തും കൊണ്ടു പുറത്തേക്കിറങ്ങിയപ്പോൾ വീടിന്റെ കിഴക്കുഭാഗത്തു പത്തു പന്ത്രണ്ടു പേർ കൂടിനിന്നു കൈകൊട്ടിച്ചിരിക്കുന്നതു കേട്ടു. അപ്പോഴും ചെന്നു നോക്കീട്ടു് ആരെയും കണ്ടില്ല. ബലിയുഴിച്ചിൽ കഴിഞ്ഞു് എല്ലാവരും അകത്തു് ചെന്നപ്പോൾ അവിടെ വിളക്കുകൾ എലാം കെട്ടു് അന്ധകാരം നിറഞ്ഞിരുന്നു. വീണ്ടും വിളക്കുകൾ കത്തിക്കാൻ നോക്കിയപ്പോൾ വിളക്കൊന്നും അവിടെ കാൺമാനില്ലായിരുന്നു. അപ്പോൾ വീട്ടിന്റെ തെക്കുവശത്തു് ഒരു ശബ്ദം കേൾക്കുകയാൽ അവിടെച്ചെന്നു നോക്കി. അപ്പോൾ വിളക്കുകളെല്ലാം അവിടെക്കിടക്കുന്നുണ്ടായിരുന്നു. ഇത്രയുമായപ്പോഴേക്കും മന്ത്രവാദിയും ഭയവിഹ്വലനായിത്തീർന്നു. അയാൾ ആ രാത്രി ഒരു വിധത്തിൽ അവിടെ കഴിച്ചുകൂട്ടി. നേരം പ്രഭാതമായപ്പോൾ അയാൾ ദക്ഷിണ വാങ്ങാതെയും യാത്ര പറയാതെയും പ്രാണഭീതിയോടുകൂടി അവിടെനിന്നു പോയി. അയാളുടെ മന്ത്രവാദം കൊണ്ടു് രോഗിണിക്കു് ഒരു ഭേദവുമുണ്ടായില്ല.\nപിന്നെ ആ ദേശത്തുള്ള പല യോഗ്യന്മാർ ആ വീട്ടിൽ കൂടി, “ഇനി നമുക്കു് ഇങ്ങനെയൊന്നുമായാൽ പോരാ. ഇപ്പോൾ പലരെക്കൊണ്ടും മന്ത്രവാദങ്ങളും ചികിത്സകളും ചെയ്യിച്ചു; ഒട്ടുവളരെ പണവും ചെലവായി. ഒരു ഫലവുമുണ്ടായതുമില്ല. ഇനി നമുക്കു് ഒരു നല്ല പ്രശ്നക്കാരനെക്കൊണ്ടു രാശി വെയ്പിച്ചു നോക്കിച്ചിട്ടുവേണം എന്തെങ്കിലും ചെയ്യാൻ. നമുക്കു പ്രസിദ്ധന്മാരായി നാലഞ്ചു പ്രശ്നക്കാരുടെ പേരെഴുതി നറുക്കിട്ടെടുക്കാം. അതിൽ ആരുടെ പേരു വരുന്നുവോ ആ ആളെക്കൊണ്ടു പ്രശ്നം വെയ്പിക്കണം.” ആലോചിച്ചു നിശ്ചയിച്ചു നറുക്കിട്ടുനോക്കി. അപ്പോൾ പാഴൂർ കണിയാരുടെ പേരാണുവന്നതു്. അതിനാൽ ആ വീട്ടിലുള്ള ചില പുരു‌ഷന്മാർ പാഴൂർ പടിപ്പുരയിൽ ചെന്നു രാശി വയ്പിച്ചു നോക്കി. അപ്പോഴാണു സംഗതി വെളിപ്പെട്ടതു്. സമീപസ്ഥനായ ഒരു പുരു‌ഷൻ രഹസ്യകാരണങ്ങളാൽ ആ സ്ത്രീയോടു മു‌ഷിഞ്ഞു് അവരെ ഉപദ്രവിക്കാനായി അവണങ്ങാട്ടു ചാത്തന്മാർക്കു് ഒരു സംഖ്യ വഴിപാടു നിശ്ചയിച്ചു പ്രാർത്ഥിക്കുകയാൽ ആ ചാത്തന്മാരുടെ വിരോധം നിമിത്തമാണു് ഈ രോഗങ്ങളുണ്ടായിരിക്കുന്നതെന്നും, ഇതിനു് അവണങ്ങാട്ടു ചെന്നു കല്പന കേട്ടു കല്പനപ്രകാരം ചെയ്താൽ രോഗങ്ങൾ ശമിക്കുമെന്നും കണിയാർ വിധിച്ചു. പിന്നെ ആ വീട്ടുകാർ അവണങ്ങാട്ടു പോയി കല്പന കേൾക്കാനായി കാത്തുനിന്നു. അപ്പോൾ വെളിച്ചപ്പാടു തുള്ളി, “നിങ്ങളുടെ ശത്രു നിശ്ചയിച്ചിരുന്ന സംഖ്യ ഇന്നതാണു്. അതിവിടെ കൊടുത്താൽ സ്ത്രീയ്ക്കു രോഗങ്ങളെല്ലാം മാറി സുഖമാകും” എന്നു കല്പിച്ചു. അവർ കല്പനപ്രകാരമുള്ള സംഖ്യ അവിടെ കൊടുക്കുകയും സ്ത്രീ അചിരേണ സ്വസ്ഥയായിത്തീരുകയും ചെയ്തു.\nഇങ്ങനെ അവണങ്ങാട്ടു ചാത്തന്മാരെക്കുറിച്ചു് ഇനിയും പല സംഗതികൾ പറയാനുണ്ടു്. ഇത്രയും പറഞ്ഞതുകൊണ്ടുതന്നെ ആ ചാത്തന്മാർ ഒട്ടും നിസ്സാരന്മാരല്ലെന്നും വലിയ വി‌ഷമക്കാരാണെന്നും സ്പഷ്ടമാകുന്നുണ്ടല്ലോ. അതിനാൽ ഇനി അധികം വിസ്തരിക്കണമെന്നു വിചാരിക്കുന്നില്ല.\nRetrieved from "http://ml.sayahna.org/index.php?title=ഐതിഹ്യമാല-84&oldid=18057"


Ambasamudram Tourism, Travel Guide & Tourist Places in Ambasamudram-NativePlanet Malayalam\nഹോം » സ്ഥലങ്ങൾ» അംബാസമുദ്രം\nതമിഴ്‌നാട്ടിലെ തിരുനെല്‍വേലി ജില്ലയിലെ മനോഹരമായ ഒരു ഗ്രാമമാണ് അംബാസമുദ്രം. പശ്ചിമഘട്ടത്തില് നിന്നും ഒഴുകിയിറങ്ങുന്ന താമരഭരണി നദിയുടെ നാടാണ് ഈ കൊച്ചുഗ്രാമം. താമരഭരണിയുടെ മറുകരയിലാണ് അംബാസമുദ്രത്തിന്റെ സഹോദരഗ്രാമം എന്ന് അറിയപ്പെടുന്ന കല്ലടിക്കുറിച്ചി എന്ന ഗ്രാമം. വിലാന്‍കുറിച്ചി എന്ന പേരിലും അംബാസമുദ്രം അറിയപ്പെടുന്നു.\nആയിരക്കണക്കിന് വര്‍ഷങ്ങള്‍ക്കപ്പുറത്ത് താമസിച്ചിരുന്ന തമിഴ് കവി അഗസ്ത്യാറുടെ നാടാണ് ഇതെന്നാണ് കരുതപ്പെടുന്നത്. അംബ, സമുന്ദര് എന്നീ രണ്ടു വാക്കുകള് ചേര്‍ന്നാണ് അംബാസമുദ്രത്തിന് ഈ പേരുകിട്ടിയത്.\nമനോഹരമായ ഈ ഗ്രാമം തടിയില് തീര്‍ത്ത കരകൗശലവസ്തുക്കള്‍ക്ക് പേരുകേട്ടതാണ്. നിരവധി അമ്പലങ്ങള്‍ക്കും പള്ളികള്‍ക്കും പേരുകേട്ട പ്രദേശമാണിത്. പാപനാശം പാപനാശാര് ക്ഷേത്രം, മേലേസേവല് മേഘലിംഗേശ്വര് ക്ഷേത്രം, വേണുഗോപാലസ്വാമി ക്ഷേത്രം തുടങ്ങിയവയാണ് ഇവയില് ചിലത്.\nമുണ്ടത്തുറൈ കല്‍ക്കാട് ടൈഗര് റിസര്‍വ്വാണ് അംബാസമുദ്രത്തിലെ ഏറ്റവും പ്രധാനപ്പെട്ട ആകര്‍ഷണം. ആടിമാസത്തിലാണ് ഇന്നാട്ടിലെ ഏറ്റവും പ്രധാനപ്പെട്ട ഉത്സവം നടക്കുന്നത്. അംബാസമുദ്രത്തിലെത്തുന്ന സഞ്ചാരികള് ഇവിടുത്തെ പ്രശസ്തമായ കൈമുറുക്ക് രുചിച്ചുനോക്കാന് മറക്കരുത്. നിരവധി വ്യത്യസ്തങ്ങളായ രുചികളും കാഴ്ചകളും പക്ഷിസങ്കേതങ്ങളും നിറഞ്ഞ യാത്രാനുഭവമായിരിക്കും അംബാസമുദ്രം എന്ന കാര്യത്തില് സംശയം വേണ്ട.\nതിരുവനന്തപുരത്ത് നിന്നോ മധുരയില് നിന്നോ വിമാനമാര്‍ഗം അംബാസമുദ്രത്തില് എത്തിച്ചേരാം. അംബാസമുദ്രം റെയില്‍വേ സ്‌റ്റേഷന് തിരുനെല്‍വേലി കണക്ട് ചെയ്യുന്നതാണ്. ബാംഗ്ലൂര്, ചെന്നൈ, മുംബൈ തുടങ്ങിയ നഗരങ്ങളിലേക്ക് ഇവിടെ നിന്നും ട്രെയിന് സര്‍വ്വീസുണ്ട്. തിരുനെല്‍വേലിയില് എത്തിയാല് നിരവധി ബസ്സുകള് അംബാസമുദ്രത്തിലേക്ക് ലഭ്യമാണ്.\nകൂടുതലും വരണ്ടതും ചൂടുള്ളതുമായ കാലാവസ്ഥയാണ് അംബാസമുദ്രത്തിലേത്. മണ്‍സൂണിന് ശേഷമുള്ള മാസങ്ങളാണ് ഇവിടെ സന്ദര്‍ശനത്തിന് അനുയോജ്യം. സെപ്റ്റംബര് - മാര്‍ച്ച് മാസങ്ങളില് ഇവിടെ സന്ദര്‍ശിക്കാം.\nEnglish Summary: Ambasamudram isasmall but picturesque town located in the Tirunelveli district of Tamil Nadu. The Tamirabarani River runs by it its side and it is situated on the foothills of the Western Ghats. Its sister town, Kallidaikurichi, is on the opposite bank of the Thamirabarani River. Thus, the town is sprawling with natural beauty and greenery.\nപാപനാശം പാപനാശാര് ക്ഷേത്രം\nമുണ്ടത്തുറൈ- കല്‍ക്കാട് ടൈഗര് റിസര്‍വ്വ് 2\nമേലേസേവല് വേണുഗോപാലസ്വാമി ക്ഷേത്രം\nമേലേസേവല് മേഘലിംഗേശ്വര ക്ഷേത്രം\nഎല്ലാം കാണാം അംബാസമുദ്രം ആകര്‍ഷണങ്ങള്\nഎല്ലാം കാണാം അംബാസമുദ്രം ചിത്രങ്ങള്\nസന്ദര്‍ശിക്കാന് പറ്റിയ സമയം അംബാസമുദ്രം\nകാണാം അംബാസമുദ്രം കാലാവസ്ഥ\nഎങ്ങിനെ എത്തിച്ചേരാം അംബാസമുദ്രം\nതിരുനെല്‍വേലിയില് നിന്നും അംബാസമുദ്രത്തിലേക്ക് നിരവധി ബസ് സര്‍വീസ്സുകളുണ്ട്. മിക്കവാറും നഗരങ്ങളില്‍നിന്നും തിരനെല്‍വേലി വരെ എത്താന് പ്രയാസമില്ല.\nഅംബാസമുദ്രം റെയില്‍വേ സ്‌റ്റേഷന് തിരുനെല്‍വേലി കണക്ട് ചെയ്യുന്നതാണ്. ബാംഗ്ലൂര്, ചെന്നൈ, മുംബൈ തുടങ്ങിയ നഗരങ്ങളിലേക്ക് ഇവിടെ നിന്നും ട്രെയിന് സര്‍വ്വീസുണ്ട്.\nതൂത്തുക്കുടിയാണ് അംബാസമുദ്രത്തിന് അടുത്തുള്ള വിമാനത്താവളം. ഏകദേശം 75 കിലോമീറ്റര് അകലത്തിലാണ് ഇത്. തരുവനന്തപുരമാണ് സമീപത്തെ അന്താരാഷ്ട്ര വിമാനത്താവളം. 147 കിലോമീറ്റര് ദൂരമുണ്ട് ഇവിടേക്ക്. വിമാനത്താവളത്തില്‍നിന്നും തിരുനെല്‍വേലി വഴി അംബാസമുദ്രത്തിലെത്താം.\nവീക്കെന്‍ഡ് ഗെറ്റ് എവേ അംബാസമുദ്രം\n198 km From അംബാസമുദ്രം\n421 km From അംബാസമുദ്രം\n89 km From അംബാസമുദ്രം\n35 km From അംബാസമുദ്രം\n301 km From അംബാസമുദ്രം\nഎല്ലാം കാണാം അംബാസമുദ്രം വീക്കെന്‍ഡ് ഗെറ്റ് എവേ